Fanes da zacan 
Prologh: 


Costa é la storia de Fanes da n iade. 
Zacan la cuntâi, sontés bel adöm, 

les sëres te stöa, düc canc pa la löm. 
Roé le laur, cené y perié, 

do tan de fadies te bosch y te pre; 

a pici y gragn sál bun da palsé. 

| pici dormia. Les éres firá, 

i jogn ascutá, i vedli cuntá 

de stries y salvans, de famëis y de ganes, 
de resc y soldas y dal rëgn de Fanes. 
Cösta é la storia de Fanes da n iade. 
Aldide, cunté s'ói a os, o Ladins, 

la storia de Fanes y dai ijins. 

Zacan él sté cösc, an ne sá nia da dí, 
dan tan de cion agn ch'al é sozedü. 


Cor: 


Ciantun la ciantia dai Ladins, 
ch'an l'aldi cina söi confins! 
Ciantun de Fanes y sü resc, 
ciantun tan sterch ch'al rondenësc! 

O Fanes, bel Fanes, nosc gran bel paisc! 
Tö tera ladina, tan gran él to prisc! 

O Fanes, to régn, al mëss rosserí! 
Trombétes d'arjont, lascesse aldí! 


Regina de Fanes: 


Trombétes d'arjont, 
ch'i s'ai ségn aldí 

mo végnel en mont — 
o ái ma dormí? 


Cion agn alalungia ái iu somié. 

Trombëtes d'arjont, os m'ëis endespré. 

Osc sonn é tan sterch, ch'i m'ëis spo cherdé. 
Daurí ái dal Sas söa porta de pera, 

lascé ái chël post tan sot jö tla tera 

y sun gnüda fora a scuté le bel sonn, 
trombëtes d'arjont, co sona al monn: 

Le gran rëgn de Fanes, al mëss endô gní 


dër gran y dër sterch y nia plú finí! 

Osc sonn, trombétes d'arjont, osc sonn, 
al mët da bater mio cör; osc sonn 

mo dá pö speranza, mo fej tan ligrëza! 

I vëighi danfora lominus y grandéza, 
por Fanes, to régn, por dóta tóa jont, 
por gragn y por pici y ince l'armont. 

Trombétes d'arjont, sonede ma, sonede! 
Le re, la regina, i soldas cherdede! 

I jogn y les jones os ségn endesprede! 
Tles munts y tles vals lascesse aldí! 

Le régn nó de Fanes, al mëss endó ont, 
Trombétes d'arjont, sonede ma, sonede! 

l. Act. 

1. Pert. 

(Són Senes, dalunc Crép Checio) 
Cor: 


La net se desfanta, al végn lominus, 
endespra la jont, i tiers y les flus, 
entonj la natóra te vigne corú. 

Con alba y sorédl al vëgn la doman 

y dá spo speranza al púre y al sann. 
Al crésc spo le de y al crésc le laur, 

co dá ala jont la vita y onur. 

Al é da misdé y le de é sónsom. 
Sonsom le sorédl, le monn lominé, 

te vigne ciantun él vita y él de. 

Al végn spo la séra y s'an vá le sorédl, 
al vëgn les ombries, le de al vëgn vedl. 
La jont y l'armont y dot mëss palsé. 
Le tomp méss palsé, al é so destin. 

Al végn spo la net y le de á na fin. 


Cor de mituns: 


Mo do vigne séra podunse speré 
ch'al végni, do la net, endó n bel de. 

Cor: 


La néi se desfanta, le de végn plú lunch, 
la vita stendespra, se mostra endlunch. 
Al é pö l'aiscióda, la bela sajun. 

I ciófs spizorëia, i pres végn bi vërc, 

al é vita nea tai plans y sói érc. 

Le paur, la fancela, le fant, le sotú 

te véighes laorenn con na derta saú. 
Al é le disté, la sajun dal laur. 

La forza, la vita é ségn i regnanc. 

Tan bel le disté i sá a dúc canc. 

Plan plan spo sorédl y cialt lascia do; 

i früc dal laur an vá a se dô. 

Al é dal altonn spo la bela sajun. 

Dla frunt le sóius al n'é pa debann! 

Al porta le pan, ch'i adorun ia por l'ann. 


Cor de mituns: 


Y végnel la néi spo con fréit y dlaciuns, 
co stopa les ciases, i pres, i forgnuns, 
con dóta ligréza podunse speré 

ch'al végni do l'invern dër sogú le disté. 


Cor: 


Ciaréi ai mituns, al é pó la flu, 
co crésc y florésc de vigne corú 


14 

y plej bëgn a dúc chi co á ciamó n cor. 
Al é pö l'aiscióda, al é la doman 

dla vita, o lungia o córta, ch'i an. 

Man man spo ch'al passa i agn y ch'an crésc, 
al végn spo la forza y an madorésc. 
Misdé él dla vita, an é pó sónsom. 

Al é pa le tomp da laoré, se proé; 

al é pa dla vita sajun da d'isté. 

Mo vita, laur, ai porta sú früc. 

Al végn pa l'altonn, al végn pó pa dúc. 
Adora o tert al é dót madú. 

Al passa le tomp, le monn méss rodé; 
dla vita l'altonn al méss ince passé. 


Cor de mituns: 


Mo vigne granel méss gní sopelí, 
sc'al ó con le tomp endó ël florí. 
Do vigne invern an pó pa speré 
dla ressoreziun le gran y bel de. 


Cor: 


La storia de Fanes ch'i sun por cunté, 
ar'é ince stada sciöch'i an ségn cianté. 
Le gran rëgn de Fanes, al á motú man, 
al é spo corsciú, gnú gran y gnú fort, 

al á spo pordú y é jú ala mort. 

Cor de mituns: 


Mo do i cion agn spo spera la jont, 
ch'an aldi sonenn les trombëtes d'arjont. 


Gana: 


Sun na gana de chisc crëps; 

sora sunse iu dër trep. 

Düc i dis sora, dalunc dala jont; 

cósc n'é sogú nia n picio tramont. 
Mies compagnes, les ganes, 

é ia dal Le Fojedöra y te Fanes. 

Sön cösta gran pera stái trep sontada, 
¡ ciari ai crëps y ala valada; 

conscidri sorëdl, co lea y florësc 

y plú ch'i ti ciari y plú ch'al mo plej. 


Cor de muntagnoles: 
Hüüüüit — hüüüüit — húúduit! 
Gana: 


Dles muntagnoles é cösta la vera. 
Ci sonteres pa te chës tanes te tera? 

Pu, ciara ma, ciara! Al vëgn caía ca 
chë Molta döt stancia. Ci mai ára pa? 
Na picia creatöra se tëgnera toch. 

Al pö ch'ara ai bëgn scialdi posoch. 
O ésera pura? Ara ciancanta; 


al pó che söa forza présc se desfanta. 
O Molta, ma speta, i végni a daidé. 

Te n'es nia plú bona da sté dër empé. 
Molta — 

te tomes — 

Morta! 

TÚ edli é slúc, tóa vita s'an é. 

Ci mai él mo sté, co t'á tan derné? 


Cor de muntagnoles: 


Húúúit — húúddit — húúúuit! 

Ségn ésera júda bel desch'¡ an dit. 
Nos dótes cantes t'an tan desconsié, 
al n'á spo empó dot cant nia joé. 

Te as orú fá bégn dót do to ce. 

Ché jont co n'ó nia se lascé ensegné, 
ai méss bégn sontí por spo emparé. 

O púra Molta, bel esseste ab. 

sce t'ess nosc consëi dër reconesciú. 
Pa nos muntagnoles dêste tö sté, 
nos esson sogú podü te salvé. 

Les munts forestes aste chirí; 

la mort, o Molta, aste ciafé. 


2. Pert. 
Cor: 


Sön munt, sön munt al é bel sté; 
chël post, che Dio a nos s'á dé. 
Olache l'aier é tan fin, 

olach'al stá döt nosc destin. 

Sön munt, olach'i crëps azica ci, 
olach'an mëss de cör sontí 

la man de chël co s'á cherié 

y se mantëgn bëgn vigne de. 


Moltina: 


la sora chës munts, ia cuntra la sëra, 
sön Plan de Corones, chëra é la tera 
dal pere y dla oma, de mia jont ladina. 
Mia oma ea Molta y iu sun Moltina. 
Cösc bel ennom la gana m'á dé. 

lu sun zonza so, i sun zonza fre. 

La oma é morta, le pere s'an é. 

Ci á pa ciamó le monn da mo dé? 

| créps y les munts, la flu dlungia tru, 
i bosc y i pres: cósc dót ái bégn iu. 
Mo, ah! — ci ligréza ch'i sont ciamó, 
ch'i ó se cunté y méter lapró: 

N jonn, na porsona, odú ái chisc dis 
y tres al mo sá ciamó ch'i l'aldiss. 
Al m'á baié ados, al m'á orú bun. 

Al é de mio cór él ségn le patrun. 
Ligréza tan grana ái iu spo sontí, 

a dót le gran monn oressi le dí. 


Cor de ganes: 


Moltina, o jona, mo gnanca a te 
ne resta l'amur bégn nia sparagné. 
Mo mét pa averda y lascete dí, 

ma no te lascé atira tradí, 

y zonza ince tó messaras la sontí, 
bel desco tóa oma morí á mossl. 


Prinz dai Landrins: 


Moltina, Moltina, olá este pa tö? 
I tá belo dio chirí encó. 

Moltina: 


O prinz dai Landrins, iu sun bégn atló. 
Tan ligra ch'i sun pa. Végneste empó! 


Cor de ganes: 


A ciacia él jú le bel prinz landrin 
y pié spo él á le plú bel salvadrin. 


Prinz y Moltina: 


Tóa usc ái aldí, a tú edli care, 

to cór ái sontí, co bat dót por me. 
Destin s'á toché y chël ó ensció, 
che nos dui roasson adóm bel encó. 
A löna y sorédl, 


a stéres y ci, 

a munts y valades, 

a peres y créps, 

a bosc y barantli, 

a erbes y ciófs, 

ai tiers y ala jont oresson cunté 

bégn ci che nosc cör á encó dot ciafé. 


Cor de ganes: 


O prinz dai Landrins, al n'é pa nia or dót ci co lomina! 
Desfej le lac y destaca le grop con tóa Moltina! 

Cor de muntagnoles: 


Nosc bun conséi ségn alda, o jona de Plan de Corones! 
Con le prinz dai Landrins taia le lian y rump les morones. 
Al n'é nia por te, tó n'es nia por ël! 

N oO ponsa do y spo olga al ciorvel. 

Dagnora n'él nia le cór co á dért. 

La bela natóra a tóa vita tol pert: 

| créps y les peres, la flu dlungia tru, 

les erbes y i ciófs múdará spo Cor. 

Ai tolará pert al mal y al bégn, 

co végn sora te te n córt dër dassénn. 

O alda le conséi y no te taché, 

ciodí ch'al podess bégn dër t'an róé. 


Cor de ganes: 


O prinz dai Landrins, tó tan alangrana, 
no pó maridé na móta tan grama, 

na fia de na púra éra de munt! 

A resc y regines mëss éra dé cunt, 

de che ch'ar'é fia, da olach'ara vëgn. 
De cósc spo ne sára pa dót nia ségn. 
No pó te lascé da so mús encanté! 
Lassora gnaraste, ch'al é spo falé. 


Prinz y Moltina: 
Da stries y salvans, muntagnoles y ganes 

de Plan de Sarénes, de Senes y Fanes 
madér stá dalunc y no tó consëi! 


Al n'é dessogú dót cant nia véi. 
Ciafé s'anse nos, le cór s'anse dé. 
Cösc é bégn enco le plú bel y gran de. 


Cor de ganes y muntagnoles: 


Dé s'anse n conséil, i n'oréis nia aldí, 
porchél messaréise n bel de le sontí. 
A osta gran vita tol pert cóstes munts; 
corú múdaráres sónsom cina a funz. 


3. Pert. 
(Le Crép Checio) 
Cor: 


Sön munt él cht, són munt él pesc, 
són munt la usc co rondenésc. 

A cóstes munts, chél dái joramont, 
iu mai fajará n tradimont. 

Sc'i sun dalunc, sc'i sun dampró, 
les munts mo végn dagnora do. 

Da osc bel gremo sunse gnú, 

te osta tera ói finí. 

Cor de cristanes: 


Ciaréi ma, ciarede ci ch'al é sozedúl! 

Bel checio él gnú ségn chél crép desco n fú. 
"Crép Checio" sarál nominé ségn ennant; 

al n'é nia plú grisc desch'al ea denant. 

Na te morvéia n'án mai ciamó odú 

y an n'odará pa atira nia plú. 


Moltina (végn adalerch): 


Dër stancia iu sun ségn dal blot tan salté. 
Da jont alangrana mossú ái sciampé. 

Dër bel él bégn sté dla noza le de. 

Cianté él gnú trep y ince soné: 

Mo canche chés éres che le prinz á envié, 
á spo motú man da dí y da cunté 

de resc y regines, de sóa nobilté, 

spo ái pa iu tan mossú mo dodé. 

Ma iu zonza oma y pere y fre; 


da lí y da scrí n'ái mai emparé. 

Na móta de munt, mia ciasa n crép, 
mia spéisa raisc, da ¡estí nia cis trep, 
le pere y la oma nia jont alangrana, 
mia ciasa y ciastel al é ma na tana. 
Porchél, o mio crép, m'ái iu tan dodé; 
porchél, o mio prinz, t'ái iu tralascé. 


23 

O beles mies munts, mio crép tan ért, 
os éis bégn encó a mia vita tut pert. 
Encó éise os con me dër sontí 

tan trep che iu á pa bradlé y sofrí. 

Bel blanch desco iu osc com ea denant 
y checio da fü él gnú ségn döt cant. 


Cor de cristanes: 


Ciaréi ma, ciarede, ci ch'al é sozedú! 

Bel checio él gnú ségn chél crép desco n fú. 
"Crép Checio" i dij spo da ségn nosta jont. 
Da fü ël lomina tal gran firmamont 

les sëres d'isté y ince d'invern, 

sce bun é le tomp y le ci é bel tler. 


Prinz dai Landrins: 


Moltina, Moltina! Olá este pa tö? 

Ci t'ái pa iu fat a te tan encö? 

Döt cant le plü bel ái miné da te dé! 
Ciodí m'aste tö pa spo tralascé? 

| á lascé dot y sun gnú a te chirí. 
Moltina, Moltina! Sëgn lascete aldí! 


Moltina: (végn adalerch) 


O prinz, mio prinz, ségn este atló. 
Oh, végneste tó endó a mo dô? 

Tó as pó mio cór, tó as mia porsona, 
da gní te ciastel ne sunse nia bona. 
Mio prinz, al é véi, sun aúsada tai érc; 
palac dles regines por me n'é nia dérc. 
lu sun zonza oma y pere y fre, 

da lí y da scrí n'ái mai emparé. 

Mio pere, mia oma ea jont ala bona. 

O prinz, mio prinz, pordona, pordona! 


Prinz dai Landrins: 


Moltina, mia éra, ségn t'ái iu capí. 

Les munts él co tira! Cósc ói iu te dí: 

lu stá sogú ségn y dagnora con te! 
Comá che iu t'á pó atló endó ciafé, 
ciastel y mia jont ói bëgn ofrí. 

Moltina, ségn scuta! — Ne n'aste adi 
trombétes? De musiga él cósc le sonn. 
Al pó desch'al gness ca da Col Toronn. 
De ermes, saites él ince la vera. 

Ci mai sarál, Moltina, mia éra? 

De n gróm de jont spo aldi la usc, 

al é desch'i fosson atló nia susc. 

| jun mo plú en ia, i jun mo a care 

¡ sun demorvëia da odëi ci ch'al é. 

Oh, ciara mo! Ciara jön Plan Armerí! 
Tan trec soldas n'ái mai ciamó odú. 
Les ermes lomina, le guant tan bel nö ! 
Moltina, i jun ince nos ia y jö. 


Moltina: 


Baresé y saites ne n'é nia por ëres. 
Straverdete, prinz, da ermes y veres. 
I sonti, conésci: to sanch t'á cherdé. 
A cosses plú granes tó es destiné. 

O ciara, mio prinz, al vëgn caía ca 
dui ëi dër debota, iestis da soldá. 


Prinz dai Landrins: 


O omi, soldas, de che sëise pa os? 
Ci ó pa l'armada cajö tlo da nos? 


Dui soldas de Fanes: 


Soldas dal bel rëgn de Fanes nos sun. 
Te Fanes y Senes nos düc abitun. 

Al á endó soné les trombétes d'arjont 
y á endespré de Fanes la jont. 

Da Furcia dai Fers, Ciadin y chi Les, 

Ciampac y la Fopa y Le Piciodel, 


enló sunse nos, enló nosc alberch. 
Trombétes d'arjont á soné spo tan sterch, 
ch'i s'an motú adóm y sun gnús alerch. 

Mo i n'an degún re, degún comandant, 
degúgn co s'enségna, degúgn co vá dant. 
Bares y saites, ci pói pa joé, 

sc'i n'an nos degúgn co é bogn da se mené? 


Prinz dai Landrins: 


Tla ciasa de n re nasciú sunse iu; 

les ermes, soldas ái ince dér nu. 

Sc'i oréis ch'i se méni, spo démo la man, 
cherdede chi jonc co é jön chél plan. 

Le prinz dai Landrins mo dijai a me. 

Da fá le soldá mo sonti cherdé. 


Dui soldas de Fanes: 


Hoió, hoió! Ma gnide sö tlo. 
N re y comandant nos an ségn endó. 
Hoió, hoió! Ma gnide sö tlo. 


Ciantia dai soldas de Fanes: 


Trombétes d'arjont, sonede, sonede! 
Soldas de Fanes, ciantede, ciantede ! 

O gran régn de Fanes, paisc ladin, 

tan bel este tó, oramai zonza fin! 

Morin dal Salvan y Sas y Paréi, 

le Gran Valun y spo Col Bechéi 

y Sas dles Diesc te fej da faméi. 

Paisc de créps alc, fopes y les, 

de ciers y barantli, de ciófs y de flus; 

o Fanes, bel Fanes, a te dót nosc cór, 
tan ségn co dagnora y cina ch'an mör. 
Trombétes d'arjont, sonede, sonede! 
Soldas de Fanes, ciantede, ciantede: 
O Fanes, gran Fanes, paisc dot ladin 
tan bel este tó, oramai zonza fin. 

To aier tan tler, tões eghes tan sanes, 
töes vals beles vérdes, tóes munts tan granes! 
Cösc é sogú l'or dal bel régn de Fanes. 
O Fanes, bel Fanes, a te dót nosc cór, 
tan ségn co dagnora y cina ch'an mör. 


Prinz dai Landrins: 


Soldas de Fanes, metede averda! 
Le sonn des Trombétes d'arjont ségn se chérda. 

Da n crép a chél ater so sonn rondenésc, 
la jont de Fanes él endespra. 

Sön Limo, do Sas, Ciaval y Col Vert, 
Ciadin, Le Parom, Le Sëch y Le Vert, 
Ciampac, Furcia Rossa y Le Piciodel, 
söi Torchi, Valun, Conturines, Ciastel, 
le sonn dles trombétes éise aldí, 

le gran régn de Fanes méss rosserí. 
Soldas de Fanes, tignide adóm! 

La forza ne fej ma n bel y gran gróm, 
uniun y coraji y de bona orenté 

y no bel atira se lascé sprigoré. 

No téma, no trica ne pó se gorné. 

Nia prighi o fadies ne podéise sconé. 
Alzede osc ce, dauride úsc edli! 
Tignide alalt l'onur de üsc vedli. 
Nudride la flama, co dess se borjé 
d'amur por osc Fanes, che Dio s'á dé! 


Soldas de Fanes: 


O prinz dai Landrins y nosc próm re, 
tó dess, te periun, te Fanes regné. 

Trombétes d'arjont, sonede, sonede! 
Soldas de Fanes, ciantede, ciantede! 
Dal régn de Fanes le próm gran re 
an á po chirí y encó l'án ciafé. 


(fanfara de Fanes) 

2. Act 


1. Pert. 


Prologh: 


Cion agn él passé y ince deplú, 

che le régn de Fanes é gnú metú só. 
Regines y resc él gnu y él jū, 

le régn de Fanes é tres plú corsciú, 
da canche laota són Plan de Corones 
él gnú coroné le prinz dai Landrins. 
Bel desco l'úsanza y desch'al é dert, 
la jont de nosc Fanes á ince tut pert. 
Y tres plú potënt y tres plú gran 

- ensció ai cunta chi da zacan — 

al é spo corsciú y s'á rometú 

le régn de Fanes tres plú y plú. 

Mo tosc, al é véi, él jü spo a finí. 

La storia é cósta, ch'i orun ségn se dí. 


Cor: 


La bela pitóra són mür de ciastel 

- al é muntagnoles depontes dër bel — 
ci óra pa dí y significhé? 

Sön dótes les ermes an ó la porté. 

Al ea l'úsanza dla jont da zacan 

con d'atri ijins se taché con n lian, 

tigní bel adóm te vera y tla pesc, 

bel desch'al é dërt y al alda ch'an feji. 
Alianza dër sterscia le popul de Fanes 
l'á fata con i tiers te tera tles tanes, 

y sëgn de chël é pö la pitöra 

sön mür de ciastel deponta con córa. 
Con dër bona vëia y bona speranza 

á fat spo le re n'atra alianza: 

dal alt adalerch le varió é joré; 

con él á le re atira traté. 

Con does alianzes tan santes y granes 
al mëss ont maiú la poténza de Fanes. 
Tignide, Ladins, dagnora i contrac, 
spo á bëgn valüta parores y fac. 


Re de Fanes: 


Por roes jö y fora y sö por chi ërc 

y sö por chi crëps y chi banc tan ërc 
nos sun tan saltés y nia n'anse pié 
val' d'ater co sëgn cósc picio varió. 
Vicel dles munts, o bel varió, 

tles mans de jont roé este tó. 


Tal aier alalt y bel tres plú ensó, 
tó es pó aúsé da rodé y joré. 

Por munts y valades joreste tó, 

con edli tan stersc ciareste jó 

són munts y són tiers, són bosc y són pres, 
són créps y planúdes, són rús y són les. 
Tóa grifa endorada mo dij che t'es re 

dal aier, dal ont, dai nii y vicí, 

mo empó él la jont co t'é sora ce. 

Con me te ciastel messaraste ségn gní. 


Varió: 


Dal régn de Fanes potént y gran re, 
O lascia endó léde mio picio varió. 
Al n'é pó nia to, no pó t'al saolé, 
che zonza podessera spo tan róé. 


Re de Fanes: 


Ségn alda n varió, co se mét da baié. 
Co pó pa ma ester val' de te? 


Varió: 


De Fanes gran re, demorvéia te sál, 
ch'i sá da baié. | te diji pa val": 
Pordért n varió ne sunse nia iu, 

mo re de ché jont da önn n brac su. 
| má da varió la forma ¡estí, 

ch'i poi spo joré só alalt cina ci. 

Plo bela mo sá la vita ensciö. 

Mo dámo endó mio picio varió! 

Spo ói fá alianza con Fanes, con te: 
Tla pesc y te vera dagnora daidé 

y bel tigní adóm ince cuntra i nemisc, 
ch'oress rumper ete te núsc bi paisc. 
Por ségn d'alianza danter ijins 
orunse spo nos baraté jomelins. 


Re de Fanes: 


L'alianza, varió, desco tó os la fá, 
mo plej ince a me. Y ségn ví ma ca, 


ch'i méti mia man tla grifa endorada, 
ch'ar'ai da valéi y ne sii no falada 
por ségn y dagnora bel desco encö. 
Atira te dái spo to picio varió. 


Cor de ganes: 


Con does alianzes tan santes y granes 

al mëss ont maiú la poténza de Fanes. 
Muntagnoles! Con os á fat la regina le próm lian 
dan cion y cion agn, laota són Senes, dër da zacan. 

Al é fadies y ince de granes. 
La vita é cósta dai splóc de Fanes. 


3. Splót: 


Compagn de chisc créps, no tan te baodié, 
al végn do la net endó le bel de 

con so bel sorédl, con so lominus, 

spo é le ci bróm, spo véigon les flus, 

co crésc dlungia tru y plej a dúc canc. 
Dal régn de Fanes nos sun pa i fanc. 
La vita é dóra scióch'aier de munt; 

con tomp y tompesta messunse fá cunt. 
| ciers por les basses n'é nia cheriés 

y nos ne sun nia por les ciútés. 

Sön crépes y banc i ciamurc mëss sté, 
sc'ai ó gní gaierc y dër garaté. 

Da tonn y loines, da plöia y da nëi 

ne pói pa sambëgn ëi nia se temëi. 
Ensció este tó, ensció sunse ¡u: 
creatóres de munt, de Fanes la flu. 


1. Splót: 


Nosc cór bat sterch y l'edl é tler, 
nosc corp é bel sann, la forza de fer. 

Ci iereste pa, ci oste deplú? 

Contont méste ester, spo vára saorí. 
Tö somiéies dassénn dl'Aurona so or. 
A chël él taché dót cant to cór. 

Le régn dl'Aurona sot le Padom, 

ia sot chi créps fosc tla val da Fodom, 
sot costes y munts, sot dlacia y sot nëi 


dla gran Marmolada, co é so faméi, 
a trec á porté gran rúna y spaont, 
sc'al é ince plégn de or y arjont. 

Ci joa pa l'or, ci joa l'arjont, 

sce mai le sorédl ne véiga sóa jont? 


3. Splót: 


Compagn de chisc créps, al végn n soldá 
dal régn de Fanes ia do chél fop ca. 

Ci ál pa söi brac? Ci ól se porté? 

Orun pa atira le damané. 


Cor de cristanes: 


Soldá de Fanes, fant de ciastel, 
tú vari olá vá pa tan bel morjel? 
Ci pëis de valúta porteste tö? 

Ma vá bel sogú y no ciumpedé. 

Al é jomelines tan beles y granes, 
nasciúdes encó al gran re de Fanes: 
Al é cósc le poch, che te portes encó 
al re dal aier, al gran varió. 

Le re de Fanes, al méss mantegní. 
Al á belo dadio empormetú 

na jomelina rosta y bela 

al bel varió de Muntejela. 

Ne sté ma no chit, mo vá ma bel snel, 
mo vá pa sogú y vá bel morjel. 

Te mëss i mostré al gran bel varió 

le poch che te portes. Al é val' danó. 
La grifa d'or spo ël metará 

són ché jomelina co plú plajará. 


3. Splót: 


Paisc demorvéia, paisc de Fanes! 
Ci ó pa spo dí la usc dles ganes? 
Ci ó le varió? Ci mëss fá le re? 

Na jomelina méssel i dé? 

Al á empormetú, al mëss mantegní. 
Na storia é cósta tan ria da capí. 

Cor de ganes: 


Soldas de Fanes, ségn aldide 
y nosta ciantia ascutede! 

Al é ségn fat le gran barat 

y mantegní le gran contrat. 
Dóes alianzes santes y granes 
dann i fej al régn de Fanes. 
Jomelines i él nasciú, 

öna n'ál él sëgn pordú. 

ÉI Luianta so ennom, 

blancia y rosta desco n pom? 
Cösta le varió á chirí, 

cösta ¡ á deplü plajü. 

Gran re de Fanes, töa regina 
mëss ince dé na jomelina 

ai tiers dles tanes, sü amisc: 
les muntagnoles an i dij. 

Dal rëgn de Fanes pröm contrat 
ne pó pa gnanca gní desfat. 


Cor de cristanes: 


O gran re de Fanes, ci mai él gnú fat? 
Ci mai sarál sëgn de to gran contrat? 

Te chël che le variö con plajëi i ciarâ, 
la picia Luianta se trasformâ 

y gnea muntagnola y s'an sciampéá. 

| tiers des tanes la ciafá. 

Con gran desplajëi le variö s'an é jü, 
se sont embaní, se mina tradí. 


Cor de ganes: 


Al té sëgn ciamó, de Fanes gran re, 
Dolasila, chë bela, a te resté. 


3. Splöt: 


La gran morvëia sëgn anse aldí. 
Ci mai ál dot ciamó da gní? 


2. Splöt: 


Compagns, ciarede, al vëgn n ël. 
Degünes ermes n'ál pa d'ël. 


1. Splót: 


O om forest, nia plú ennant! 

Tö mëss a nos to ennom dé dant. 
Paisc de Fanes él atló. 

Ci oste tó? Ségn dí ma spo! 

Edl de Net: 


Degún ennom ne n'ái ciamó! 
I n'á nia fre, i n'á nia so! 

Dai Durans adalerch 

sunse gnú a chirí alberch 

tlo da os tal régn de Fanes. 
Cósc conséi m'á dé les ganes. 
Tai Durans so paisc, 

ia delá chi créps grisc, 

él lúsanza che i soldas, 

bégn corsciús y garatés, 

ch'ó avéi n gran ennom, 
mëss rodé por dot le monn. 
Veres méssai davagné, 
zonza ermes se paré, 

púra jont ai méss daidé, 

dúc i vedli respeté. 

Cósc mëss fá i gran Durans. 
lu porchél sun ségn te Fanes. 
N gran ennom ói iu ciafé, 

con onesté m'al davagné. 


1. Splöt: 
Bel chël araste ocajiun, 

sce t'as da odëi chël bor striun, 
co fej spaont a chisc paisc: 
"Spiné de müsc" dúc canc i dij. 
De net ël roda por encërch 

y düc i lascia na gran lerch. 
Cösc é sogü le striun plü sterch. 


2. Splöt: 


Mez da müsc y mez da jont 
ál la forma da fá spaont. 


Péta fora y mord dót cant, 
ci ch'al vëiga y i vëgn dant. 


3. Splöt: 


O bel y gran soldá duran, 
con chël striun no mëter man! 


Edl de Net: 


Degün striun a me fej pora. 
Con chël ói iu sëgn fá la vera 
y davagné chël gran ennom, 
ch'i pó i dí a döt le monn. 


1., 2. y 3. Splöt: 


Al végn, al vegn chél bor striun 
Spiné de músc! Nos s'an sciampun. 

Cor de ganes: 


Le prinz dai Durans 
é gnú tlo te Fanes. 
Al ó fá vera 

sön nosta tera 

con chël bor striun, 
che nos se tomun. 
Al n'á nia tan pora 
y bun vára fora. 


Cor de cristanes: 


Entant le sorëdl bel checio da fü 

do Pútia y do Pares él s'á ascognú. 
Ombries plú scóres al végn lajó só, 
destóda söi pic dai créps le rossié. 

Le ci végn tan scúr, i créps endó grisc, 
al vëgn spo la net són nosc bel paisc. 
Daete se tira i tiers y la jont; 

le scúr y la net a ëi fej spaont. 

Al é ségn les ores ch'al roda i striuns; 
ai végn da chi créps, ai végn dai forgnuns. 
Les peres, i ciófs, i légns, i fonguns, 

al pó desch'ai foss bi plégns de striuns. 

La net é ségn tlo con so chít y so scúr. 
La jont ch'ó la pesc, sóa ciasa se chir. 


Cor de ganes: 


Mo ónn é defora, n bel jonn duran, 

co ó al striun i méter la man. 

Dót cant encëria é scúr y é chít; 

al scuta y ciara tla net der fit. 

Scutede! An alda i ciaps spo de n tier. 
Le jonn dai Durans con i edli sëgn chir. 
Lassora n beriun co fej tremoré 

La tera de Fanes y l'ega dal le. 

Al vëgn le striun con forma de müsc, 

co fej dër spaont a döt le paisc. 

Mo l'om dai Durans, al é arjigné 

da cöie sö na pera — al á moseré. 

Al vëgn le striun con fúria y spaont 

tan snel adalerch, bel desch'al gness l'ont. 
Sü edli lomina a checio y a vért, 

mo l'om dai Durans le coraji nia perd. 

| ciaps dal striun, ai splundra te tera, 
ch'al vá ma só n fóm, ch'al é da fá pora. 

Te chél, por fortúna, do Col Bechéi 

la löna co s'alza y lascia odéi 

al prinz dai Durans le striun da temëi. 
Al vá cater vari ia do n paréli, 

spo alzel la pera, mosóra y tira, 

tal aier an l'alda spo desch'ara sciúra 
y jora debota y vá a toché 

chél feter striun són so bor spiné, 
ch'al tira n beriun y méss spo tomé. 
Soldá dai Durans, tó as davagné. 


Cor de cristanes: 


Soldá tan gaiert, o fi dai Durans, 

tó as fat la vera són tera de Fanes. 
Porchél aste tó atló davagné 

chél gran bel ennom, che tó pos porté. 
Bel Edl de Net saraste cherdé! 

Cósc é pa l'ennom, co t'á onoré. 

Tal scúr dla net tó as pó odú, 

bel Ed de Net porchél este tö. 


Edl de Net: 


Oh! Edl de Net é mio ennom, 

che iu pó ségn porté por le monn. 
Con dóta mia forza a chël gran striun 
con Óna na pera i sunse sté bun. 

Y spo la Raiéta, le gran scioz de Fanes, 
roada é ségn tles mans dai Durans. 

La pera preziosa, ch'i pó ségn tigní, 

o mia Dolasila, a te ói tla dé. 


2. Pert. 
(Le d'Arjont) 
Cor de salvans: 


De núsc bi paisc nos sun i salvans, 
viun són chi créps, tai bosc y forgnuns, 
són costes y fopes, són pares y plans, 
sot crépes y légns y sot chi boscuns. 
Nos sun i salvans de chisc bi paisc. 
De tiers de chisc bosc y de munt nos viun; 
granétes, niciores y ince raisc 

al crésc sóla tera che nos abitun. 

Nos sun i salvans de chisc bi paisc. 
De chisc bi paisc nos sun ¡ salvans! 
Ciantun y godun la gran liberté, 

ne sun nia tachés da falc y ri lians, 

no desco la jont, co vir te ciúté. 

De chisc bi paisc nos sun ¡ salvans. 

Nos sun i salvans de chisc bi paisc! 
Sorédl o plóia, le cialt o la nëi, 

le ci sora nos, sc'al é bróm, sc'al é grisc, 
a nos se sál bel y se fej dër plajéi. 

Nos sun i salvans de chisc bi paisc. 

De chisc bi paisc nos sun ¡ salvans! 

Nos an onesté, nos an nosc onur; 

núsc jogn bi gaierc y nostes mitans 

de núsc bi paisc al é le valur. 

De chisc bi paisc nos sun ¡ salvans. 

O crép dolomit co mostra a ci, 

nosc régn este tó! Nos salvans t'an chirí. 
Tan blanch da doman, tan checio da séra; 


él val" plú de bel ciamó sóla tera? 

To let é les roes, to tët é le ci; 

nosc régn este tó! Nos salvans t'an chirí. 
Y sot tú paréis tan alc y tan érc 

al crésc y al rauscia i bosc tan bi vérc. 
Amez a chél bosch co pó encanté, 
ciarunse tal spidl dles eghes dal le. 

A funz dal bel le, scognú ala jont, 

á spo somené i salvans so arjont 

co dess n bel de, sc'i gnun delibrés, 
gní trep y gní gran y florí bel entres. 
La gaoja é cósta, che dóta la jont 

i dij a cósc le le bel Le d'Arjont. 

Re Salvan: 


Ma gnide, salvans, messun ségn sparí, 
le gran re de Fanes iu á pa odú. 

Al végn dër debota con trepa sóa jont 
atló da cósc le a chirí nosc arjont. 

Ma gnide, i jun y se trasformun 

te n ciúch o na pera, te val' fongun. 


Re de Fanes: 


Ví ca, Dolasila! Ciarede, mia jont, 

atló él ségn le bel Le d'Arjont. 

Trep or y arjont sunse gnús a chirí. 

Le scioz de nosc régn orunse engrandí. 
Cósc or y arjont portunse te ciastel, 
ch'al végni plú rich, plú gran y plú bel. 


Dolasila: 


O bela natóra con tan de corusc, 

laldé iu t'oress con dóta mia usc. 

Chisc créps tan spizés, chisc bosc y cósc le, 
cheriés ésai gnús por adoré 

le gran creadú dal ci y dles stéres. 

Alzede la usc, os ëi y os éres! 

Ciantede le bel de chisc bi paisc, 

al é veramonter n gran paraisc. 

Dot l'or y l'arjont con súa richéza 
ne n'é ciamó nia envers cósta beléza. 


Bel él pó són munt, tai bosc y söi les, 
tan plégns de corusc da Dio cheriés. 


Re de Fanes: 


Trep or y arjont él gnú ségn a lóm, 
ma gnide a daidé porté dót adóm. 


Dolasila: 


Oh! Ci él pa atló són spona dal le? 
Na picia pazéda ái iu ségn ciafé. 
Oh! Ci él pa laete? 

De bel polber grisc, 

na bela pelicia! 

Ci ó pa dí cósc? 


Cor de salvans: 


De cósc bel paisc nos sun ¡ salvans. 

La cossa che tó ségn tégnes tles mans, 
ar'é sogú nosta y no t'la saolé, 

mo lascia dót cant olach'al é sté. 

De cósc dër de cór te préia i salvans. 
No pó te ajié, Dolasila, les mans. 
Lascia a nos 

pazéda y polber, 

spo la pelicia 

scincunse a te. 

Oh cósta pelicia tan blancia y morjela 
n iade sarára dla gran Dolasila 

le guant ch'ara porta por jí spo te vera 
y mai ne sarál ciamó sté sóla tera 

na jona tan sterscia, co pó davagné 
les veres ai Fanes co á spo da gní. 
Mo no jí te vera, 

o gran Dolasila, 

sc'al ess da sozeder, 

che cósta pelicia 

múdass le corú! 


Dolasila: 


O pici salvans, fajun le marcé: 
pazéda y polber ói iu se dé. 


Cor de salvans: 


Cósc polber orunse ségn somené 
tles ones dal'ega tan tlera dal le. 
Oh bel le de munt, mét man da florí 
d'arjont y de or spo zonza finí. 

Y ségn, Dolasila, lascete dí: 
l'arjont che te ciafes tlo te cósc le, 
por fá les saites dessel sorví, 

co toca dagnora y dër dessogú. 
Nos pici salvans de cósc bel le, 

o gran Dolasila, tó s'as delibré. 


Re de Fanes: 


Dot l'or y l'arjont, ch'i an tlo ciafé, 
te nosc bel ciastel orunse porté. 
Con tan de richézes, alianzes tan granes, 
al mëss gní maiú nosc bel régn de Fanes. 

3. Act. 

1. Pert. 

(Morin dal Salvan) 
Prologh: 


Aldide, Ladins, y lascesse cunté, 

de Fanes so régn ci ch'al é spo donté. 
Núsc vedli ai cunta che Fanes é gnú 
bégn tres plú potént, plú gran y fort, 
Alianza ái fat con i tiers dles tanes, 

con le re dai variós, con stries y con ganes. 
Saites y ermes y or y arjont 

ai n'á bel assá; le re é contont. 

Soldas te ciastel y soldas sói confins; 
sëgn n'ái nia plú bria da se teméi dai ijins. 
Y spo Dolasila con ermes strinades 

mei bégn da sciampé soldas y armades. 
De Fanes l'ennom, al é ségn sónsom! 
Madú ch'al é n iade, al toma le pom; 

plú gran ch'al é gnú, plú checio ch'al é 

y plú ch'al se macia, al vëgn plú rüné. 

Striuns y strinëc, i salvans y les ganes, 
trep or y arjont de dann é ai Fanes. 

Saites strinades y guant encanté 

ai Fanes fortüna ne pói nia porté. 

Le gran rëgn de Fanes sará spo tradí. 

Al é le re falz co á döt embaní. 

Al vëgn spo castié da forzes salvares 

te n crëp söl confin, sön Munt de Falzares. 


Cor: 


Dër gran y potënt le rëgn é de Fanes. 
No förtl y forza, mo ermes strinades 
á fat davagné bëgn cuntra i Durans 

y cuntra i Caiútes y d'atres armades. 
Trep sanch y spaont al á somené 
tles schires dla jont dai atri paisc; 
saites strinades dla fia dal re 

de veres y litighes êl la raisc. 

O gran Dolasila, les ermes che t'as, 
co toca dagnora y mai n'ó falé 

le cör y le corp dai püri soldas, 

al n'é mino dërt, te mësses les lascé. 
Sce tö les gran veres davagnes con ermes 
y portes la mort a tan trepa jont, 

gnarál n soldá spo zonza val' ermes, 
ferësc spo to cör con gran ardimont. 
Les ermes strinades é töa gran ert, 
mo Edl de Net, al végn con amur, 
co fej n soldá tan gran y gaiert 

y porta sogú ince a dúc plü onur. 


Striun: 


Morin dal salvan, o morin dal salvan! 
Ch'i sun sté atló, al é sëgn n ann. 
Laota ciamó la Raiëta ê mia, 

mo Edl m'l'á tuta, porchël ái la ria. 
Chë pera preziosa con so lominus 

- te döt le paisc nen n'él de maius — 
mo dea la forza che l'edl odess 

tla gran scúrité, che jont se temess. 
No trica, no téma ne n'ái iu albú; 
bégn dóta la jont da me s'á tomú, 


mo Edl de Net m'á tut ségn la pera 

y al i l'á dada a söa bela éra. 

O fia de ciastel, chél sái dessogú, 

gran dann m'aste fat! Cósc méss gní rotú 
A bones, a ries — chél sái iu da dí — 

la pera méss fora y tó méss morí. 

N sënn spaontus él cósc te mio cór, 
al crésc vigne de, al bat desco n för 
y n'ó nia dé do y ó ma borjé, 

enfina che Fanes é dót cant roé. 

Y tó, Dolasila, gran fia dal re, 

con tóes saites co n'ó nia falé, 

le sënn dal striun gnaraste a sont 
O stria de Fanes, te mésses morí. 


Edl de Net: 


Tégn ete to sënn, striun de chisc créps! 
Al é massa gran, al é massa trep. 

Tó chires la mort, tó chires le me 

a jont co ne fej pó nét nia a te. 


Striun: 


O Edl de Net y jonn tan gaiert, 
oresseste ince tó ciamó jí són ché pert, 
leché bel les fanes dal régn de Fanes, 
te fá sëgn la müsa pa éres y ganes? 


Edl de Net: 


Guerna la lénga, striun de salvan, 
che zonza te méti al col mia man! 

Striun: 


Landrins, Caiútes y chi Lastoieres, 

i ó i baié sö, ch'ai feji les veres 

con ermes da tosser, de fer plú taiont 
por rumper la forza de Fanes la jont. 

Sö dan a chisc crëps y le gran firmamont 
con döta mia usc ái dé joramont, 

ch'i n'ó nia dé pesc y n'ó nia dé tria, 
encina ch'i vëighi de Fanes la fia, 


le re, la regina y dóta söa jont, 
soldas y ciastel con dót so armont 
desdrút a majira y mort y rúné. 
Chël é de Fanes spo l'ultimo de. 


Edl de Net: 


Ciamó na parora, striun desbocé, 

sce t'os ch'i frúzi la crëpa dal ce! 
Ciamó na parora, striun da sgricé, 

spo aste odú to ultimo de. 

La ciantia dal sënn lascé aste aldí, 
ciodí che de sënn tó es döt corí. 

Mo sëgn, o paisc, a döt to onur, 

iu ó spo cianté la ciantia d'amur. 

Le sënn y l'envidia, ai porta sú früc; 
descordia y veres, desgrazies por dúc; 

destaca la jont, le pere dal fi, 

la so da so fre, i fej düc sofrí. 

Le sënn despartësc, l'amur mët adöm; 
le sënn, al fej scür; l'amur é la löm 

co mostra le tru dla pesc y concordia 
y para demez la vera y descordia. 

| crëps y les munts, i bosc, i bi pres, 

i rüs y les eghes y dúc chi bi les, 

i nii, i ciarús, la plöia y la nëi, 

i tiers da ciasa y chi salvadrins 

co n'á nia na stala y n'á nia confins, 
co scricia y salta con gran liberté; 

¡ ciers, i barantli, les erbes, la flu, 

i ciófs co florésc de vigne Cor, 

i pésc te chés eghes y düc i vicí 

co jora tal aier tan bel y saorí, 

y cianta y sciúra con tan de ligréza 
ch'al é veramonter por dúc na beléza; 
le chefer tla scorza, la é sóla flu 

y dót ci co vir y búsia te tru; 

les erbes, i tiers y sambégn la jont, 

ai á por so tét le gran firmamont, 

ai vëgn dla medema gran om lominés, 
ai é dal medemo Bel Dio cheriés. 

Tla bela natóra é dót gnú cherié 
por ester d'aiút y no tichené. 
Porchél a dót cant i fej plú onur 


la bela uniun, la pesc y l'amur. 

L'amur, al pordona; l'amur, al varésc. 
L'amur, al desmoncia; l'amur ó la pesc. 
L'amur ne ferésc nia; l'amur ó fá só 

les cosses ch'envidia y sënn á trat jö. 


Cor de ganes y cristanes: 


Tla bela natöra é döt gnü cherié 
por ester d'aiút y no tichené. 
Porchél a dót cant i fej plú onur 
la bela uniun, la pesc y l'amur. 


Striun: 


Gran fi dai Durans, ségn ái iu aldí, 

dal cör tó te lasces sambëgn ince tradí. 
TO os con l'amur de to cór davagné. 

Le sénn de mio cor, al fej tremoré 

le re de ciastel y ince la fia! 

Le sénn é tan gran, al ne scona plú nia! 

Edl de Net: 


Dal re la superbia con or y arjont, 
con ermes strinades, co copa la jont, 
méss bégn gní castiada adora o tert. 
Sc'al é da fá chél, iu sun ala pert. 
Mo no con les ermes y no con fá me 
y no con strité ne n'ói davagné. 

I n'ó nia con ermes jí cuntra na éra. 

| ëi y no éres, ai dess fá la vera. 


Gana: 


Dla gran Dolasila iu aldi ciantenn, 
de sënn y de veres iu aldi baienn. 

O jonn tan gaiert, o om dai Durans, 
tö ince spo os te mëter con i Fanes? 
Ne saste nia chël? Spo mëssi t'al dí: 
Bëgn d'atri bi jogn ar'á pó tradí 

la stëra de Fanes; al é sogü vëi! 
Ar'á lominé, mo chël mésson sëi 
che so lominus te n córt desmarésc, 
so bel y söa forza finésc ince présc. 


Le fant tó gnaras dla fia de ciastel! 
Su edli, la bocia, so corp tan morjel 
ará le soldá, ch'ar'á tan chirí, 

co déida fá veres, co déida ferí. 

Y canch'ar'á te — i n'ó nia montí — 

ar'ó emporméter, mo no mantegní 

ne póra por gaoja dal pere, le re, 

co mét en malora la fia con te. 

O om dai Durans, o jonn tan gaiert, 
ségn ponsetela fora; gní pól massa tert. 


Cor de ganes y cristanes: 


Dla gran Dolasila aldiunse ciantenn, 
de sénn y de veres aldiunse baienn. 
O om dai Durans, o jonn tan gaiert, 
pa dóta la storia araste tóa pert. 


2. Pert 
(Morin dal Salvan) 
Cor: 


O nosc bel paisc, de Fanes gran régn, 
bëgn trep s'él múdé da zacan cina ségn. 
TÚ créps y les vals, i les y forgnuns, 

les roes, les pares, i banc y lastuns 

dal bel salvadrin ai gnea chiris, 

tal gremo de Fanes ai ea corsciús, 
godea d'invern y ince d'isté 

le bel de chés munts con gran liberté. 

Ciamurc són chi banc, i rehli tla val, 

i lei, muntagnoles, ciaciuns y gran ial, 
galedri, variós y d'atri tiers tanc, 

chisc ea zacan ciamó tú abitanc. 
Salvans y les ganes y ince cristanes 

á spo metú pe tal bel régn de Fanes; 

y dót cósc paisc, al i á tan plajú, 

ch'ai é stés atló y n'ó plú s'an jí. 

Do cion y cion agn y do chés gran néis 
nosc Fanes é gnú spo la munt dai faméis. 
D'isté dal bun cialt an i alda ciantenn, 
da n crép a chël ater an i alda cighenn. 


De Fanes le régn végn plú conesciú, 

n gróm de naziuns le chir tres deplú. 

Les eghes, les erbes, les aries tan sanes, 
i créps y les munts é richéza de Fanes. 


Edl de Net: 


Edl de Net iu sun, 

fi dal re dai Durans. 
Sun tai plú bi agn, 

viri tla bela sajun. 

Jü m'an sunse demez, 
á lascé mia jont, 

n'ó nia or y arjont, 

rodi n monn y mez. 

Á lascé mio lú, 

pere y oma y fre; 

sun sëgn tralascé, 

tal forest su. 

Chiri ennom y onur, 
n'ó bëgn nia fá me, 
mo a jont mostré, 
desch'al é l'amur. 
Fanes, rëgn dai crëps, 
monn de munts tan bel, 
ciari a to ciastel, 

ponsi a te tan trep. 
Tlo iu sun roé. 

Cör y corp ói dé 

por podëi cumpré 
Dolasila a me. 


Famëi: 

Famëis de Fanes, al é da loé, 
Lascede les üces, al vëgn sëgn la de. 
Ciarede ai crëps, ai ciafa corú, 

al vëgn lominus, al vëgn tres maiú. 

Cor de famëis: 

Famëis de Fanes, a düc le bun de! 


Tles mans de nosc Dio metunse le de. 
Le bel y bor tomp al dess comané. 


Con dúc núsc armonc nos stun sot a te. 
Gran ial y galedri y d'atri vicí 

con so bel cianté ai ó bégn se dí 

ch'al é da loé y lascé da dormí, 

ch'al é da perié, da ciaré só a ci. 

La bela gherlanda de crép entoronn, 

ai vegn lominés, al végn són le monn 
endó n de nó con dót so laur 

y dá ai faméis de Fanes l'onur. 

La löna, les stéres, ai mëss smart 

al gran lominus co s'alza al ci, 

entonj les gran munts a blanch y a grisc, 
deponj spo a checio i créps dal paisc. 


Fameél: 


Faméis de Fanes, al végn ségn la de! 
Lascede les Úces y jide a vardé. 
Tachei ciampaneles a vaces, vidí, 
che nia ne vai són munt pa pordu. 

Cor de faméis: 


La púcia con zigher te tascia tolun', 
lapró spo le lat són munt se mujun', 
ch'i anse la forza da jí, da salté 

y spo tigní fora sogú dót le de. 

Sc'al é spo bun tomp, sorédl a ci, 

i tiers é saorisc, ai ó armerí, 

y nos sun bi ligri, podun s'la cianté, 
da n col a chël ater, s'la goder, cighé. 
Mo splundrel le tonn y gracia traní, 
ne n'él por famëis bëgn nia plú da rí. 
Granújeres, plöia y ince la nëi 

por jont y armont é trep da temëi. 
Nos sun desco ciers co crësc sö alalt, 
tëgn fora le tomp, se god le bun cialt. 
Fajun nosc laur, sc'al plö o vá l'ont; 
al é nosc amur les munts y l'armont. 


Famëi: 


"Faméis de Fanes, al é da mené", 
dan úsc de ciolá le bolch á cherdé. 
Odéise, tan bel, dai crëps le rossié; 
sorédl florésc, al vá a palsé. 

Cor de faméis: 


Cherdun núsc armonc atira adóm. 

Ai salta alerch, al n'é pa n gróm. 

De roli, bronsines, ciampaneles le sonn 
emplésc ségn la munt bel dót entoronn. 
Endó él roé són munt n bel de. 

Faméis y armonc ó jí a palsé. 

Tles ces de munt encér n gran fü 
cunté s'la podunse, ci ch'al é sozedú. 
De bel y de bort, de prighi, fortúnes 
vignónn ne sá da cunté bégn valgúnes. 
Y dúc é contonc, sc'ar'é júda bun 

y tiers y la jont é dúc sagns entun. 

Y vëgnel l'altonn, finéscel l'isté, 

la munt y núsc créps messunse lascé. 
Mo ince d'invern, chél mésson bégn dí, 
ponsunse a chél de ch'i podun endó ont. 


Famëi: 


Faméis de Fanes, éise aldí? 
N om forest te Fanes él on, 


Faméis de Fanes: 


Ci ó pa chél om, de che él pa ël fi? 
Ci ól pa te cósc nosc paisc ël chirí? 

Edl de Net: 


lu sun pa chél om, sun fi dai Durans, 
onur y amur iu chiri te Fanes. 


Cor de faméis: 


Ai créps, ales munts dá empróma l'amur, 
spo chir le laur y chël fej onur. 


Edl de Net: 


Parores de pesc os ëis sëgn cianté; 
pa os tlo te Fanes oressi iu sté. 


Cor de faméis: 


De Fanes le régn, al ó avéi jont 

co tégn la parora, mantégn joramont. 
La jont co tradésc, n'á nia da chirí, 
mo l'om dót onest, chél é bégnodú. 


Fameél: 


Ma gnide, s'an jun ségn, faméis de Fanes. 
T'aodun dót le bun, o jonn dai Durans. 


Edl de Net: 


Paisc dees morvéies, 
con munts encantades, 

con jont dal bel vers, 
con santes Úsanzes, 
co végn mantegnides. 
O bela natóra, 

de Fanes richéza, 
con eghes tan tleres, 
con erbes tan stersces 
y aries tan sanes. 

De Fanes bel régn, 
dót to sunse ségn. 


Dolasila: 


Paisc des morvéies, tan bel fosste tó, 
mo i edli de lagrimes plégns é encö. 
La stéra de Fanes mo dijai a me, 

mo cósc lominus végn présc destódé. 
Da pere y da oma m'él gnú destiné, 
ch'i porti les ermes y méssi copé, 

ch'i méssi jí te vera, méssi fá le soldá 
y cósc por na éra no ne s'al dá. 
Saites strinades méssi porté, 

a tan trepa jont méssi fá me: 

a omi co ponsa a ciasa ai sü, 

a omes, mituns ch'ai mëss mantegní; 

a jogn co se god dla vita la flu, 
con mies saites ¡ taii le tru. 


Le pere i toli a mituns inozénc 

y fredesc y fis a sú bogn parénc. 

Le scrai dles éres iu méssi aldí, 

empó ne pói nia lascé da ferí. 

Cósc gran bor tramont, cósc cróde destin, 
sc'al ess pó por me présc ince na fin. 
Le gran creadú ince me m'á cherié 
por dé l'amur y por nen ciafé, 

por dé la vita y no por la tó. 

Oh, fossi Luianta! Oh, fossi mia so. 
De Fanes gran munts, ciarede a me! 
Dla stéra de Fanes menesse picé. 

So gran lominus, al méss desfanté, 
spo pó le sorédl dla vita endó dé. 

Mi edli de lagrimes plégns é encö! 
Paisc des morvéies, tan bel fosste tó, 
sc'i n'ess nia saites co copa y fej me, 
sc'al foss liberté y amur ince por me! 


Cor de salvans: 


"De Fanes gran munts, ciarede a me", 
la gran fia de Fanes á ségn tan scraié. 

To scrai, Dolasila, nos dúc an aldí, 

por munts y valades él á rondení. 

Te nostes orédles y cór él roé, 

porchél sunse gnús spo alerch tlo da te. 


Re Salvan: 


To cör y to corp, al á gran tramont, 
ciodí che al méss copé trepa jont. 


Dolasila: 


Che séise pa os, bi pici faméis? 
Usc edli lomina, d'arjont úsc ciavéis. 


Re Salvan: 


TO s'as delibré ¡a dal bel Le d'Arjont, 
sëgn nos te daidun da to gran tramont. 


Cor de salvans: 


Sëgn dasse a nos les saites d'arjont 


co copa, fej me a tan trepa jont. 
Saites strinades no mai plú porté! 
Da to gran tramont orun' te salvé. 

Dolasila: 


O pici faméis, él véi osc baié, 
o é osc perié na gran falsité? 


Re Salvan: 


O stëra de Fanes, al é pa bëgn vëi, 
mo tö mëss spo fá do nosc bun consëi. 


Cor de salvans: 


Ne jí plú te vera y no plú Ter 

Cósc é le conséi ch'i an da te dí. 
Les ermes y veres ne n'é nia por te; 
saites, baresé i soldas dess porté. 


73 
Dolasila: 


Baiés ëise os co sona bëgn bun. 
Sc'i ponsi n pú" do, spo ëise rajun. 
Al pó ester cösta mia consolaziun. 
Saites d'arjont, i mëssi se ciaré, 
denant co se dé ia, denant co se lascé. 
Con os de gran veres iu á davagné. 
La stëra de Fanes s'á os porté 

te vera, a ciasa, de net y de de, 

mo mai ne m'ëise pa os consolé. 
Tles mans de na ëra os ëis podü fá 
deplú co la forza de vigne soldá. 
Empó nia tan ert ne se lasci iu ca. 
Sön schires d'armades iu á moseré 
y mai ne n'ëise la scëiba falé. 

Le cör, o saites, ne m'ëise toché. 
Armades entieres metêi da sciampé, 
con os gran spaont ái iu somené, 
mo döta mia vita os ëis ma rüné. 

A Fanes les veres iu á davagné, 
lapró gran richëza y superbia al re, 
mo iu á pordú con os liberté. 

Le sënn y l'envidia os éis cherié, 

le sanch dai nemisc os éis entossié. 
Y cósc, o saites, gran me fej a me. 
De lagrimes rús os éis pa fat gní! 
L'onur de Fanes os éis ofenú. 

Le cór che iu porti, os l'ëis pa ferí. 
Saites strinades, os n'éis mai falé, 
dagnora os éis la scéiba toché, 

mo pesc y amur ne m'éise pa dé. 
O pici faméis, ségn ói iu se dé 
saites d'arjont. Ne se fajede pa me. 
Él dért ci ch'i feji o él mo falé? 


Cor de salvans: 

lolan, Dolasila, messunse se dí. 

Re Salvan: 

Y ségn, mi compagns, messunse ma jí. 
Cor de salvans: 


N dër bun conséi orunse te dí: 
Te vera, o bela, ne sté plú a jí. 

Dolasila: 


Te n ¡ade sparis, ai n'é plú da ode 
Che chisc é salvans podú essi séi. 

Ci mai ái ségn fat con mia bunté? 
Tles mans dai nemisc les saites ái dé. 


Salvans: 


Ma gnide, salvans, Dolasila s'an é. 
Lascessela cunté y lascesse cianté. 
Prinzéssa de Fanes, tó s'as delibré. 
Da cóstes saites nos t'an ségn salvé. 
Mo tert o adora al méss reparé 

le tort ch'al s'á fat de Fanes le re. 

De Fanes le régn le re ó tradí 

y l'or y l'arjont dl'Aurona chirí. 

Mo cóstes saites ch'i an ségn ciafé, 


al re dai Caiútes orunse les dé 

y l'or y l'arjont dl'Aurona cumpré. 

De Fanes le re con so tradimont 

al méi en malora le régn y la jont. 
Prinzéssa de Fanes, no plú jí te vera, 
sce t'os tó salvé de Fanes la tera. 

Edl de Net: 


"Ma no jí te vera, prinzéssa de Fanes", 
iu aldi ciantenn i salvans y les ganes. 
No ermes, no sënn ne no adoré, 

o gran Dolasila, por gní a te salvé. 


Striun: 


Con ermes y sënn, o fia de ciastel, 
superbia de Fanes, te feji la pel. 

To falz lominus, al végn pa bégn scúr. 
Con cóstes saites feréscel to cor. 


Cor de faméis: 


De ermes y veres aldiunse le sonn, 
plú slet co tompesta, tranúde y tonn. 
Striun lastoier, tó os desturbé 

de Fanes la pesc y söa liberté. 

La tera de Fanes dess bégn se daurí 
y dúc sú nemisc zonzater dlotí. 
Foresé y ijins, ai é bégnodús, 

sc'ai chir la beléza de chisc bi paisc; 
mo ói cósta tera con le mal profané, 
con dóta la forza mésson se paré. 

Cor de ganes y cristanes: 


O Edl de Net, bel jonn dai Durans, 

tó chires l'amur dla prinzéssa de Fanes, 
tó végnes alerch con gran onesté, 

mo ci che te chires, le re n'ó nia dé. 

Dla bela prinzéssa gnaraste le fant, 

tles veres de Fanes i poste jí dant. 

Mo mët pa averda y no confidé 

al gran re de Fanes y söa falsité. 


Cor de salvans: 


Saites strinades y guant encanté 

la fia de ciastel ara dess lascé sté. 
Les éres a ciasa, i ëi jí te vera: 
ensció él dagnora gnú fat sóla tera. 


3. Pert. 
(Morin dal Salvan) 
Cor: 


N jonn dai Durans con gran ardimont 
vá cuntra i Fanes; al n'á nia spaont! 
No ermes no ater ne portel con él. 

AIl ó davagré la fia de ciastel. 

Mo l'erma taionta tirada con sénn 

da chél bor striun lastoier tan dassénmn, 

ar'ess pa bégn présc múdé le destin, 
porté ala fia de Fanes la fin. 

La fia de ciastel con sóa ferida 

da Edl de Net ara végn sochedida. 
Prinzéssa de Fanes, ségn aste le fant, 
mo lascia les ermes co copa la jont. 


Cor de faméis, salvans, ganes y cristanes: 


Da canche les munts y chisc créps é cheriés, 
da canchal é ciers, ciamurc y variós, 

faméis y salvans y ganes, cristanes 

al é abitanc dal bel régn de Fanes. 


Cor de salvans: 


Scutede, aldide, an alda n sonn. 
Al sona ch'al végn da Le Vért, Col Toronn. 


Cor de ganes: 


Al é la fanfara co sona tan bel, 

al vëgn Dolasila, al fia de ciastel, 

la stéra de Fanes con dóta sóa jont, 
co tira saites strinades d'arjont. 


Faméis: 

Aldide trombétes! 

Ganes: 

Trombétes d'arjont, 

Ganes y cristanes: 

co chérda alerch ségn de Fanes la jont. 
Fameéis, salvans, ganes y cristanes: 


Ci mai spo gnarál? Al é por nos miú, 
sc'i stun són na pert, jun fora de tru. 


Soldas de Fanes: 


Trombétes d'arjont, sonede, sonede! 

Soldas de Fanes, ciantede, ciantede! 

Paisc de créps alc, de fopes y les, 

de ciers y barantli, de ciófs y de flus. 

O Fanes, o Fanes, a te dót nosc cór 

encó y dagnora y cina ch'an mör. 

Töes vals beles vérdes, tóes munts tan granes: 
Cósc é pa bégn l'or dal bel régn de Fanes. 

Y végnel nemisc, co ó se fá me, 

le bel régn de Fanes, al sá da se paré. 

Soldas de Fanes, mostrede valur! 
La stëra de Fanes, al é nosc onur. 


Edl de Net: 


O stëra de Fanes, por fá to sorvisc 
iu sun sogú gnú te to bel paisc. 

Le prinz dai Durans a me ai mo dij. 
No ermes, no sënn ne n'ói iu porté. 
To cór, Dolasila, iu ó davagné. 

Da stries y striuns iu ó te salvé. 


Striun: 


Sëgn jora, saita, y jora rodunt! 


Con te, Dolasila, iu méssi fá cunt. 
Chél Ed de Net che tó os sëgn tó 
por fant y por om magari lapró, 

m'á tut la Raiéta — te sas ci ch'al é — 
y chél gran tesur ól ségn dé a te. 

I sá ci ch'al ó: so corp y so cór 

al ó te scinché encina ch'al mör. 

Mo ci ch'al m'á fat, iu méssi vendiché; 
él dért o no dërt, i ne pó nia sconé. 

Al om dai Durans i feji plú me, 

sc'i tochi la éra ch'al ó tan amé. 

La pera preziosa ne pó nia roé 

tles mans de na éra co m'á dessené. 
Porchél, o saita, ségn jora rodunt 

y fá con la stéra de Fanes le cunt. 


Ganes: 


La stéra de Fanes, ar'é ma ferida, 
la bela veriera é ma amatida. 
Striun lastoier, 

tóes ermes de fer 

ne n'á nia copé 

mo scéiba falé. 

To bor destin, 

al é jú falin. 

TO as ma ferí. 

Puch ára sontí. 

To sénn deste lascé, 

- al pó ma rúné. 

TO os destódé — 

-al é da dodé — 

la flama d'amur 

y ince l'onur 

de n jonn dai Durans 

y l'éra de Fanes. 

Ciodí destaché, 

ciodí desturbé 

l'amur y la uniun, 

sce dui s'ó tan bun? 

Mo Edl de Net, ségn fá to dover, 
al é le momont co pó costé cer. 
Abracia tóa éra y vá a daidé; 
l'amur mëss sofrí, al mëss soporté. 


Edl de Net: 


No ermes, no sënn ne n'ói iu porté. 
To cór, Dolasila, iu ó davagné. 
Da stries y striuns iu ó te salvé. 

4. Act. 

1. Pert. 

(Te curt de ciastel) 
Prologh: 


De Fanes le régn — aldide, mia jont, - 

vá cuntra la rúna ch'al é n spaont. 
Caiútes, Durans y chi Lastoieres, 

ai tégn ségn adóm y baia de veres. 

Al dess gní les veres plú cródies y granes, 
che munts y valades de Fanes á odú 

y mai n'odarál plú le tomp ch'á da gní. 
Gonot án aldí de n popul rúné 

por gaoja dla gran superbia de n re, 

co chir ël enstës y á l'ardimont 

da vëne le rëgn y fá tradimont. 

Söl crëp de Falzares co porta ennom, 
co fej da confin dal Badiot al Fodom, 

le re falz de Fanes al é gnù striné; 
d'invern y d'isté danló mëssel ël sté, 

ne pó nia s'armere, ne pó nia sciampé, 
ne pó nia se defëne, ne pó nia se paré, 
sc'al gracia le tranüde y splundra le tonn 
y fej tremoré la munt con so sonn; 

sc'al plö ch'al rogor, sc'al sofla spo l'ont, 
ch'al fej tan spaont ala jont, al armont. 
De Fanes le re co á tradí so paisc 

y l'á spo vonú por or ai nemisc, 

ensciö él castié, te n crëp él striné, 
dagnora danló messarál pa ël sté. 


Cor: 


Le re s'an é jü, 


so régn ál vonú. 

Al lascia söa ont 

te n dër gran spaont. 

Le sanch dai soldas da ermes tochés 
entonj spo les flus, d'Armentara i pres. 
De Fanes la forza vëgn rota sogú; 

de Fanes nemisc ai ó pó desdrü. 


Cor de faméis, sotusc y tiradóms: 


Faméis y sotusc y os, tiradóms, 

ma gnide alerch, abinesse adóm. 

Tal gran régn de Fanes al é múdamont, 
ciarede, aldide! Ci á pa la jont? 

Da n crép a chël ater le sonn rondenésc 
de tan de trombétes. Ci ó pa dí cósc? 
De Fanes fanfares an alda sonenn, 

de vera la ciantia an alda ciantenn. 

Ciarede! De Fanes soldas tan armés, 
te curt de ciastel ai s'é abinés 

baresć y saites, le guant spo de fer 
tal rai dal sorëdl lomina tan tler. 


Faméis: 


Soldas a ciaval, 
gran schires al n'é. 
Te curt de ciastel 
ai végn metús só. 
An alda scraienn, 
an alda sonenn 
ciavai cigognenn, 
les éres bradlenn. 


Tiradóms: 


O omes de Fanes, aldiun osc bradlé; 
üsc omi se lascia y chél se fej me. 
Os jones de Fanes messéis tan sofrí; 
te vera messéise üsc jogn lascé jí. 
De Fanes mituns, aldiun üsc lamonc: 
osc pere s'an vá. Al é bégn spaonc. 
De lagrimes rús co bagna la tera, 

al é cösc le frút dal strit y dla vera. 

Ai rús spo dles lagrimes végn moscedé 
le sanch dai soldas co méss pa tomé. 


Faméis: 


Ciarede ma jö, ci búsia ch'al é: 

de Fanes soldas le paisc méss lascé. 
Ai lascia les ciases, ai lascia sóa jont. 
De Fanes tal régn al é gran spaont. 


Sotusc: 


Con forza y fórtl les ermes ai tol, 
s'les mét són la sciabla, encér le col, 
y con n bel salt ai sonta a ciaval 

y speta ch'al végni présc dé le segnal 
da jí spo te vera, mostré ai nemisc 
ch'ai ó ëi deféne so gran paisc. 


Faméis: 


Ciaréi ai ciavai, desch'ai alza le ce; 
ai scassa les tlines, ai n'ó nia plú sté; 
ai zapora y sofla y so cigogné 

se dij ch'ai á prescia, oress pó salté 
y sü ciavaliers te vera porté 

y cuntra i foresé sogú davagné. 

Famél: 


Aldide mo ségn les fanfares de Fanes 
co chérda a fá les veres plú granes! 


Faméis y sotusc: 


Danfora ciavai con so ciavalier 

galopéia debota y tan bel lesier, 

bel desch'ai ess ares y desch'ai jorass 
por munts y valades con sú bi soldas. 

| ciaps dai ciavai co bat le lastun, 

por créps y por vals rondeninn nos aldiun. 
Al végn spo do ca armades a pe. 

Da dúc i nemisc ai ó se paré. 


Fameél: 


Amez les armades la gran Dolasila, 
dles éres de Fanes al é la plú bela. 
So guant co lomina de or y d'arjont, 
dalunc an le véiga, sce l'edl ne mont. 
La stéra de Fanes, speranza dal régn, 
da dúc i soldas végn laldada dassénn. 


Cor de faméis, sotusc y tiradóms: 


La tera de Fanes méss présc tremoré 
da cóstes gran veres co méss spo donté. 

Por coi y por fopes, por créps y lastuns, 
por munts y por vals, por pres y forgnuns 
armades de Fanes odunse nos jenn, 

les cianties de Fanes aldiunse ciantenn. 
O jont de nosc Fanes, defénn to paisc 

y para demez foresé y nemisc! 


Soldas de Fanes (dalunc): 


De Fanes soldas nos sun y restun, 
por cósc nosc bel régn la vita nos dun. 
No tomp, no tompesta n'orunse sconé. 
Hura! Ma ennant! | messun davagné. 
Tla tera de Fanes ne pól nia ciapé 

le pe dai nemisc co l'ó profané. 

Hura! Ma ennant! | messun davagné! 
No forza, no vita podunse sconé. 

De Fanes soldas nos sun y restun, 
por cósc nosc bel régn la vita nos dun. 
Sonede, trombétes, trombétes d'arjont! 
Lascede ad nosc gran joramont! 

Gana: 


O bela veriera, 

tó végnes só tlo? 

Tö n'os nia la vera, 
mo jí mëste empó. 

Tö chires atló 

la consolaziun. 

Che él pa co pó 

t'la dé, sc'al foss bun? 
To müs tan bel blanch 


y dót sprigoré 

sará présc dal sanch 
dla vera ajié. 

O fia de ciastel, 

to cróde destin, 

al végn massa snel, 
te porta la fin. 

Adio, o stéra 

tan bela de Fanes. 
Adio, gran éra 

dal bel régn de Fanes. 


Dolasila: 


| sun iu na éra bégn dër desfortúnada. 
Méss vire da él, chél tochel a me. 

Te vera iu vá con nosta armada; 

i mëss spo copé empede daidé. 

De Fanes paisc, i méssi te ciaré 

y canche iu véighi tan bel che t'es tó, 
le cór al se rump, al mo végn da bradlé. 
La vita por te ofrésci iu só. 

De Fanes bi créps, lominés dal sorédl, 
por l'ultimo ¡ade se ciara mio edl. 

Les vals y les fopes, i bosc, i forgnuns, 
i ciers, i barantli, co crésc söi lastuns; 
ciamurc y variós, le bel salvadrin, 
dagnora iu s'á or bun zonza fin. 

| ciófs y les flus de vigne Cor, 

por l'ultimo ¡ade iu s'á pa odú. 

Adio, bel paisc, dal monn le plú bel! 
Adio, de Fanes mio gran bel ciastel! 
Adio, mia oma! Adio, mia jont! 

Por os al se röa encö mio tramont. 

Le sanch de mia vita che iu mëssi dé ca, 
somonza sarál dal rëgn co gnará. 

Dla tera de Fanes le corp ái ciafé! 

Por te, o mia tera, la vita ói dé. 

Edl de Net: 


De Fanes tla tera l'amur ái ciafé; 
por te, o mia ëra, la vita ói dé. 


Cor de muntagnoles (dalunc): 


Sce tó das la vita 

por to gran amur, 

é cósta la Ifta 

de n om de valur. 

Te sacrifiché por l'ëra é dert; 

con l'éra ince Fanes al é co tol pert. 
Por ónn y por l'ater le sanch oste dé? 
Spo méste pa bégn dassénn te proé. 
Le prisc é tan gran! Le prigo soo 
Tó l'as pa chirí, tó l'as pa orú. 

Do cion y cion agn ciamó cuntarái, 
de te y Dolasila ciamó ciantarái. 

No leges, no monn ne pó destódé 

le fü dal amur tan gran ch'i s'éis dé. 


Edl de Net y Dolasila: 


Y gnanca la mort con so bor ficiun 
ne pó nia desfá le bun ch'i s'orun. 

2. Pert. 
Prologh: 


O jont dai Ladins, 
ci véighi pa ségn 
són dúc tú confins? 
Sce l'edl ne mont, 
jó cuntra misdé 

él dot plégn de jont. 
Da pert dla doman 
Soldas él assá 

con ermes tla man. 
Olache sorédl 

s'an vá a florí, 
soldas véiga Ted 
Y dot entoronn 
encér Fanes ia 

de vera él le sonn. 
Da vigne pert 

düc canc deboriada 
ai vëgn adalerch. 
Na roa al pó! 

N tomp spaontus 


al lea ségn só 

y brodera alerch 
dót scúr y posoch 
da vigne pert. 
Soldas él, nemisc! 
Al s'é abinés 

da vigne paisc. 


Dui soldas de Fanes: 


Són chisc bi pres d'Armentara nos stun 
y dúc i nemisc atló aspetun!'. 

Da Tramesc ia y fora él plégn de soldas, 
tai pres y tai bosc cina sot le Gran Sas. 
Ai cianta les cianties dal régn de Fanes, 
de söa Dolasila, muntagnoles y ganes. 
Les ermes a müs y dot ligherzins 
aspetai i nemisc co végn dai confins. 


Cor de soldas de Fanes: 


De Fanes nos sun, 
por Fanes moriun'! 


Salvan: 


Sön sóa Dolasila ai tégn pa dót cant, 
són s0es saites co toca dot cant. 

Dui soldas de Fanes: 


No Spina de Músc, Lastoieres, Durans, 
a nos ne s'é pa degúgn massa gragn. 
L'amur a núsc créps, l'amur al paisc 

é bun da paré demez i nemisc. 


1. Cor de ëi: 


Sc'an ciara bel fit sö cuntra la net, 
spo vëigon i nii co lascia so let 

y brodera alerch y stopa le ci 

y spóda tranúdi, ch'al pó döt n fü. 
Al splundra le tonn y fej tremoré 

les munts y les vals y döt ci co á fle. 


Le ci, desch'an véiga, é dot dessené, 
mo plú co le ci la jont, desch'al pó. 
Con ermes plú bortes ai ó se copé 

y nia ne végn pa n te iade sconé. 


2. Cor de él: 


Les schires de jont armés daspaont 
á fat düc adóm n gran joramont 

da gní y desdrú le bel régn de Fanes 
y rumper le lian con i tiers des tanes 
y spo la uniun con i variós destaché 
y ensció a dót Fanes la rúna porté. 

Dai bosc y dai fops, dles vals y dai pres 
ai salta alerch! Ai pó pó dlunch tres. 

| Fanes i aspeta söi pres d'Armentara. 
Ai é motús só cina fora en Fodara. 


Cor de éres de Fanes: 


Nemisc él tan trec! Ci mai pól dé ca? 
Al n'é na gran front co végn do munt ca. 


Jona de Fanes: 

A pe y a ciaval, 
por bosch y por val 
ai salta alerch 

y dot i fej lerch. 


Cor de ëres de Fanes: 


Nemisc él tan trec! Ci mai pól dé ca? 
Al é na gran front co vëgn do munt ca! 


Jona de Fanes: 
Por sëmenes, trus, 
por fopes y jus 

ai fej tremoré 

le funz sot al pe. 

Cor de ëres de Fanes: 


Nemisc él tan trec! Ci mai pól dé ca? 
Al n'é na gran front co végn do munt ca! 


Jona de Fanes: 


Rogossia al pó, 
co brodera jó 

y nia n'ó sconé 
y nia pordené. 


Cor de ëi y éres: 


| ciaps dai ciavai spo, bot por bot, 

con gran cródelté ai ciapa sot 

i ciófs dal tonn, les reses de munt, 
ardiuns, soldaneles y té de munt, 

les nagoles ince co crésc són chi pres, 
cancuns, paroncinc, les beles tles 

y dót ci co ordiéia tai bosc y tai pres. 

Ai ciapa spo jó, bégn zonza sconé, 
traféi y lavac, de munt le paé, 

tlafun y ansont, jalvá, zavalis, 

corscióm y spo mústl, valeriana y ciaris; 
granétes, misciagnores al végn pesté jö, 
losóra y dlasenes, fiadines, faú 

y dót cant cósc bel co por nos é corsciú. 
Anziana y arnica, stéres de munt, 

al n'é nia tan zite con ci ch'ai fej cunt. 
Jeniers, aonic, ciampaneles dal ci 

y d'atri ciófs dai corusc i plú bi. 

Ai végn ciarpodés y roc y dernés 

dal sénn dai nemisc co é tan armés. 
Dai pinc, dai barantli, dai lersc y pocios 
con ermes taiontes ai taia i fios 

y rëfla alerch y rump y desdrüj. 

Ensciö ciara fora le sënn dai nemisc. 


Cor de ëi: 


Bel tres plú dampró al brodera alerch 

la roa dai nemisc co se fej plú lerch. 

| tiers de bosch y i tiers de munt 

ai sciampa tan. Ci mai éi sont? 

Ai sprinza demez, dúc canc sprigorés. 
Da n prigo dér gran ai é sciampés. 

| merli é i próms da fá ségn con so scrai, 


debota spo dun" jorenn s'an vái. 

Do chisc spo i corfs, i pic, i agaciuns, 

les cassores, finc, firadësses, ciaciuns, 

al n'é n dër gröm, te nen vëighes schiruns. 

An vëiga galedri, variós y gran iai, 

iarines de munt y dúli dót spai; 

vicí tan bi y de vigne corú 

s'an jora spaoris y con gran romú. 

La pesc de chi bosc, dles munts y dai pres, 
ara végn desturbada dai nemisc tan armés. 
Le tas y la olp s'an sciampa tan snel, 

le meder, i lei, ai fej ince chël. 

I rehli, ciamurc con de gran sbalzuns, 

ai salta adalerch danter légns y boscuns 

y sciampa a s'ascogne tai plú scúrs forgnuns. 
Da tonn y tranúde ne n'ái nia spaont, 

mo dal sënn y des ermes de cösta ria jont. 
Sónsom les munts cina a funz dla val 

s'an sont la natóra y la sprigora le mal 

co végn adalerch y ne conésc nia pordonn, 
mo mostra so sénn y an alda so sonn 

co fej tremoré dót cant le paisc 

y l'ó spo desfá con zop y raisc. 


Cor de soldas: 


Sói pres d'Armentara 
aspeta i soldas. 

Co mai jarára? 

Na ligna do l'atra, 

n om dlungia l'ater, 
na man toca l'atra. 
Les ermes a müs! 
Dolasila con nos! 

| ne sun nia pordüs! 
De Fanes nos jogn, 
de Fanes nos omi, 
les ermes al corp, 
tal cör le coraje. 

Ponsun ai mituns, 

co dess n de ester 

la jont de nosc Fanes. 
Ponsun ales omes, 
co dá con la vita 


bégn ince l'amur. 
Ponsun ales jones, 
les flus de nosc régn, 
co dess n bel de 

a Fanes i dé 

l'amur y la vita; 
ensció mantegní 

la forza de Fanes, 

la vita de Fanes, 
l'amur te Fanes. 
Ponsun ales munts, 
ponsun a sú créps 

y ince a söa tera 

co s'á lascé nasce 

y ségn se mantégn. 
La vita vaigunse 

por Fanes, nosc régn! 
Le sanch ince dunse, 
dagnora y ségn. 

Dui ëi: 


Ciodí pa tan chît te n iade él on, 

ch'an alda i vicí, ch'an alda le rü 

co rauscia la ciantia dai bosc y dai pres? 

Ne n'él nia dlunch plëgn de soldas döt armés? 


Cor de soldas: 


Ponsun ala ciasa, 

ai pres y ai ciamps, 

a rús y a les, 

a vals y a costes, 

ai plans y ai bosc, 

ai crëps, ales munts, 

a döt ci co vir 

te cösc nosc paisc 

co é le plú bel 

de dot le gran monn. 

Porchél sunse tlo, n om dlungia l'ater, 
te lignes de dui y ince de cater. 

Na schira endó l'atra, dassénn dúc armés, 
por bater nemisc é duc arjignés. 
Deféne la ciasa, de Fanes le régn, 

al paia la méia y l'ora él segn. 

La forza de Fanes, dai omi y jogn, 


gonot á mostré ch'ai é stersc, ch'ai é bogn. 

Y spo Dolasila, la jona de Fanes, 
ar'á chës saites spizades y granes, 
taiontes, roduntes y fates d'arjont, 
co toca sogú, co vá desco l'ont, 

co jora tal aier ia cuntra i nemisc. 
Ai ó po rúné nosc bel gran paisc. 


1. Famëi: (cunta la gran vera d'Armentara) 


Dla vera de Fanes ói ségn se cunté, 
de ci ch'al é dót n chél iade donté. 
Sónsom le gran Sas m'an stéi iu sonté, 
ciará spo jó te chi pres sot a me. 

N te gran spaont n'án mai ciamó od, 
ch'al é tla gran vera de Fanes sozedu. 
La tera ségn trémora sot a mi pîsc. 

De Fanes les schires afrontéia i nemisc. 
Ci véiga mi edli? Al stá só le fle. 

An n'á ciamó mai odú val' de te! 
Armades, soldas, 

na ligna do l'atra, 

gran schires y gróms 

con ermes taiontes, 

con ermes ficiontes; 

saites co jora 

y sciúra tal aier; 
soldas feris; 

le sanch co rogor 

y bagna l'erba 

y la tera dles munts; 
i scrais dai soldas, 
le sonn dles ermes 
söi crëps rondenësc 
y vëgn tres maiú. 

| ciaps dai ciavai 

y so cigogné 

s'é ince moscedé 
tal gran romú, 

co fej tremoré 

tan trep de cherié. 
Les erbes, les brúsces, 
i ciófs, i fonguns, 
dót végn ciapé sot, 


desdrút y rot. 

Cósc é le destin 
dal sénn y dla vera: 
copé y desdrú, 
desfá, sopelí. 
L'aria tan tlera 

de nosta natóra 
végn ségn ajiada 
dal stóp y dal fóm 
co é scassé só 

da schires armades 

y jora encérch, 
porté dal ont 

y se lascia jó 

són mús y mans, 
taché dal sóius 
dai soldas sfinis, 
taché ince dal sanch 
dai tomés y feris. 
Statues al pó 

de tera y paltan 
co salta y slopéta 
y tira y scraia 

y copa y ferésc 

y toma y mor. 
Cösc é le cader, 
ch'an vëiga lassó, 
sc'an ciara jö 

söi pres d'Armentara. 
Saites y lanzes, 
baresć y spades, 
les ermes co ficia 
y chëres co taia, 
jora tal aier 

y s'encrujëia, 
ferësc y copa, 

ne scona degügn. 

2. Famëi: 

Tartan les armades decá y delá 

se copa y ferësc, se sbürla ia y ca; 


can él chi de Fanes co rump la front, 
can él i nemisc co vëgn desco l'ont. 


Ensció la fortúna, can tlo, can enló, 

fej tan, che degúgn ne n'ó dé do. 

Tles schires de Fanes ségn aldon scraienn, 
trombétes de Fanes spo aldon sonenn, 

na ciantia dër ligra aldon ciantenn. 

Ci é la gaoja? ÉI forza o sënn? 


1. Famëi: 

Al é Dolasila, prinzëssa de Fanes, 
dles muntagnoles, salvanes y ganes, 
prinzëssa veriera tan sterscia, tan bela, 
sontada a ciaval con söa bela sela, 
con guant encanté, saites strinades, 
acompagnada dales armades. 

Con gran ardimont se fejera ennant 
y dlungia Edl de Net, so fant, 

co tëgn so gran paraermes dant 

por se paré dal rio döt cant. 

Cor de ëi: 


Tal sonn dles trombëtes, tal scrai dai soldas 
sëgn tonn y tranüde al gracia söl Sas. 


105 
Cor de ëres: 


Decá y delá ai alza le ce. 
Ci él pa co á düc canc sprigoré? 


Cor de ëi: 


Le tonn, le tranúde con so lominé, 
o él Dolasila co i á encanté? 


Cor de éres: 


Él dért che na éra con ermes feji me? 
Él dért con strinéc ferí y copé? 


Cor de ëi: 


Tal aier da stöp saites al jora 
y dötes les atres ermes fej pora. 


Cor de ëres: 


O stéra de Fanes, ciodí oste pa tó 
desdrú y ferí y tres ma copé? 


Cor de ëi: 


La stéra de Fanes á spo motú 
na saita söl ergo y l'á spo ton 
con forza, eleganza y ince ont: 

ar'á spo ciaré, moseré tan sogú 
ia cuntra le nemich co toma ferí. 


Cor de éres: 


O gran Dolasila, é cósc to ert? 
Le sanch de tóes ermes sará spo tóa pert. 


Cor de ëi: 

N gróm de saites sciúrades dla man 

dla bela veriera ferésc pa tan 

che le sënn dai nemisc fej dot por cherí 
le cór de ché éra, da ëi maledí. 

Él ségn le momont ch'ara méss la sontí? 


Cor de éres: 


Le guant da veriera corú á múdé! 
Le ciamp dles ermes dess éra lascé! 


Cor de ëi: 

Da pert dai Fanes al végn combatú 

con forza y coraje; le sanch végn sponú. 
Y bel le medemo fej ince i nemisc. 

Ch'ai poi davagné, ai dá vigne prisc. 
Vignónn ó salvé so bel gran paisc. 

Cor de ëi y éres: 


Na vera tan cródia n'án mai ciamó odú. 
Le gran régn de Fanes ne n'é nia sogú. 


Cor de ëi: 


Durans, Lastoieres, Caiútes, Landrins, 
chisc é i nemisc dles teres ¡jines. 

Lapró i Peleghetes, aúsés ala vera, 
manéja les ermes. De Fanes la tera 
ensció végn ajiada, dal sénn entossiada. 


Cor de éres: 


Ci mai él ségn sté, ci mai él donté? 

La stéra de Fanes sëgn ciúgna le ce. 

Te n iade él gnú chít. Ci él pa donté? 
Les schires armades ciara ségn so. 

Le guant dla veriera múdé á corú! 

Ci ó pa dí cósc? Ci stál pa te tru? 

Ciodí pa ne tirera nia plú saites? 

Ciodí pa sóes mans te n ¡ade tan chites? 


Cor de ganes: 


Con le guant lominus y saites d'arjont 
ne n'ára nia bria d'avéi tema da jont. 


108 

Mo ségn che so guant le corú á múdé, 
o stéra de Fanes, ci él pa donté? 

To gran lominus é ségn smart, 

töa forza y coraje, dót é ségn sparí! 

Ci fej pa spo ségn i soldas zonza te? 
O rëgn de Fanes, ci n'él pa con te? 
La storia de Fanes mëss se múdé; 

al végn la desdrúta! Ci él da salvé? 

Dui ëi: 


La vera vá ennant con gran crödelté; 
da öna na pert y ince dal'atra 

al vëgn ferí y al vëgn fat me. 

A piet a piet al vëgn scombatú. 

La gran Dolasila endô tira saites. 

A ëra le nemich plú dampró é gnu. 
Tles schires nemiches con gran ardimont 
s'á fat ennant bégn trédesc soldas. 
Ai tégn les saites strinades d'arjont. 
Ciafades les ái da chi pici striuns 

co s'á trasformé te te pici faméis 


co vardá les biesces y coea fonguns. 

Ci véigon pa ségn? O végnel ma en mont? 
An alda n scrai ch'al é n spaont! 

La bela prinzéssa, de Fanes la stéra, 
tocada al cór, toma ségn ia por tera. 

Le fant dla prinzéssa, Edl de Net, 

da d'atres saites la stopa con le piet. 
L'alza spo só y la mostra al ci 

y scraia ci ch'al é bun da dí. 

Edl de Net: 

O stéra de Fanes, mio gran tesur, 
por te ói iu dé la vita y l'amur! 

| véeighi tóa vita co vá a finí. 

Ensció á orú la tera y le ci. 

Saites strinades che t'as scinché 

ai pici faméis, ares t'á toché. 

Le bëgn ch'an ó fá, al é feter sogü, 
ch'al végn con ferides y mal spo rotú. 
Saites strinades, sëgn méssi le dí, 
tá bégn fat grana, mo ince maledí. 
Striuns y strinéc fortúna ne dá, 

ai porta desgrazies y mal bel assá. 
O gran Dolasila, amur de mio cór, 
atló te mio brac tóa vita sëgn mor. 
Tla vita ne n'ái nia podú te avéi, 
almanco da mort, dúc canc dess le séi, 
che tó es mia stéra, che to é mio cór 
por dóta la vita y ince sc'al mör. 


Dui ëi: 


Tan checio y cialt rogor spo le sanch 

dla bela prinzéssa; so müs é gnú blanch; 
al bagna la tera, al bagna le guant, 

al bagna le corp de so fedel fant. 

La forza s'an é, la vita s'an vá! 
La stëra de Fanes á sëgn fat assá. 


Faméis: 


Les ermes stá chites decá y delá, 
amisc y nemisc é dúc encantá. 

La gran Dolasila, de Fanes la stëra, 
á fat ségn na fin a cósta gran vera. 


Su edli bi bróms n'á nia plú la lóm, 
so corp é tla mort tomé ségn adóm. 

5. Act. 

1. Pert. 

(Val de Fanes) 
Prologh: 


Le gran régn de Fanes é ensció gnú toché 
tal vi de söa forza! Al é sëgn rúné. 
Le tort che le re á fat ai salvans, 

al végn ségn castié te sóes mitans. 
Luianta messál dé ca y lascé; 
ensció á le re or contraté 

con le re dal aier y tiers dles tanes, 
co ea belo dio tal régn de Fanes. 

Y ségn Dolasila, tocada a mort, 

dal re traditur desfá méss le tort. 

So sanch méss laé dal re le gran fal, 
al méss reparé dót cant le gran mal. 
Richézes y ermes, l'or y l'arjont, 

ci fejai pa ater, co dé ala jont 
desgrazies y veres y sénn y spaont, 
che dót n paisc tan dio s'an sont. 

Aldí an messass bégn la usc dal amur, 
spo fossel plú pesc y al foss plú onur 
por gragn y por pici, por dót n paisc. 
L'amur é dal bégn sogú la raisc. 


1. Famëi: 


La stéra de Fanes é ségn smarida. 
An ess podú séi, ara l'á sontida. 

O Edl de Net, tó l'as són tú brac! 
To piet y to cór i fej da plomac. 

La gran Dolasila, tét'la con te 

y no la lascé ai nemisc profané. 


2. Famél: 


Al tol spo le corp de sóa bela éra 


y sciampa y le porta demez dla gran vera, 
dalunc dal sénn y dalunc dai nemisc, 

tla tera de Fanes, te so bel paisc. 

Dla gran Dolasila le cróde destin 

á ensció spo segné dal régn la fin. 


Cor de éres: 


Ciarede le jonn dal paisc dai Durans 
con so gran tesur, la stéra de Fanes. 

Les lagrimes toma adóm con le sóius 

y vá a s'uní con le sanch lominus 

dla stéra de Fanes co lascia so péis 

söl corp de so jonn y bagna i ciavéis 

co taca söl piet dal él tan amé 

co l'á dlungia le cór y pó la porté. 
Dalunc dala vera y dalunc dal sénn 

la portel sói brac y vá dlun' saltenn. 

Le péis són sú brac végn tres plú posoch, 
mo le jonn chël s'al tégn entres plú toch. 


1. Famél: 


Por ménsc y por agn i gnél en mont, 
sot vigne tomp y a vigne momont, 
portassel chél péis tan plégn d'amur 
pormez a so cór tan plégn de dolur. 
Al n'á ciamó mai podú s'la tigní 

tan toch co ségn, che so cör é ferí. 
Al n'á ciamó mai podú s'la bajé 

con tan d'amur ch'al pó ségn mostré. 
Mo dot ci ch'al dá, ne végn plú rot. 
Le cór dla prinzéssa ne n'á plú bat. 
Saites tan cródies, ciafades con le tort, 
desdrút á na vita, porté á la mort. 


115 
2. Famél: 


Gran Edl de Net, ne n'este nia stanch? 
To fle vá posoch, to mús é tan blanch. 
Por bosc y por vals, sora peres, raisc, 
tó saltes debota, con plaies ai písc. 
Dalunc dala vera, dalunc dal romú, 
con tóa prinzéssa tó es ségn tan su. 


Te es corsciú só tai bosc y söi créps, 

al spao salvadrin soméieste trep, 

co sciampa da ermes y sciampa da jont. 
Tla bela natóra ma cósc fej spaont. 


Cor de ëi: 


La mort dla prinzéssa, ar'á fat scuté 

les ermes de Fanes. Dúc mëss s'an sciampé. 
Ciavai, ciavaliers, soldas a pe, 

armades de Fanes ar'á sprigoré. 

"La vera pordúda, se trá söi confins!", 

él ségn la parora, "al végn i ijins 

con sënn y con fü, al vëgn i nemisc 

con söes armades te nosc bel paisc!" 

Al resta endó le corp dai tomés, 

co végn ciapé sot dai nemisc dessenés. 

Cor de ganes y muntagnoles: 


Mo ince i nemisc, ai n'á ségn assá. 

Les forzes s'an é decá y delá. 

Ai mëss ince ëi sté chic y dé tria; 

ai á ince ëi feter düc ma la ria. 

Ai á ince ëi con strinëc davagné, 

con saites strinades ai á toché 

le cör dla prinzëssa, la stëra de Fanes. 
Cösc sá da se dí muntagnoles y ganes. 


Cor de ëi: 


Dal régn de Fanes les gran armades 

é ségn desfates y é sciampades. 

La mort dla prinzéssa á fat scuté 

les ermes, la vera, soné y cianté. 

Al é tla natóra, al é véi, al é dért, 

che ónn méss morí, coche n popul se perd. 
La gran Dolasila s'á bégn tan paré. 

Al é sté debanmn, al n'á nia joé. 

Tan trec de nemisc él sëgn söl confin. 

Al é cósc de Fanes le rio destin. 


117 

Gran ora él ségn da cherdé i amisc 
co á fat l'alianza cuntra i nemisc: 
Les muntagnoles, i tiers des tanes, 


y spo i variós da Sas de Fanes. 
Sc'al é mefo chi ciamó bogn da daidé, 
scenó él de Fanes dla fin gnú le de. 


1. Famél: 


Por bosc y forgnuns, 
por crépes, crepuns 
an véiga saltenn, 

an véiga sciampenn 
armades desfates 
sö cuntra les Frates. 
An alda scraienn 

y nia plú ciantenn. 
Ensció vá la vita: 

an cianta, an pita. 


2. Famél: 


Sónsom Ciamplorét 
él Edl de Net. 

Al é ségn tan stanch. 
So mús é bel blanch. 
Debota vá le fle. 

Le cór á tan me. 

Y ségn lascel jö 

ci ch'al á coú só 
són pre d'Armentara 
tratan la gran vera. 
Al é so tesur, 

al é so amur: 

la gran Dolasila, 
dles éres plú bela. 


Cor de ganes: 


Le monn ne orea nia consontí 

l'amur ch'ai s'á empormetú 

y cina ségn ince mantegní. 

Ma or y richézes, onur y arjont 

orea de Fanes regina y jont: 

Al n'é nia cósc co dai l'encontont! 

Al ó ciamó ester cotan val' deplú 

por l'él y por l'éra. Chél mésson bégn dí: 
l'amur ch'ai se dá, chél é dessogú. 

A Edl de Net i él on desdit 


l'amur dla prinzéssa ch'al á tres chirit. 
Porchél dla prinzéssa le cör é sté chit. 
An véiga spo Edl de Net, 

co ponn sóa tra tal let 

dla tera de Ciamplorét. 

Al lascia jó le corp dal tesur 
con mans tromorontes d'amur, 
con le cór co se rump dal dolur. 


2. Famél: 


Tan dio ciamó méssel ciaré 
al'éra ch'al á tan amé. 

Al n'ó nia se destaché. 

Por éra al á pó ofrí 

la vita, le cór, an méss dí. 
Ségn méssel la sopelí! 


Dui faméis: 


Al tol les mans y ciaria la tera 

söl corp zonza vita de sóa bela éra. 

An véiga y conésc, ch'al mëss se sforzé 
da fá chël laur, che le cor i fej me. 

Ségn stopa la tera le corp de súa éra 

co é gnúda sforzada da jí tla gran vera. 
Dagnora chirira la pesc y l'amur. 

La tera ségn stopa le me y dolur. 

Y ci co ségn resta, chël é encorsciomun; 
de s'la desmoncé bégn mai sarál bun. 

Bégn dio enló stál, al pó encanté, 

són fossa dla jona ch'al á tan amé. 

Spo tolel na brúscia de bi ciófs dal tonn, 
por ël i plú bi de dót cant le monn, 

la sont són la fossa de so gran tesur. 
Por l'ultimo ¡ade i mostré ól l'amur. 

Spo s'ojel y vá y n'é mai plú endó on. 
Degúgn ne l'á mai plú envalgó enrosciú. 


1. Famëi: 


Costa é la storia de Edl de Net, 
co é júda a finí sónsom Ciamplorét. 


2. Famél: 


N cor é gnú rot y l'ater ferí, 
degúgn n'é stés bogn da i despartí. 


1. Famél: 


Dla gran Dolasila la forza é ciamó. 
Tan trec l'á chirida, mo sambegn altró. 

2. Famél: 


La brúscia de ciófs che le prinz á sonté, 
vign'ann é corsciúda ennant da chël de. 


1. Famëi: 


Le bel cióf dal tonn múdé á corú. 
Dal checio al blanch múdé á la flu. 


2. Famél: 


Ensció ciamó ségn vignónn pó odéi 

le cióf dal tonn, blanch desco la néi, 

sónsom Ciamplorét tal bosch tan bel vërt 
bégn dlungia tru de Fanes, n pú' són na pert. 


Ganes: 


Le corp dla prinzéssa n'é nia plú danló. 
Amisc dal régn de Fanes é gnús a s'al dó. 
Al ea muntagnoles, i tiers des tanes, 

co l'á trasportada tal régn de Fanes. 

La gran Dolasila ségn dorm con i amisc 
dër sot te ciastel de so bel paisc. 

Ará ala vera porté ségn la fin, 

mo dúc i nemisc é porchél söl confin. 

2. Pert. 
(Ciastel de Fanes) 


Prologh: 


Soldas, a gran schires, al végn adalerch 
por dot Val de Fanes, al n'é dlunch encérch. 
Can önn y can tréi y schires adóm 

nen saltel alerch, ch'ai fej ma n te Tom. 
Tla curt de ciastel al é gnú n spaont! 
Soldas y regina y düc i atri s'an sont. 
Notizies tremendes al vëgn sëgn porté 
tal rëgn de Fanes, co mëss tremoré: 

La gran Dolasila tomada te vera! 

Ar'é desfantada de Fanes la stëra. 

An alda spo omes y jones bradlenn, 

an alda mituns y vedli scraienn. 

Sön tera de vera lascé ái mossú 

le pere, le fre. Dót cant é pordü! 

L'om y cristian, ai n'é ségn nia plú. 
Amich y ijin, al n'é nia plú gnu. 

Families desfates al é ensció resté. 

Al n'é pa morvéia, sce dúc mëss bradlé. 
I frúc dla gran vera é bégn spaontusc! 
Ciamó dai nemisc an n'é nia sogúsc! 


Regina de Fanes: 


Encér a me ia él ségn la desdrúta. 

Con ermes, strinéc nos an la desdita. 

| véighi soldas feris y sfinis, 

mec morc y storpiés, de plaies coris, 
armades rúnades y dót sprigorades, 
lapró spo ciamó dai amisc tralasciades. 
| aldi le scrai dles omes y jones. 

Les lagrimes spo dles bones patrones 
co speta debann a so om y patrun; 

iu véighi y sont tal cór n ficiun 

co fej n te me y mëss tremoré 

por dúc i tomés ch'i méssi tralascé. 

| véighi le sanch co rogor desco rús, 
entonj chi bi ciófs y dúc İ fostús, 

co é gnús ciapés sot con gran cródelté 
dai pisc dal nemich tan trep dessené. 
Cösc é le momont ch'i condanéii la vera 
co copa la jont y rúna la tera. 

O gran Dolasila, mia fia de ciastel, 
te Fanes nos esson albú pó tan bel. 
| sá ch'i sun iu la gaoja dla mort 


co é gnúda por te. lu á bégn le tort. 
Podessi retrá y dót reparé, 
le corp y la vita oressi iu dé. 


Comandant de curt: 


Regina de Fanes, ci desson ségn fá? 

Al é le consëi ch'i ëis da dé ca. 

Odéise i soldas co végn dlun' sciampenn, 
les schires de ëi co végn dlun' saltenn? 
Dalunc ne sará plú nemich dessogú. 

Al é da teméi. A momonc al pó gní. 

Ci él pa da fá, Regina de Fanes? 

Ne desson chirí ségn Tat ince des ganes? 


Regina de Fanes: 


Le lian anse fat con i tiers des tanes. 
Chisc é i amisc dal rëgn de Fanes. 

O muntagnoles, sëgn gnide a daidé! 
Al stá söi confins le nemich tan armé. 

La gran Dolasila te vera é tomada, 

desdrúta y desfata é nosta armada! 

Dal rëgn de Fanes él sëgn la fin? 

É cösc por Fanes le rio bor destin? 

Luianta, o fia, ví pó en aiút, 

denant che nosc régn végni dót cant desdrút! 
Dl'alianza tan santa este tó la cauziun. 
Luianta, ví pó a porté redenziun! 


1. Cor de soldas (co végn dala vera): 


Sön Furcia dai Fers él sté l'ultima dada. 
Con dótes les forzes á nosta armada 
mostré so coraji y dot le valur, 

por dé a nosc Fanes l'ennom y l'onur. 


2. Cor de soldas: 

Le sanch y la vita al é bégn gnú dé; 
le me, les fadies an n'á nia sconé. 
Le régn de Fanes orénse salvé, 


mo dót cósc adóm ne n'á nia joé. 

1. Cor de soldas: 


Nemisc él tan trec y poténc daspaont, 
da fá sprigoré la jont y l'armont. 
Dla tera da fer y d'or y de plom 
dles vals de Agort y dai coi da Fodom, 


2. Cor de soldas: 


dles vals de Ciadura y ince Bigotin, 

ai s'á abiné por fá nosc destin. 

Por rumper la forza dal régn de Fanes 

con ermes tremendes y schires tan granes. 


1. Cor de soldas: 


Són Furcia dai Fers él sté n spaont, 

co á fat tremoré la jont y l'armont. 

De sanch y de morc é plégn le ciampéi 
de Furcia dai Fers. Al é pa bégn véi. 


2. Cor de soldas: 


De dúc i soldas ciamó nos sun restés. 
Dla man dai nemisc é i atri copés. 
La tera de Fanes, ar'é ségn ajiada 
da sanch y da lagrimes éra bagnada. 

1. Cor de soldas: 


Sön Furcia dai Fers él sté l'ultima vera, 
che Fanes á fat són söa bela tera. 

Bel dlunch i nemisc é ségn söl confin. 
Dal régn de nosc Fanes é cósta la fin! 


Ganes: 


Por dot él ensció, ch'al végn spo l'altonn. 
Al é pó döt fat ensció són cósc monn. 

Le gran régn de Fanes á ince florí. 

Al é sté potént, mo ségn ál finí. 
L'aiscióda, l'isté y l'altonn é passé, 
d'invern ara toca da jí a palsé. 


3. Pert. 


(Curt de ciastel) 
Prologh: 


La storia de Fanes ségn éise aldí. 
Ará metú man y vá a finí. 

De resc y regines ar'á bégn cunté 

y ince de prinzésses ar'á spo cianté. 


128 

De stries y striuns, salvanes y ganes: 

al alda dót cant pa la storia de Fanes. 
Faméis l'á cuntada. Degúgn n'á od, 

ci co é te nosc Fanes zacan sozedü. 

Le gran régn de Fanes é tres ciamó chél, 
n régn demorvéia. A dúc i sál bel. 

Y ségn spo aldide ch'al végn pa cunté 

la storia daldót. lu á ségn roé. 


1. Cor de soldas: 


Ci él pa ch'an véiga són mür de ciastel”? 
Ci él pa danló, co lomina tan bel? 


2. Cor de soldas: 


Na jona al é, ¡estida a blanch 
y nia ajiada da vera y da sanch. 


1. Cor de soldas: 


GO edli tan tlers, de bela statóra! 
Ar'é pó de Fanes, de nosta natóra. 

2. Cor de Fanes: 


Ar'é por baié, ar'é por se dí 
ci co é ségn da fá, podarunse aldí. 


Regina: 


Al é pö Luianta, al é pó la fia, 

che iu por l'alianza mossú á dé ia 

a ches muntagnoles, ai tiers des tanes, 
che iu á cherdé en at por nosc Fanes. 
Luianta, mia fia, ví ségn a daidé, 


la jont de nosc Fanes ví ségn a salvé! 
Nosc régn é tal prigo, tal prigo le paisc 
co ó gní desdrút dal sénn dai nemisc. 
La gran Dolasila te vera é pó morta. 
Les schires nemiches é dótes són porta 
dal bel régn de Fanes y ó le desdrü! 
Lat dai amisc messunse chirí. 


Luianta: 


Regina, mia oma, to scrai ái aldí, 

al ea tan gran, ch'al á rondení 

sot tera de Fanes y dlunch entoronn. 
Les muntagnoles aldi á so sonn. 

Te n prigo tan gran méss éres daidé. 
La jont de Fanes ó éres salvé. 

Por cósta salvéza al é ma n tru, 

te tan n gran prigo al n'é ma önn su. 

Y iu sun metúda da se dé le consëi 

y ci ch'an dess fá, se lascé a savél. 

Le tomp por palsé por Fanes él ont, 

da jí jö te tera, spo él al sogú. 

Les abitaziuns dai tiers dles tanes 

dess jí a chirí ségn la jont de nosc Fanes. 
Aldide, mia jont, fajede apel! 

Abinesse adóm te curt de ciastel. 

Bel dúc chi de Fanes cherdede alerch, 
són Plan de Parom ai á pa bégn lerch. 
Spo junse dúc canc tles abitaziuns 

de núsc aleac y danló spo s'an stuns' 
tan dio ch'al dóra le sénn dai nemisc, 
co ó pó desfá nosc bel gran paisc. 

Al vëgn spo l'invern, le nemich s'an jará. 
Sot créps y dlaciuns ci ól pa ince fá? 
Mo nos, al sogú, podun aspeté 

ch'al végn do le bort endó le bel de, 
ch'an alda sonenn les trombétes d'arjont, 
co chérda danó de Fanes la jont. 

Al végn ségn la ora de jí düc sot tera; 

la porta é daverta ia cuntra la séra. 

lu vá ségn danfora, os gnide dúc do. 

Os desse la man, mo degúgn lascé endó. 
Con me végn la oma, les éres, mituns, 

y spo i soldas dúc! Ma gnide, ségn uns) 


Cor de ëi y éres: 


Le popul de Fanes vá ségn a palsé. 

Sot tera de Fanes al ó aspeté 

ch'al aldi le sonn des trombétes d'arjont 
co chérda danó de Fanes la jont. 

Le gran régn de Fanes é tres ciamó chël. 
A dúc i Ladins i sál le plú bel. 

D'invern y d'aiscióda, d'altonn y d'isté, 

te Fanes él mefo dagnora bel sté. 


Cor: 


Ciarede, Ladins, de úsc bi paisc! 
Tignide dalunc dúc canc i nemisc! 
Tigní bel adóm y nia strité, 

cósc pó, os Ladins, ciamó se salvé. 

Famëi: 


Ciamó él val' ch'i mëssi se cunté; 

al é ciamó val' ch'an dess recordé. 
Tla net plú córta dal disté 

él vigne cion agn da osservé 

sot Sas dla Porta te chél le 

na picia barca co lomina. 

De Fanes él la gran regina, 

lapró Luianta jomelina 

y Dolasila, sóa gran so, 

te barca él ince lapró. 

De Fanes regina végn a scuté, 

sce les trombétes d'arjont á soné. 

Le sonn dles trombétes dess recordé 
a dúc chi de Fanes da s'endespré. 
La barca spo fej la roda dal le. 
Trombétes d'arjont, ne n'ëise soné? 
Spo méss la regina endó aspeté 

a d'atri cion agn sot Sas dla Porta, 
bégn cina ch'al végn daurí endó la porta. 
La storia é cósta de Fanes da n iade. 

Regina: 


Sonede, sonede, trombétes d'arjont! 
Danö endesprede de Fanes la jont! 


Cor: 


Ciarede, Ladins, de úsc bi paisc! 
Tignide dalunc dúc canc i nemisc! 
Tigní bel adóm y nia strité: 

cósc pó, os Ladins, ciamó se salvé! 


Fin 


Fanes da zacan 
Prologh: 


Costa é la storia de Fanes da n iade. 
Zacan la cuntâi, sontés bel adöm, 

les sëres te stöa, düc canc pa la löm. 
Roé le laur, cené y perié, 

do tan de fadies te bosch y te pre; 

a pici y gragn sál bun da palsé. 

| pici dormia. Les éres firá, 

i jogn ascutá, i vedli cuntá 

de stries y salvans, de famëis y de ganes, 
de resc y soldas y dal rëgn de Fanes. 
Cösta é la storia de Fanes da n iade. 
Aldide, cunté s'ói a os, o Ladins, 

la storia de Fanes y dai ijins. 

Zacan él sté cösc, an ne sá nia da dí, 
dan tan de cion agn ch'al é sozedu. 


Cor: 


Ciantun la ciantia dai Ladins, 
ch'an l'aldi cina söi confins! 
Ciantun de Fanes y sü resc, 
ciantun tan sterch ch'al rondenësc! 

O Fanes, bel Fanes, nosc gran bel paisc! 
Tö tera ladina, tan gran él to prisc! 

O Fanes, to rëgn, al mëss rosserí! 
Trombétes d'arjont, lascesse aldí! 


Regina de Fanes: 


Trombétes d'arjont, 
ch'i s'ai ségn aldí 

mo végnel en mont — 
o ái ma dormí? 


Cion agn alalungia ái iu somié. 
Trombëtes d'arjont, os m'ëis endespré. 
Osc sonn é tan sterch, ch'i m'ëis spo cherdé. 
Daurí ái dal Sas söa porta de pera, 

lascé ái chël post tan sot jö tla tera 

y sun gnüda fora a scuté le bel sonn, 
trombëtes d'arjont, co sona al monn: 

Le gran rëgn de Fanes, al mëss endô gní 
dër gran y dër sterch y nia plú finí! 

Osc sonn, trombëtes d'arjont, osc sonn, 
al mët da bater mio cör; osc sonn 

mo dá pö speranza, mo fej tan ligréza! 

I vëighi danfora lominus y grandëza, 

por Fanes, to rëgn, por döta töa jont, 

por gragn y por pici y ince l'armont. 

Trombëtes d'arjont, sonede ma, sonede! 
Le re, la regina, i soldas cherdede! 

I jogn y les jones os ségn endesprede! 
Tles munts y tles vals lascesse aldí! 

Le régn nó de Fanes, al mëss endó ont, 
Trombétes d'arjont, sonede ma, sonede! 

l. Act. 

1. Pert. 

(Sön Senes, dalunc Crëp Checio) 
Cor: 

La net se desfanta, al vëgn lominus, 
endespra la jont, i tiers y les flus, 
entonj la natöra te vigne corú. 

Con alba y sorëdl al vëgn la doman 
y dá spo speranza al púre y al sann. 


Al crësc spo le de y al crësc le laur, 
co dá ala jont la vita y onur. 


Al é da misdé y le de é sónsom. 
Sönsom le sorédl, le monn lominé, 

te vigne ciantun él vita y él de. 

Al végn spo la séra y s'an vá le sorédl, 
al végn les ombries, le de al vëgn vedl. 
La jont y l'armont y dot mëss palsé. 

Le tomp méss palsé, al é so destin. 

Al végn spo la net y le de á na fin. 


Cor de mituns: 


Mo do vigne séra podunse speré 
ch'al végni, do la net, endó n bel de. 

Cor: 


La néi se desfanta, le de végn plú lunch, 
la vita stendespra, se mostra endlunch. 
Al é pö l'aiscióda, la bela sajun. 

I ciófs spizoréia, i pres végn bi vérc, 

al é vita nea tai plans y sói érc. 

Le paur, la fancela, le fant, le sotú 

te véighes laorenn con na dërta saú. 
Al é le disté, la sajun dal laur. 

La forza, la vita é ségn i regnanc. 

Tan bel le disté i sá a dúc canc. 

Plan plan spo sorédl y cialt lascia do; 

i früc dal laur an vá a se dô. 

Al é dal altonn spo la bela sajun. 

Dla frunt le söius al n'é pa debann! 

Al porta le pan, ch'i adorun ia por l'ann. 


Cor de mituns: 

Y végnel la néi spo con fréit y dlaciuns, 
co stopa les ciases, i pres, i forgnuns, 
con dóta ligréza podunse speré 

ch'al végni do l'invern dër sogú le disté. 


Cor: 


Ciaréi ai mituns, al é pó la flu, 
co crésc y florésc de vigne corú 

y plej bëgn a dúc chi co á ciamó n cor. 


Al é pö l'aiscióda, al é la doman 

dla vita, o lungia o córta, ch'i an. 

Man man spo ch'al passa i agn y ch'an crésc, 
al végn spo la forza y an madorésc. 
Misdé él dla vita, an é pó sónsom. 

Al é pa le tomp da laoré, se proé; 

al é pa dla vita sajun da d'isté. 

Mo vita, laur, ai porta sú früc. 

Al végn pa l'altonn, al végn pó pa dúc. 
Adora o tert al é dót madú. 

Al passa le tomp, le monn méss rodé; 
dla vita l'altonn al méss ince passé. 


Cor de mituns: 


Mo vigne granel méss gní sopelí, 
sc'al ó con le tomp endó ël florí. 
Do vigne invern an pó pa speré 
dla ressoreziun le gran y bel de. 


Cor: 


La storia de Fanes ch'i sun por cunté, 
ar'é ince stada sciöch'i an ségn cianté. 
Le gran rëgn de Fanes, al á motú man, 
al é spo corsciú, gnú gran y gnú fort, 

al á spo pordú y é jú ala mort. 

Cor de mituns: 


Mo do i cion agn spo spera la jont, 
ch'an aldi sonenn les trombëtes d'arjont. 


Gana: 


Sun na gana de chisc crëps; 

sora sunse iu dër trep. 

Düc i dis sora, dalunc dala jont; 

cösc n'é sogú nia n picio tramont. 
Mies compagnes, les ganes, 

é ia dal Le Fojedöra y te Fanes. 

Sön cösta gran pera stái trep sontada, 
¡ ciari ai crëps y ala valada; 

conscidri sorëdl, co lea y florësc 

y plú ch'i ti ciari y plú ch'al mo plej. 


Cor de muntagnoles: 
Hüüüüit — hüüüüit — húúduit! 
Gana: 


Dles muntagnoles é cósta la vera. 
Ci sonteres pa te chés tanes te tera? 

Pu, ciara ma, ciara! Al végn caía ca 
ché Molta dót stancia. Ci mai ára pa? 
Na picia creatóra se tégnera toch. 

Al pó ch'ara ai bégn scialdi posoch. 
O ésera pura? Ara ciancanta; 

al pó che söa forza présc se desfanta. 
O Molta, ma speta, i végni a daidé. 
Te n'es nia plú bona da sté dër empé. 
Molta — 

te tomes — 

Morta! 

Tú edli é slúc, tóa vita s'an é. 

Ci mai él mo sté, co t'á tan derné? 


Cor de muntagnoles: 


Húúúdit — hüüüüit — húúúuit! 

Ségn ésera júda bel desch an dit. 
Nos dótes cantes t'an tan desconsié, 
al n'á spo empó dot cant nia joé. 

Te as orú fá bégn dót do to ce. 

Ché jont co n'ó nia se lascé ensegné, 
ai méss bégn sontí por spo emparé. 

O púra Molta, bel esseste ab. 

sce t'ess nosc consëi dër reconesciú. 
Pa nos muntagnoles dêste tö sté, 
nos esson sogú podü te salvé. 

Les munts forestes aste chirí; 

la mort, o Molta, aste ciafé. 


2. Pert. 
Cor: 


Sön munt, sön munt al é bel sté; 
chël post, che Dio a nos s'á dé. 


Olache l'aier é tan fin, 

olach'al stá dót nosc destin. 
Sön munt, olach'¡ créps azica ci, 
olach'an mëss de cör sontí 

la man de chél co s'á cherié 

y se mantégn bégn vigne de. 


Moltina: 


la sora chés munts, ¡a cuntra la séra, 
són Plan de Corones, chéra é la tera 
dal pere y dla oma, de mia jont ladina. 
Mia oma ea Molta y iu sun Moltina. 
Cósc bel ennom la gana m'á dé. 

lu sun zonza so, i sun zonza fre. 

La oma é morta, le pere s'an é. 

Ci á pa ciamó le monn da mo dé? 

| créps y les munts, la flu dlungia tru, 
i bosc y i pres: cósc dót ái bégn iu. 
Mo, ah! - ci ligréza ch'i sont ciamó, 
ch'i ó se cunté y méter lapró: 

N jonn, na porsona, odú ái chisc dis 
y tres al mo sá ciamó ch'i l'aldiss. 
Al m'á baié ados, al m'á orú bun. 

Al é de mio cór él ségn le patrun. 
Ligréza tan grana ái iu spo sont, 

a dót le gran monn oressi le dí. 


Cor de ganes: 

Moltina, o jona, mo gnanca a te 
ne resta l'amur bégn nia sparagné. 
Mo mét pa averda y lascete dí, 

ma no te lascé atira tradí, 

y zonza ince tó messaras la sontí, 
bel desco tóa oma morí á mossü. 


Prinz dai Landrins: 


Moltina, Moltina, olá este pa tö? 
I tá belo dio chirí encö. 

Moltina: 


O prinz dai Landrins, iu sun bégn atló. 
Tan ligra ch'i sun pa. Végneste empó! 


Cor de ganes: 


A ciacia él jú le bel prinz landrin 
y pié spo él á le plú bel salvadrin. 


Prinz y Moltina: 


Tóa usc ái aldí, a tú edli care, 

to cór ái sontí, co bat dót por me. 
Destin s'á toché y chël ó ensció, 
che nos dui roasson adóm bel encö. 
A löna y sorédl, 

a stéres y ci, 

a munts y valades, 

a peres y créps, 

a bosc y barantli, 

a erbes y ciófs, 

ai tiers y ala jont oresson cunté 
bégn ci che nosc cör á encó dot ciafé. 


Cor de ganes: 


O prinz dai Landrins, al n'é pa nia or dót ci co lomina! 
Desfej le lac y destaca le grop con tóa Moltina! 

Cor de muntagnoles: 


Nosc bun conséi ségn alda, o jona de Plan de Corones! 
Con le prinz dai Landrins taia le lian y rump les morones. 
Al n'é nia por te, tó n'es nia por ël! 

N oO ponsa do y spo olga al ciorvel. 

Dagnora n'él nia le cór co á dért. 

La bela natóra a tóa vita tol pert: 

| créps y les peres, la flu dlungia tru, 

les erbes y i ciófs múdará spo Cor. 

Ai tolará pert al mal y al bégn, 

co végn sora te te n cört dër dassénn. 

O alda le conséi y no te taché, 

ciodí ch'al podess bégn dër t'an róé. 


Cor de ganes: 


O prinz dai Landrins, tó tan alangrana, 


no pó maridé na móta tan grama, 

na fia de na púra éra de munt! 

A resc y regines mëss éra dé cunt, 
de che ch'ar'é fia, da olach'ara végn. 
De cósc spo ne sára pa dót nia ségn. 
No pó te lascé da so mús encanté! 
Lassora gnaraste, ch'al é spo falé. 


Prinz y Moltina: 
Da stries y salvans, muntagnoles y ganes 

de Plan de Sarénes, de Senes y Fanes 
madér stá dalunc y no tó consëi! 

Al n'é dessogú dót cant nia véi. 

Ciafé s'anse nos, le cór s'anse dé. 
Cösc é bégn enco le plú bel y gran de. 


Cor de ganes y muntagnoles: 


Dé s'anse n consëi, i n'oréis nia aldí, 
porchél messaréise n bel de le sontí. 
A osta gran vita tol pert cóstes munts; 
corú múdaráres sónsom cina a funz. 


3. Pert. 
(Le Crép Checio) 
Cor: 


Sön munt él cht, són munt él pesc, 
són munt la usc co rondenésc. 

A cóstes munts, chél dái joramont, 
iu mai fajará n tradimont. 

Sc'i sun dalunc, sc'i sun dampró, 
les munts mo végn dagnora do. 

Da osc bel gremo sunse gnú, 

te osta tera ói finí. 

Cor de cristanes: 
Ciaréi ma, ciarede ci ch'al é sozedú! 


Bel checio él gnú ségn chél crép desco n fú. 
"Crép Checio" sarál nominé ségn ennant; 


al n'é nia plú grisc desch'al ea denant. 
Na te morvéia n'án mai ciamó odú 
y an n'odará pa atira nia plú. 


Moltina (végn adalerch): 


Dër stancia iu sun ségn dal blot tan salté. 
Da jont alangrana mossú ái sciampé. 
Der bel él bégn sté dla noza le de. 
Cianté él gnú trep y ince soné: 

Mo canche chés éres che le prinz á envié, 
á spo motú man da dí y da cunté 

de resc y regines, de sóa nobilté, 

spo ái pa iu tan mossú mo dodé. 

Ma iu zonza oma y pere y fre; 

da lí y da scrí n'ái mai emparé. 

Na móta de munt, mia ciasa n crép, 

mia spéisa raisc, da ¡estí nia cis trep, 

le pere y la oma nia jont alangrana, 

mia ciasa y ciastel al é ma na tana. 
Porchél, o mio crép, m'ái iu tan dodé; 
porchél, o mio prinz, t'ái iu tralascé. 

O beles mies munts, mio crép tan ért, 
os éis bégn encó a mia vita tut pert. 
Encó éise os con me dër sontí 

tan trep che iu á pa bradlé y sofrí. 

Bel blanch desco iu osc com ea denant 
y checio da fü él gnú sëgn döt cant. 


Cor de cristanes: 


Ciaréi ma, ciarede, ci ch'al é sozedú! 

Bel checio él gnú ségn chél crép desco n fú. 
"Crép Checio" i dij spo da ségn nosta jont. 
Da fü ël lomina tal gran firmamont 

les sëres d'isté y ince d'invern, 

sce bun é le tomp y le ci é bel tler. 


Prinz dai Landrins: 


Moltina, Moltina! Olá este pa tö? 

Ci t'ái pa iu fat a te tan encö? 

Döt cant le plü bel ái miné da te dé! 
Ciodí m'aste tö pa spo tralascé? 

| á lascé dot y sun gnú a te chirí. 
Moltina, Moltina! Sëgn lascete aldí! 


Moltina: (végn adalerch) 


O prinz, mio prinz, ségn este atló. 
Oh, végneste tó endó a mo dó? 

Tó as pó mio cór, tó as mia porsona, 
da gní te ciastel ne sunse nia bona. 
Mio prinz, al é véi, sun aúsada tai érc; 
palac dles regines por me n'é nia dérc. 
lu sun zonza oma y pere y fre, 

da lí y da scrí n'ái mai emparé. 

Mio pere, mia oma ea jont ala bona. 

O prinz, mio prinz, pordona, pordona! 


Prinz dai Landrins: 


Moltina, mia éra, ségn t'ái iu capí. 

Les munts él co tira! Cósc ói iu te dí: 

lu stá sogú ségn y dagnora con te! 
Comá che iu t'á pó atló endó ciafé, 
ciastel y mia jont ói bëgn ofrí. 

Moltina, ségn scuta! — Ne n'aste adi 
trombétes? De musiga él cósc le sonn. 
Al pó desch'al gness ca da Col Toronn. 
De ermes, saites él ince la vera. 

Ci mai sarál, Moltina, mia éra? 

De n gróm de ont spo aldi la usc, 

al é desch'i fosson atló nia susc. 

| jun mo plú en ia, i jun mo a ciaré 

i sun demorvéia da odéi ci ch'al é. 

Oh, ciara mo! Ciara jön Plan Armerí! 
Tan trec soldas n'ái mai ciamó odú. 
Les ermes lomina, le guant tan bel nol 
Moltina, i jun ince nos ia y jö. 


Moltina: 


Baresé y saites ne n'é nia por éres. 
Straverdete, prinz, da ermes y veres. 
| sonti, conésci: to sanch t'á cherdé. 
A cosses plú granes tó es destiné. 

O ciara, mio prinz, al vëgn caía ca 
dui ëi dër debota, iestis da soldá. 


Prinz dai Landrins: 


O omi, soldas, de che séise pa os? 
Ci ó pa l'armada cajó tlo da nos? 


Dui soldas de Fanes: 


Soldas dal bel régn de Fanes nos sun. 
Te Fanes y Senes nos dúc abitun. 

Al á endó soné les trombétes d'arjont 
y á endespré de Fanes la jont. 

Da Furcia dai Fers, Ciadin y chi Les, 

Ciampac y la Fopa y Le Piciodel, 

enló sunse nos, enló nosc alberch. 
Trombétes d'arjont á soné spo tan sterch, 
ch'i s'an motú adóm y sun gnús alerch. 

Mo i n'an degún re, degún comandant, 
degúgn co s'enségna, degúgn co vá dant. 
Baresé y saites, ci pói pa joé, 

sc'i n'an nos degúgn co é bogn da se mené? 


Prinz dai Landrins: 


Tla ciasa de n re nasciú sunse iu; 

les ermes, soldas ái ince dér nu. 

Sc'i oréis ch'i se méni, spo démo la man, 
cherdede chi jonc co é jón chél plan. 

Le prinz dai Landrins mo dijai a me. 

Da fá le soldá mo sonti cherdé. 


Dui soldas de Fanes: 


Hoió, hoió! Ma gnide sö tlo. 
N re y comandant nos an ségn endó. 
Hoió, hoió! Ma gnide sö tlo. 


Ciantia dai soldas de Fanes: 


Trombétes d'arjont, sonede, sonede! 
Soldas de Fanes, ciantede, ciantede ! 

O gran rëgn de Fanes, paisc ladin, 
tan bel este tö, oramai zonza fin! 
Morin dal Salvan y Sas y Parëi, 

le Gran Valun y spo Col Bechëi 


y Sas dles Diesc te fej da faméi. 

Paisc de créps alc, fopes y les, 

de ciers y barantli, de ciófs y de flus; 

o Fanes, bel Fanes, a te dót nosc cor, 
tan ségn co dagnora y cina ch'an mör. 
Trombétes d'arjont, sonede, sonede! 
Soldas de Fanes, ciantede, ciantede: 
O Fanes, gran Fanes, paisc dot ladin 
tan bel este tó, oramai zonza fin. 

To aier tan tler, tóes eghes tan sanes, 
töes vals beles vérdes, tóes munts tan granes! 
Cósc é sogú l'or dal bel régn de Fanes. 
O Fanes, bel Fanes, a te dót nosc cór, 
tan ségn co dagnora y cina ch'an mör. 


Prinz dai Landrins: 


Soldas de Fanes, metede averda! 
Le sonn des Trombétes d'arjont ségn se chérda. 

Da n crép a chél ater so sonn rondenésc, 
la jont de Fanes él endespra. 

Sön Limo, do Sas, Ciaval y Col Vert, 
Ciadin, Le Parom, Le Sëch y Le Vert, 
Ciampac, Furcia Rossa y Le Piciodel, 
söi Torchi, Valun, Conturines, Ciastel, 
le sonn dles trombétes éise aldí, 

le gran régn de Fanes méss rosserí. 
Soldas de Fanes, tignide adóm! 

La forza ne fej ma n bel y gran gróm, 
uniun y coraji y de bona orenté 

y no bel atira se lascé sprigoré. 

No téma, no trica ne pó se gorné. 

Nia prighi o fadies ne podéise sconé. 
Alzede osc ce, dauride úsc edli! 
Tignide alalt l'onur de üsc vedli. 
Nudride la flama, co dess se borjé 
d'amur por osc Fanes, che Dio s'á dé! 


Soldas de Fanes: 


O prinz dai Landrins y nosc próm re, 
tó dess, te periun, te Fanes regné. 

Trombétes d'arjont, sonede, sonede! 
Soldas de Fanes, ciantede, ciantede! 


Dal régn de Fanes le próm gran re 
an á po chirí y encó l'án ciafé. 


(fanfara de Fanes) 

2. Act 


1. Pert. 
Prologh: 


Cion agn él passé y ince deplú, 

che le régn de Fanes é gnú metú só. 
Regines y resc él gnu y él jū, 

le régn de Fanes é tres plú corsciú, 
da canche laota són Plan de Corones 
él gnú coroné le prinz dai Landrins. 
Bel desco l'úsanza y desch'al é dert, 
la jont de nosc Fanes á ince tut pert. 
Y tres plú potënt y tres plú gran 

- ensció ai cunta chi da zacan — 

al é spo corsciú y s'á rometú 

le régn de Fanes tres plú y plú. 

Mo tosc, al é véi, él jü spo a finí. 

La storia é cósta, ch'i orun ségn se dí. 


Cor: 


La bela pitóra són mür de ciastel 

- al é muntagnoles depontes dër bel — 
ci óra pa dí y significhé? 

Són dótes les ermes an ó la porté. 

Al ea l'úsanza dla jont da zacan 

con d'atri ijins se taché con n lian, 

tigní bel adóm te vera y tla pesc, 

bel desch'al é dërt y al alda ch'an feji. 
Alianza dër sterscia le popul de Fanes 
l'á fata con i tiers te tera tles tanes, 

y sëgn de chël é pö la pitöra 

sön mür de ciastel deponta con córa. 
Con dër bona vëia y bona speranza 

á fat spo le re n'atra alianza: 


dal alt adalerch le varió é joré; 

con ël á le re atira traté. 

Con does alianzes tan santes y granes 
al mëss ont maiú la poténza de Fanes. 
Tignide, Ladins, dagnora i contrac, 
spo á bëgn valüta parores y fac. 


Re de Fanes: 


Por roes jö y fora y sö por chi ërc 

y sö por chi crëps y chi banc tan ërc 
nos sun tan saltés y nia n'anse pié 
val' d'ater co sëgn cósc picio varió. 
Vicel dles munts, o bel varió, 

tles mans de jont roé este tó. 

Tal aier alalt y bel tres plú ensó, 

tó es pó aúsé da rodé y joré. 

Por munts y valades joreste tó, 

con edli tan stersc ciareste jó 

són munts y són tiers, són bosc y són pres, 
són créps y planúdes, són rús y són les. 
Tóa grifa endorada mo dij che t'es re 

dal aier, dal ont, dai nii y vicí, 

mo empó él la jont co t'é sora ce. 

Con me te ciastel messaraste ségn gní. 


Varió: 


Dal régn de Fanes potënt y gran re, 
O lascia endó léde mio picio varió. 
Al n'é pó nia to, no pó t'al saolé, 
che zonza podessera spo tan róé. 


Re de Fanes: 


Ségn alda n varió, co se mét da baié. 
Co pó pa ma ester val' de te? 


Varió: 


De Fanes gran re, demorvéia te sál, 
ch'i sá da baié. | te diji pa val": 
Pordért n varió ne sunse nia iu, 

mo re de ché jont da önn n brac su. 
| m'á da varió la forma ¡estí, 

ch'i poi spo joré só alalt cina ci. 

Plo bela mo sá la vita ensciö. 

Mo dámo endô mio picio variö! 

Spo ói fá alianza con Fanes, con te: 
Tla pesc y te vera dagnora daidé 

y bel tigní adöm ince cuntra i nemisc, 
ch'oress rumper ete te nüsc bi paisc. 
Por sëgn d'alianza danter ijins 
orunse spo nos baraté jomelins. 


Re de Fanes: 


L'alianza, varió, desco tö os la fá, 
mo plej ince a me. Y sëgn ví ma ca, 
ch'i mëti mia man tla grifa endorada, 
ch'ar'ai da valëi y ne sii no falada 
por sëgn y dagnora bel desco encö. 
Atira te dái spo to picio varió. 


Cor de ganes: 


Con döes alianzes tan santes y granes 

al mëss gní maiú la potënza de Fanes. 
Muntagnoles! Con os á fat la regina le pröm lian 
dan cion y cion agn, laota sön Senes, dër da zacan. 

Al é fadies y ince de granes. 
La vita é cösta dai splöc de Fanes. 


3. Splöt: 


Compagn de chisc crëps, no tan te baodié, 
al vëgn do la net endô le bel de 

con so bel sorëdl, con so lominus, 

spo é le ci bröm, spo vëigon les flus, 

co crésc dlungia tru y plej a dúc canc. 
Dal rëgn de Fanes nos sun pa i fanc. 
La vita é döra sciöch'aier de munt; 

con tomp y tompesta messunse fá cunt. 
| ciers por les basses n'é nia cheriés 

y nos ne sun nia por les ciútés. 

Sön crëpes y banc i ciamurc mëss sté, 
sc'ai ó gní gaierc y dër garaté. 

Da tonn y loines, da plöia y da nëi 

ne pói pa sambëgn ëi nia se temëi. 
Ensciö este tó, ensció sunse iu: 


creatóres de munt, de Fanes la flu. 
1. Splót: 


Nosc cór bat sterch y l'edl é tler, 
nosc corp é bel sann, la forza de fer. 

Ci iereste pa, ci oste deplú? 

Contont méste ester, spo vára saorí. 
Tö somiéies dassénn dl'Aurona so or. 
A chël él taché dót cant to cór. 

Le régn dl'Aurona sot le Padom, 

ia sot chi créps fosc tla val da Fodom, 
sot costes y munts, sot dlacia y sot nëi 
dla gran Marmolada, co é so famëi, 

a trec á porté gran rúna y spaont, 
sc'al é ince plëgn de or y arjont. 

Ci joa pa l'or, ci joa l'arjont, 

sce mai le sorëdl ne vëiga söa jont? 


3. Splöt: 


Compagn de chisc crëps, al vëgn n soldá 
dal rëgn de Fanes ia do chël fop ca. 

Ci ál pa söi brac? Ci ól se porté? 

Orun pa atira le damané. 


Cor de cristanes: 


Soldá de Fanes, fant de ciastel, 
tú vari olá vá pa tan bel morjel? 
Ci pëis de valúta porteste tö? 

Ma vá bel sogú y no ciumpedé. 

Al é jomelines tan beles y granes, 
nasciúdes encó al gran re de Fanes: 
Al é cósc le poch, che te portes encó 
al re dal aier, al gran varió. 

Le re de Fanes, al méss mantegní. 
Al á belo dadio empormetú 

na jomelina rosta y bela 

al bel varió de Muntejela. 

Ne sté ma no chit, mo vá ma bel snel, 
mo vá pa sogú y vá bel morjel. 

Te mëss i mostré al gran bel varió 

le poch che te portes. Al é val' danó. 


La grifa d'or spo él metará 
són ché jomelina co plú plajará. 


3. Splót: 


Paisc demorvéia, paisc de Fanes! 
Ci ó pa spo dí la usc dles ganes? 
Ci ó le varió? Ci mëss fá le re? 

Na jomelina méssel i dé? 

Al á empormetú, al mëss mantegní. 
Na storia é cósta tan ria da capí. 


41 
Cor de ganes: 


Soldas de Fanes, ségn aldide 
y nosta ciantia ascutede! 

Al é ségn fat le gran barat 

y mantegní le gran contrat. 
Dóes alianzes santes y granes 
dann i fej al régn de Fanes. 
Jomelines i él nasciú, 

ona nal él sëgn pordú. 

Él Luianta so ennom, 

blancia y rosta desco n pom? 
Cósta le varió á chirí, 

cósta i á deplú plajú. 

Gran re de Fanes, tóa regina 
méss ince dé na jomelina 

ai tiers dles tanes, sú amisc: 
les muntagnoles an i dij. 

Dal régn de Fanes próm contrat 
ne pó pa gnanca gní desfat. 


Cor de cristanes: 


O gran re de Fanes, ci mai él gnú fat? 
Ci mai sarál ségn de to gran contrat? 

Te chél che le varió con plajéi i ciará, 
la picia Luianta se trasformá 

y gnea muntagnola y s'an sciampéá. 

| tiers des tanes la ciafá. 

Con gran desplajéi le varió s'an é jü, 
se sont embaní, se mina tradí. 


Cor de ganes: 


Al té ségn ciamó, de Fanes gran re, 
Dolasila, ché bela, a te resté. 


3. Splót: 


La gran morvéia sëgn anse aldí. 
Ci mai ál dot ciamó da gní? 


2. Splót: 


Compagns, ciarede, al végn n ël. 
Degúnes ermes n'ál pa d'él. 


1. Splót: 


O om forest, nia plú ennant! 

Tö mëss a nos to ennom dé dant. 
Paisc de Fanes él atló. 

Ci oste tó? Ségn dí ma spo! 

Edl de Net: 


Degún ennom ne n'ái ciamó! 
I n'á nia fre, i n'á nia so! 

Dai Durans adalerch 

sunse gnú a chirí alberch 

tlo da os tal régn de Fanes. 
Cósc conséi m'á dé les ganes. 
Tai Durans so paisc, 

ia delá chi créps grisc, 

él lúsanza che i soldas, 

bégn corsciús y garatés, 

ch'ó avéi n gran ennom, 
mëss rodé por dot le monn. 
Veres méssai davagné, 
zonza ermes se paré, 

púra jont ai méss daidé, 

dúc i vedli respeté. 

Cósc mëss fá i gran Durans. 
lu porchél sun ségn te Fanes. 
N gran ennom ói iu ciafé, 

con onesté m'al davagné. 


1. Splöt: 


Bel chël araste ocajiun, 

sce t'as da odéi chél bor striun, 
co fej spaont a chisc paisc: 
"Spiné de músc" dúc canc i dij. 
De net él roda por encérch 

y dúc i lascia na gran lerch. 
Cósc é sogú le striun plú sterch. 


2. Splót: 


Mez da músc y mez da jont 
ál la forma da fá spaont. 
Péta fora y mord dót cant, 
ci ch'al véiga y i vëgn dant. 


3. Splöt: 


O bel y gran soldá duran, 
con chël striun no mëter man! 


Edl de Net: 


Degün striun a me fej pora. 
Con chël ói iu sëgn fá la vera 
y davagné chël gran ennom, 
ch'i pó i dí a döt le monn. 


1., 2. y 3. Splöt: 


Al vëgn, al vëgn chël bor striun 
Spiné de müsc! Nos s'an sciampun. 

Cor de ganes: 


Le prinz dai Durans 
é gnú tlo te Fanes. 
Al ó fá vera 

sön nosta tera 

con chël bor striun, 
che nos se tomun. 
Al n'á nia tan pora 
y bun vára fora. 


Cor de cristanes: 


Entant le sorédl bel checio da fü 

do Pútia y do Pares él s'á ascognú. 
Ombries plú scóres al végn lajó só, 
destóda söi pic dai créps le rossié. 

Le ci végn tan scúr, i créps endó grisc, 
al végn spo la net són nosc bel paisc. 
Daete se tira i tiers y la jont; 

le scúr y la net a ëi fej spaont. 

Al é ségn les ores ch'al roda i striuns; 
ai végn da chi créps, ai végn dai forgnuns. 
Les peres, i ciófs, i légns, i fonguns, 

al pó desch'ai foss bi plégns de striuns. 

La net é sëgn tlo con so chít y so scúr. 
La jont ch'ó la pesc, sóa ciasa se chir. 


Cor de ganes: 


Mo önn é defora, n bel jonn duran, 

co ó al striun i mëter la man. 

Döt cant encëria é scür y é chít; 

al scuta y ciara tla net dër fit. 

Scutede! An alda i ciaps spo de n tier. 
Le jonn dai Durans con i edli sëgn chir. 
Lassora n beriun co fej tremoré 

La tera de Fanes y l'ega dal le. 

Al vëgn le striun con forma de müsc, 

co fej dër spaont a döt le paisc. 

Mo l'om dai Durans, al é arjigné 

da cöie só na pera — al á moseré. 

Al végn le striun con fúria y spaont 

tan snel adalerch, bel desch'al gness l'ont. 
Su edli lomina a checio y a vért, 

mo l'om dai Durans le coraji nia perd. 

| ciaps dal striun, ai splundra te tera, 
ch'al vá ma só n fóm, ch'al é da fá pora. 

Te chél, por fortúna, do Col Bechéi 

la löna co s'alza y lascia odéi 

al prinz dai Durans le striun da temëi. 
Al vá cater vari ia do n paréli, 

spo alzel la pera, mosóra y tira, 

tal aier an l'alda spo desch'ara sciúra 
y jora debota y vá a toché 


chél feter striun són so bor spiné, 
ch'al tira n beriun y méss spo tomé. 
Soldá dai Durans, tó as davagné. 


Cor de cristanes: 


Soldá tan gaiert, o fi dai Durans, 

tó as fat la vera són tera de Fanes. 
Porchél aste tó atló davagné 

chél gran bel ennom, che tó pos porté. 
Bel Edl de Net saraste cherdé! 

Cósc é pa l'ennom, co t'á onoré. 

Tal scúr dla net tó as pó odú, 

bel Edl de Net porchél este tó. 


Edl de Net: 


Oh! Edl de Net é mio ennom, 

che iu pó ségn porté por le monn. 
Con dóta mia forza a chël gran striun 
con Óna na pera i sunse sté bun. 

Y spo la Raiéta, le gran scioz de Fanes, 
roada é ségn tles mans dai Durans. 

La pera preziosa, ch'i pó ségn tigní, 

o mia Dolasila, a te ói tla dé. 


2. Pert. 
(Le d'Arjont) 
Cor de salvans: 


De núsc bi paisc nos sun i salvans, 
viun són chi créps, tai bosc y forgnuns, 
són costes y fopes, són pares y plans, 
sot crépes y légns y sot chi boscuns. 
Nos sun i salvans de chisc bi paisc. 
De tiers de chisc bosc y de munt nos viun; 
granétes, niciores y ince raisc 

al crésc sóla tera che nos abitun. 

Nos sun i salvans de chisc bi paisc. 
De chisc bi paisc nos sun ¡ salvans! 
Ciantun y godun la gran liberté, 

ne sun nia tachés da falc y ri lians, 

no desco la jont, co vir te ciúté. 

De chisc bi paisc nos sun ¡ salvans. 

Nos sun i salvans de chisc bi paisc! 
Sorédl o plóia, le cialt o la nëi, 

le ci sora nos, sc'al é bróm, sc'al é grisc, 
a nos se sál bel y se fej dër plajéi. 

Nos sun i salvans de chisc bi paisc. 

De chisc bi paisc nos sun ¡ salvans! 

Nos an onesté, nos an nosc onur; 

núsc jogn bi gaierc y nostes mitans 

de núsc bi paisc al é le valur. 

De chisc bi paisc nos sun ¡ salvans. 

O crép dolomit co mostra a ci, 

nosc régn este tó! Nos salvans t'an chirí. 
Tan blanch da doman, tan checio da séra; 
él val' plú de bel ciamó sóla tera? 

To let é les roes, to tét é le ci; 

nosc régn este tó! Nos salvans t'an chirí. 
Y sot tú paréis tan alc y tan ër 

al crésc y al rauscia i bosc tan bi vérc. 
Amez a chél bosch co pó encanté, 
ciarunse tal spidl dles eghes dal le. 

A funz dal bel le, scognú ala jont, 

á spo somené i salvans so arjont 

co dess n bel de, sc'i gnun delibrés, 

gní trep y gní gran y florí bel entres. 

La gaoja é cósta, che dóta la jont 

i dij a cósc le le bel Le d'Arjont. 

Re Salvan: 


Ma gnide, salvans, messun ségn sparí, 
le gran re de Fanes iu á pa odú. 

Al végn dér debota con trepa sóa jont 
atló da cósc le a chirí nosc arjont. 

Ma gnide, i jun y se trasformun 

te n ciúch o na pera, te val' fongun. 


Re de Fanes: 


Ví ca, Dolasila! Ciarede, mia jont, 

atló él ségn le bel Le d'Arjont. 

Trep or y arjont sunse gnús a chirí. 

Le scioz de nosc régn orunse engrandí. 
Cósc or y arjont portunse te ciastel, 
ch'al végni plú rich, plú gran y plú bel. 


Dolasila: 


O bela natóra con tan de corusc, 

laldé iu toress con dóta mia usc. 

Chisc créps tan spizés, chisc bosc y cósc le, 
cheriés ésai gnús por adoré 

le gran creadú dal ci y dles stéres. 

Alzede la usc, os ëi y os éres! 

Ciantede le bel de chisc bi paisc, 

al é veramonter n gran paraisc. 

Dot l'or y l'arjont con söa richéza 

ne n'é ciamó nia envers costa beléza. 
Bel él pó són munt, tai bosc y söi les, 
tan plégns de corusc da Dio cheriés. 


Re de Fanes: 


Trep or y arjont él gnú ségn a lóm, 
ma gnide a daidé porté dót adóm. 


Dolasila: 


Oh! Ci él pa atló són spona dal le? 
Na picia pazéda ái iu ségn ciafé. 
Oh! Ci él pa laete? 

De bel polber grisc, 

na bela pelicia! 

Ci ó pa dí cósc? 


Cor de salvans: 


De cósc bel paisc nos sun ¡ salvans. 

La cossa che tó ségn tégnes tles mans, 
are sogú nosta y no t'la saolé, 

mo lascia dót cant olach'al é sté. 

De cósc dër de cór te préia i salvans. 
No pó te ajié, Dolasila, les mans. 
Lascia a nos 

pazéda y polber, 

spo la pelicia 

scincunse a te. 

Oh cósta pelicia tan blancia y morjela 
n iade sarára dla gran Dolasila 


le guant ch'ara porta por jí spo te vera 
y mai ne sarál ciamó sté sóla tera 

na jona tan sterscia, co pó davagné 
les veres ai Fanes co á spo da gní. 
Mo no jí te vera, 

o gran Dolasila, 

sc'al ess da sozeder, 

che cösta pelicia 

müdass le corú! 


Dolasila: 


O pici salvans, fajun le marcé: 
pazëda y polber ói iu se dé. 


Cor de salvans: 


Cösc polber orunse sëgn somené 
tles ones dal'ega tan tlera dal le. 
Oh bel le de munt, mët man da florí 
d'arjont y de or spo zonza finí. 

Y sëgn, Dolasila, lascete dí: 

l'arjont che te ciafes tlo te cösc le, 

por fá les saites dessel sorví, 

co toca dagnora y dër dessogú. 

Nos pici salvans de cósc bel le, 

o gran Dolasila, tó s'as delibré. 

Re de Fanes: 

Dot l'or y l'arjont, ch'i an tlo ciafé, 

te nosc bel ciastel orunse porté. 

Con tan de richézes, alianzes tan granes, 
al mëss gní maiú nosc bel régn de Fanes. 
54 

3. Act. 

1. Pert. 

(Morin dal Salvan) 


Prologh: 


Aldide, Ladins, y lascesse cunté, 


de Fanes so régn ci ch'al é spo donté. 
Núsc vedli ai cunta che Fanes é gnú 
bëgn tres plú potént, plú gran y Tor. 
Alianza ái fat con i tiers dles tanes, 

con le re dai variós, con stries y con ganes. 
Saites y ermes y or y arjont 

ai n'á bel assá; le re é contont. 

Soldas te ciastel y soldas sói confins; 
sëgn n'ái nia plú bria da se teméi dai ijins. 
Y spo Dolasila con ermes strinades 

méi bégn da sciampé soldas y armades. 
De Fanes l'ennom, al é sëgn sónsom! 
Madú ch'al é n iade, al toma le pom; 

plú gran ch'al é gnú, plú checio ch'al é 

y plú ch'al se macia, al végn plú rüné. 

Striuns y strinéc, i salvans y les ganes, 
trep or y arjont de dann é ai Fanes. 

Saites strinades y guant encanté 

ai Fanes fortúna ne pói nia porté. 

Le gran régn de Fanes sará spo tradí. 

Al é le re falz co á dot embanlí. 

Al végn spo castié da forzes salvares 

te n crép sól confin, són Munt de Falzares. 


Cor: 


Dër gran y potént le régn é de Fanes. 
No förtl y forza, mo ermes strinades 
á fat davagné bégn cuntra i Durans 

y cuntra i Caiútes y d'atres armades. 
Trep sanch y spaont al á somené 
tles schires dla jont dai atri paisc; 
saites strinades dla fia dal re 

de veres y litighes él la raisc. 

O gran Dolasila, les ermes che t'as, 
co toca dagnora y mai n'ó falé 

le cór y le corp dai püri soldas, 

al n'é mino dért, te mésses les lascé. 
Sce tó les gran veres davagnes con ermes 
y portes la mort a tan trepa jont, 

gnarál n soldá spo zonza val' ermes, 
ferésc spo to cór con gran ardimont. 
Les ermes strinades é tóa gran ert, 
mo Edl de Net, al végn con amur, 


co fej n soldá tan gran y gaiert 
y porta sogú ince a dúc plú onur. 


Striun: 


Morin dal salvan, o morin dal salvan! 
Ch'i sun sté atló, al é sëgn n ann. 
Laota ciamó la Raiëta ê mia, 

mo Edl m'l'á tuta, porchël ái la ria. 
Chë pera preziosa con so lominus 

- te döt le paisc nen n'él de maius — 
mo dea la forza che l'edl odess 

tla gran scúrité, che jont se temess. 
No trica, no téma ne n'ái iu albú; 
bégn dóta la jont da me s'á tomú, 
mo Edl de Net m'á tut ségn la pera 
y al i l'á dada a söa bela éra. 

O fia de ciastel, chél sái dessogú, 
gran dann m'aste fat! Cósc méss gní rotú 
A bones, a ries — chél sái iu da dí — 
la pera méss fora y tó méss morí. 

N sënn spaontus él cósc te mio cór, 
al crésc vigne de, al bat desco n för 
y n'ó nia dé do y ó ma borjé, 

enfina che Fanes é dót cant roé. 

Y tó, Dolasila, gran fia dal re, 

con tóes saites co n'ó nia falé, 

le sënn dal striun gnaraste a sont 
O stria de Fanes, te mésses morí. 


Edl de Net: 


Tégn ete to sënn, striun de chisc créps! 
Al é massa gran, al é massa trep. 

Tó chires la mort, tó chires le me 

a jont co ne fej pó nét nia a te. 


Striun: 

O Edl de Net y jonn tan gaiert, 
oresseste ince tó ciamó jí són chë pert, 
leché bel les fanes dal régn de Fanes, 


te fá ségn la músa pa éres y ganes? 


Edl de Net: 


Guerna la lénga, striun de salvan, 
che zonza te méti al col mia man! 

Striun: 


Landrins, Caiútes y chi Lastoieres, 

i ó i baié sö, ch'ai feji les veres 

con ermes da tosser, de fer plú taiont 
por rumper la forza de Fanes la jont. 
Sö dan a chisc crëps y le gran firmamont 
con döta mia usc ái dé joramont, 

ch'i n'ó nia dé pesc y n'ó nia dé tria, 
encina ch'i vëighi de Fanes la fia, 

le re, la regina y döta söa jont, 
soldas y ciastel con döt so armont 
desdrút a majira y mort y rüné. 

Chël é de Fanes spo l'ultimo de. 


Edl de Net: 


Ciamó na parora, striun desbocé, 

sce t'os ch'i frúzi la crëpa dal ce! 
Ciamó na parora, striun da sgricé, 

spo aste odú to ultimo de. 

La ciantia dal sënn lascé aste aldí, 
ciodí che de sënn tö es döt corí. 

Mo sëgn, o paisc, a döt to onur, 

iu ó spo cianté la ciantia d'amur. 

Le sënn y l'envidia, ai porta sú früc; 
descordia y veres, desgrazies por dúc; 

destaca la jont, le pere dal fi, 

la so da so fre, i fej düc sofrí. 

Le sënn despartësc, l'amur mét adöm; 
le sënn, al fej scür; l'amur é la löm 
co mostra le tru dla pesc y concordia 
y para demez la vera y descordia. 

| crëps y les munts, i bosc, i bi pres, 
i rüs y les eghes y dúc chi bi les, 

i nii, i ciarús, la plóia y la néi, 

i tiers da ciasa y chi salvadrins 

co n'á nia na stala y n'á nia confins, 
co scricia y salta con gran liberté; 

¡ ciers, i barantli, les erbes, la flu, 

i ciófs co florésc de vigne Cor, 


i pésc te chés eghes y düc i vicí 

co jora tal aier tan bel y saorí, 

y cianta y sciúra con tan de ligréza 
ch'al é veramonter por dúc na beléza; 
le chefer tla scorza, la é sóla flu 

y dót ci co vir y búsia te tru; 

les erbes, i tiers y sambégn la jont, 

ai á por so tét le gran firmamont, 

ai végn dla medema gran lóm lominés, 
ai é dal medemo Bel Dio cheriés. 

Tla bela natóra é dót gnú cherié 

por ester d'aiút y no tichené. 

Porchél a dót cant i fej plú onur 

la bela uniun, la pesc y l'amur. 

L'amur, al pordona; l'amur, al varésc. 
L'amur, al desmoncia; l'amur ó la pesc. 
L'amur ne ferésc nia; l'amur ó fá só 

les cosses ch'envidia y sënn á trat jö. 


Cor de ganes y cristanes: 


Tla bela natóra é dót gnú cherié 
por ester d'aiút y no tichené. 
Porchél a dót cant i fej plú onur 
la bela uniun, la pesc y l'amur. 


Striun: 


Gran fi dai Durans, ségn ái iu aldí, 

dal cör tó te lasces sambégn ince tradí. 
TO os con l'amur de to cór davagné. 

Le sénn de mio cor, al fej tremoré 

le re de ciastel y ince la fia! 

Le sénn é tan gran, al ne scona plú nia! 

Edl de Net: 


Dal re la superbia con or y arjont, 
con ermes strinades, co copa la jont, 
méss bégn gní castiada adora o tert. 
Sc'al é da fá chél, iu sun ala pert. 
Mo no con les ermes y no con fá me 
y no con strité ne n'ói davagné. 


I n'ó nia con ermes jí cuntra na éra. 
| ëi y no éres, ai dess fá la vera. 


Gana: 


Dla gran Dolasila iu aldi ciantenn, 
de sënn y de veres iu aldi baienn. 

O jonn tan gaiert, o om dai Durans, 
tö ince spo os te mëter con i Fanes? 
Ne saste nia chël? Spo mëssi t'al dí: 
Bëgn d'atri bi jogn ar'á pö tradí 

la stëra de Fanes; al é sogü vëi! 
Ar'á lominé, mo chël mésson sëi 
che so lominus te n cört desmarésc, 
so bel y söa forza finésc ince présc. 
Le fant tó gnaras dla fia de ciastel! 
Su edli, la bocia, so corp tan morjel 
ará le soldá, ch'ar'á tan chirí, 

co déida fá veres, co déida ferí. 

Y canch'ar'á te — i n'ó nia montí — 

ar'ó emporméter, mo no mantegní 

ne póra por gaoja dal pere, le re, 

co mét en malora la fia con te. 

O om dai Durans, o jonn tan gaiert, 
ségn ponsetela fora; gní pól massa tert. 


Cor de ganes y cristanes: 


Dla gran Dolasila aldiunse ciantenn, 
de sénn y de veres aldiunse baienn. 
O om dai Durans, o jonn tan gaiert, 
pa dóta la storia araste tóa pert. 


2. Pert 
(Morin dal Salvan) 
Cor: 


O nosc bel paisc, de Fanes gran régn, 
bëgn trep s'él múdé da zacan cina ségn. 
TÚ créps y les vals, i les y forgnuns, 

les roes, les pares, i banc y lastuns 

dal bel salvadrin ai gnea chiris, 

tal gremo de Fanes ai ea corsciús, 
godea d'invern y ince d'isté 


le bel de chés munts con gran liberté. 

Ciamurc són chi banc, i rehli tla val, 

i lei, muntagnoles, ciaciuns y gran ial, 
galedri, variós y d'atri tiers tanc, 

chisc ea zacan ciamó tú abitanc. 

Salvans y les ganes y ince cristanes 

á spo metú pe tal bel régn de Fanes; 

y dót cósc paisc, al i á tan plajú, 

ch'ai é stés atló y n'ó plú s'an jí. 

Do cion y cion agn y do chés gran néis 
nosc Fanes é gnú spo la munt dai faméis. 
D'isté dal bun cialt an ¡ alda ciantenn, 

da n crép a chël ater an i alda cighenn. 
De Fanes le régn végn plú conesciú, 

n gróm de naziuns le chir tres deplú. 

Les eghes, les erbes, les aries tan sanes, 
i créps y les munts é richéza de Fanes. 


Edl de Net: 


Edl de Net iu sun, 

fi dal re dai Durans. 
Sun tai plú bi agn, 

viri tla bela sajun. 

Jü m'an sunse demez, 
á lascé mia jont, 

n'ó nia or y arjont, 

rodi n monn y mez. 

Á lascé mio lú, 

pere y oma y fre; 

sun sëgn tralascé, 

tal forest su. 

Chiri ennom y onur, 
n'ó bëgn nia fá me, 
mo a jont mostré, 
desch'al é l'amur. 
Fanes, rëgn dai crëps, 
monn de munts tan bel, 
ciari a to ciastel, 

ponsi a te tan trep. 
Tlo iu sun roé. 

Cör y corp ói dé 

por podëi cumpré 
Dolasila a me. 


Famëi: 


Famëis de Fanes, al é da loé, 
Lascede les üces, al vëgn sëgn la de. 
Ciarede ai crëps, ai ciafa corú, 

al vëgn lominus, al vëgn tres maiú. 


65 
Cor de famëis: 


Famëis de Fanes, a düc le bun de! 

Tles mans de nosc Dio metunse le de. 
Le bel y bor tomp al dess comané. 

Con dúc núsc armonc nos stun sot a te. 
Gran ial y galedri y datt vicí 

con so bel cianté ai ó bégn se dí 

ch'al é da loé y lascé da dormí, 

ch'al é da perié, da ciaré só a ci. 

La bela gherlanda de crép entoronn, 

ai vegn lominés, al végn són le monn 
endó n de nó con dót so laur 

y dá ai faméis de Fanes l'onur. 

La löna, les stéres, ai mëss smart 

al gran lominus co s'alza al ci, 

entonj les gran munts a blanch y a grisc, 
deponj spo a checio i créps dal paisc. 


Famëi: 


Famëis de Fanes, al vëgn sëgn la de! 
Lascede les üces y jide a vardé. 
Tachei ciampaneles a vaces, vidí, 
che nia ne vai sön munt pa pordü. 

Cor de faméis: 


La púcia con zigher te tascia tolun', 
lapró spo le lat són munt se mujun', 
ch'i anse la forza da jí, da salté 

y spo tigní fora sogú dót le de. 

Sc'al é spo bun tomp, sorédl a ci, 

i tiers é saorisc, ai ó armerí, 

y nos sun bi ligri, podun s'la cianté, 
da n col a chël ater, s'la goder, cighé. 


Mo splundrel le tonn y gracia traní, 
ne n'él por faméis bégn nia plú da rí. 
Granújeres, plóia y ince la néi 

por jont y armont é trep da teméi. 
Nos sun desco ciers co crésc sö alalt, 
tégn fora le tomp, se god le bun cialt. 
Fajun nosc laur, sc'al plö o vá l'ont; 

al é nosc amur les munts y l'armont. 


Famëi: 


"Faméis de Fanes, al é da mené", 
dan úsc de ciolá le bolch á cherdé. 
Odéise, tan bel, dai crëps le rossié; 
sorédl florésc, al vá a palsé. 

Cor de faméis: 


Cherdun núsc armonc atira adóm. 

Ai salta alerch, al n'é pa n gróm. 

De roli, bronsines, ciampaneles le sonn 
emplésc ségn la munt bel dót entoronn. 
Endó él roé són munt n bel de. 

Faméis y armonc ó jí a palsé. 

Tles ces de munt encér n gran fü 
cunté s'la podunse, ci ch'al é sozedú. 
De bel y de bort, de prighi, fortúnes 
vignónn ne sá da cunté bégn valgúnes. 
Y dúc é contonc, sc'ar'é júda bun 

y tiers y la jont é dúc sagns entun. 

Y vëgnel l'altonn, finéscel l'isté, 

la munt y núsc créps messunse lascé. 
Mo ince d'invern, chél mésson bégn dí, 
ponsunse a chél de ch'i podun endó ont. 


Famél: 


Faméis de Fanes, éise aldí? 
N om forest te Fanes él gnu. 


Faméis de Fanes: 


Ci ó pa chél om, de che él pa ël fi? 
Ci ól pa te cósc nosc paisc él chirí? 

Edl de Net: 


lu sun pa chél om, sun fi dai Durans, 
onur y amur iu chiri te Fanes. 


Cor de famëis: 


Ai crëps, ales munts dá empröma l'amur, 
spo chir le laur y chël fej onur. 


Edl de Net: 


Parores de pesc os ëis sëgn cianté; 
pa os tlo te Fanes oressi iu sté. 


Cor de famëis: 


De Fanes le rëgn, al ó avëi jont 

co tëgn la parora, mantëgn joramont. 
La jont co tradësc, n'á nia da chirí, 
mo l'om döt onest, chël é bëgnodü. 


Famëi: 


Ma gnide, s'an jun sëgn, famëis de Fanes. 
T'aodun döt le bun, o jonn dai Durans. 


Edl de Net: 


Paisc dees morvéies, 
con munts encantades, 

con jont dal bel vers, 
con santes Úsanzes, 
co végn mantegnides. 
O bela natóra, 

de Fanes richéza, 
con eghes tan tleres, 
con erbes tan stersces 
y aries tan sanes. 

De Fanes bel régn, 
dót to sunse ségn. 


Dolasila: 


Paisc dles morvéies, tan bel fosste tó, 


mo i edli de lagrimes plégns é encó. 
La stéra de Fanes mo dijai a me, 

mo cósc lominus végn présc destódé. 
Da pere y da oma m'él gnú destiné, 
ch'i porti les ermes y méssi copé, 

ch'i méssi jí te vera, messi fá le soldá 
y cósc por na éra no ne s'al dá. 
Saites strinades méssi porté, 

a tan trepa jont messi fá me: 

a omi co ponsa a ciasa ai sú, 

a omes, mituns ch'ai mëss mantegní; 

a jogn co se god dla vita la flu, 

con mies saites ¡ taii le tru. 

Le pere i toli a mituns inozénc 

y fredesc y fis a sú bogn parénc. 

Le scrai dles éres iu méssi aldí, 
empó ne pói nia lascé da ferí. 

Cósc gran bor tramont, cósc cróde destin, 
sc'al ess pó por me présc ince na fin. 
Le gran creadú ince me m'á cherié 
por dé l'amur y por nen ciafé, 

por dé la vita y no por la tó. 

Oh, fossi Luianta! Oh, fossi mia so. 
De Fanes gran munts, ciarede a me! 
Dla stéra de Fanes menesse picé. 
So gran lominus, al méss desfanté, 
spo pó le sorédl dla vita endó dé. 

Mi edli de lagrimes plégns é encö! 
Paisc des morvéies, tan bel fosste tó, 
sc'i n'ess nia saites co copa y fej me, 
sc'al foss liberté y amur ince por me! 


Cor de salvans: 


"De Fanes gran munts, ciarede a me", 
la gran fia de Fanes á ségn tan scraié. 

To scrai, Dolasila, nos dúc an aldí, 

por munts y valades él á rondení. 

Te nostes orédles y cór él roé, 

porchél sunse gnús spo alerch tlo da te. 


Re Salvan: 


To cör y to corp, al á gran tramont, 


ciodí che al méss copé trepa jont. 
Dolasila: 


Che séise pa os, bi pici faméis? 
Usc edli lomina, d'arjont úsc ciavéis. 


Re Salvan: 


TO s'as delibré ¡a dal bel Le d'Arjont, 
sëgn nos te daidun da to gran tramont. 


Cor de salvans: 


Sëgn dasse a nos les saites d'arjont 
co copa, fej me a tan trepa jont. 
Saites strinades no mai plú porté! 
Da to gran tramont orun' te salvé. 

Dolasila: 


O pici faméis, él véi osc baié, 
o é osc perié na gran falsité? 


Re Salvan: 


O stëra de Fanes, al é pa bëgn vëi, 
mo tö mëss spo fá do nosc bun consëi. 


Cor de salvans: 


Ne jí plú te vera y no plú Ter 

Cósc é le conséi ch'i an da te dí. 
Les ermes y veres ne n'é nia por te; 
saites, baresé i soldas dess porté. 

Dolasila: 


Baiés ëise os co sona bëgn bun. 

Sc'i ponsi n pú" do, spo ëise rajun. 

Al pó ester cösta mia consolaziun. 
Saites d'arjont, i mëssi se ciaré, 
denant co se dé ia, denant co se lascé. 
Con os de gran veres iu á davagné. 


La stéra de Fanes s'á os porté 

te vera, a ciasa, de net y de de, 

mo mai ne m'éise pa os consolé. 
Tles mans de na éra os éis podú fá 
deplú co la forza de vigne soldá. 
EmpÓó nia tan ert ne se lasci iu ca. 
Són schires d'armades iu á moseré 
y mai ne n'ëise la scéiba falé. 

Le cór, o saites, ne m'éise toché. 
Armades entieres metéi da sciampé, 
con os gran spaont ái iu somené, 
mo dóta mia vita os ëis ma rúné. 

A Fanes les veres iu á davagné, 
lapró gran richéza y superbia al re, 
mo iu á pordú con os liberté. 

Le sënn y l'envidia os éis cherié, 

le sanch dai nemisc os éis entossié. 
Y cósc, o saites, gran me fej a me. 
De lagrimes rús os éis pa fat gní! 
L'onur de Fanes os éis ofenú. 

Le cór che iu porti, os l'ëis pa ferí. 
Saites strinades, os n'éis mai falé, 
dagnora os éis la scéiba toché, 

mo pesc y amur ne m'éise pa dé. 
O pici faméis, ségn ói iu se dé 
saites d'arjont. Ne se fajede pa me. 
Él dért ci ch'i feji o él mo falé? 


Cor de salvans: 

lolan, Dolasila, messunse se dí. 

Re Salvan: 

Y ségn, mi compagns, messunse ma jí. 
Cor de salvans: 


N dër bun conséi orunse te dí: 
Te vera, o bela, ne sté plú a jí. 

Dolasila: 


Te n ¡ade sparis, ai n'é plú da ode 


Che chisc é salvans podú essi séi. 
Ci mai ái ségn fat con mia bunté? 
Tles mans dai nemisc les saites ái dé. 


Salvans: 


Ma gnide, salvans, Dolasila s'an é. 
Lascessela cunté y lascesse cianté. 
Prinzéssa de Fanes, tó s'as delibré. 
Da cóstes saites nos t'an ségn salvé. 
Mo tert o adora al méss reparé 

le tort ch'al s'á fat de Fanes le re. 

De Fanes le régn le re ó tradí 

y l'or y l'arjont dl'Aurona chirí. 

Mo cóstes saites ch'i an ségn ciafé, 
al re dai Caiútes orunse les dé 

y l'or y l'arjont dl'Aurona cumpré. 

De Fanes le re con so tradimont 

al méi en malora le régn y la jont. 
Prinzéssa de Fanes, no plú jí te vera, 
sce t'os tó salvé de Fanes la tera. 

Edl de Net: 


"Ma no jí te vera, prinzéssa de Fanes", 
iu aldi ciantenn i salvans y les ganes. 
No ermes, no sënn ne no adoré, 

o gran Dolasila, por gní a te salvé. 


Striun: 


Con ermes y sënn, o fia de ciastel, 
superbia de Fanes, te feji la pel. 

To falz lominus, al végn pa bégn scúr. 
Con cóstes saites feréscel to cor. 


Cor de faméis: 


De ermes y veres aldiunse le sonn, 
plú slet co tompesta, tranúde y tonn. 
Striun lastoier, tó os desturbé 

de Fanes la pesc y söa liberté. 

La tera de Fanes dess bégn se daurí 
y dúc sú nemisc zonzater dlotí. 
Foresé y ijins, ai é bégnodús, 

sc'ai chir la beléza de chisc bi paisc; 


mo ói cósta tera con le mal profané, 
con dóta la forza mésson se paré. 

Cor de ganes y cristanes: 


O Edl de Net, bel jonn dai Durans, 

tó chires l'amur dla prinzéssa de Fanes, 
tó végnes alerch con gran onesté, 

mo ci che te chires, le re n'ó nia dé. 

Dla bela prinzéssa gnaraste le fant, 

tles veres de Fanes i poste jí dant. 

Mo mët pa averda y no confidé 

al gran re de Fanes y söa falsité. 


Cor de salvans: 


Saites strinades y guant encanté 

la fia de ciastel ara dess lascé sté. 
Les éres a ciasa, ¡ ëi jí te vera: 
ensció él dagnora gnú fat sóla tera. 


3. Pert. 
(Morin dal Salvan) 
Cor: 


N jonn dai Durans con gran ardimont 
vá cuntra i Fanes; al n'á nia spaont! 
No ermes no ater ne portel con él. 

Al ó davagné la fia de ciastel. 

Mo l'erma taionta tirada con sénn 

da chél bor striun lastoier tan dassénmn, 

ar'ess pa bégn présc múdé le destin, 
porté ala fia de Fanes la fin. 

La fia de ciastel con súa ferida 

da Ed de Net ara végn sochedida. 
Prinzéssa de Fanes, ségn aste le fant, 
mo lascia les ermes co copa la jont. 


Cor de faméis, salvans, ganes y cristanes: 


Da canche les munts y chisc créps é cheriés, 
da canchal é ciers, ciamurc y variós, 


faméis y salvans y ganes, cristanes 
al é abitanc dal bel régn de Fanes. 


Cor de salvans: 


Scutede, aldide, an alda n sonn. 
Al sona ch'al végn da Le Vért, Col Toronn. 


Cor de ganes: 

Al é la fanfara co sona tan bel, 

al vëgn Dolasila, al fia de ciastel, 

la stéra de Fanes con dóta sóa jont, 
co tira saites strinades d'arjont. 
Faméis: 

Aldide trombétes! 

Ganes: 

Trombétes d'arjont, 

Ganes y cristanes: 

co chérda alerch ségn de Fanes la jont. 


Fameéis, salvans, ganes y cristanes: 


Ci mai spo gnarál? Al é por nos miú, 
SCT stun són na pert, jun fora de tru. 


Soldas de Fanes: 


Trombétes d'arjont, sonede, sonede! 

Soldas de Fanes, ciantede, ciantede! 

Paisc de créps alc, de fopes y les, 

de ciers y barantli, de ciófs y de flus. 

O Fanes, o Fanes, a te dót nosc cór 

encó y dagnora y cina ch'an mör. 

Töes vals beles vérdes, tóes munts tan granes: 
Cósc é pa bégn l'or dal bel régn de Fanes. 

Y végnel nemisc, co ó se fá me, 

le bel régn de Fanes, al sá da se paré. 

Soldas de Fanes, mostrede valur! 
La stëra de Fanes, al é nosc onur. 


Edl de Net: 


O stëra de Fanes, por fá to sorvisc 
iu sun sogú gnú te to bel paisc. 

Le prinz dai Durans a me ai mo dij. 
No ermes, no sënn ne n'ói iu porté. 
To cór, Dolasila, iu ó davagné. 

Da stries y striuns iu ó te salvé. 


Striun: 


Sëgn jora, saita, y jora rodunt! 

Con te, Dolasila, iu mëssi fá cunt. 
Chël Edl de Net che tö os sëgn tó 
por fant y por om magari lapró, 

m'á tut la Raiëta — te sas ci ch'al é — 
y chël gran tesur ól sëgn dé a te. 

I sá ci ch'al ó: so corp y so cór 

al ó te scinché encina ch'al mör. 

Mo ci ch'al m'á fat, iu méssi vendiché; 
él dért o no dërt, i ne pó nia sconé. 

Al om dai Durans i feji plú me, 

sc'i tochi la éra ch'al ó tan amé. 

La pera preziosa ne pó nia roé 

tles mans de na éra co m'á dessené. 
Porchél, o saita, ségn jora rodunt 

y fá con la stéra de Fanes le cunt. 


Ganes: 


La stéra de Fanes, ar'é ma ferida, 
la bela veriera é ma amatida. 
Striun lastoier, 

töes ermes de fer 

ne n'á nia copé 

mo scéiba falé. 

To bor destin, 

al é jú falin. 

TO as ma ferí. 

Puch ára sontí. 

To sénn deste lascé, 

- al pó ma rúné. 

TO os destódé — 


-al é da dodé — 
la flama d'amur 

y ince l'onur 

de n jonn dai Durans 

y l'éra de Fanes. 

Ciodí destaché, 

ciodí desturbé 

l'amur y la uniun, 

sce dui s'ó tan bun? 

Mo Edl de Net, ségn fá to dover, 
al é le momont co pó costé cer. 
Abracia tóa éra y vá a daidé; 
l'amur mëss sofrí, al mëss soporté. 


Edl de Net: 


No ermes, no sënn ne n'ói iu porté. 
To cór, Dolasila, iu ó davagné. 
Da stries y striuns iu ó te salvé. 

4. Act. 

1. Pert. 

(Te curt de ciastel) 
Prologh: 


De Fanes le régn — aldide, mia jont, - 
vá cuntra la rúna ch'al é n spaont. 
Caiútes, Durans y chi Lastoieres, 

ai tégn ségn adóm y baia de veres. 

Al dess gní les veres plú cródies y granes, 
che munts y valades de Fanes á odú 

y mai n'odarál plú le tomp ch'á da gní. 
Gonot án aldí de n popul rúné 

por gaoja dla gran superbia de n re, 
co chir ël enstës y á l'ardimont 

da vëne le rëgn y fá tradimont. 

Söl crëp de Falzares co porta ennom, 
co fej da confin dal Badiot al Fodom, 
le re falz de Fanes al é gnù striné; 
d'invern y d'isté danló mëssel ël sté, 
ne pó nia s'armere, ne pó nia sciampé, 


ne pó nia se deféne, ne pó nia se paré, 
sc'al gracia le tranúde y splundra le tonn 
y fej tremoré la munt con so sonn; 

sc'al pló ch'al rogor, sc'al sofla spo l'ont, 
ch'al fej tan spaont ala jont, al armont. 
De Fanes le re co á tradí so paisc 

y l'á spo vonú por or ai nemisc, 

ensció él castié, te n crép él striné, 
dagnora danló messarál pa él sté. 


Cor: 


Le re s'an é jü, 

so rëgn ál vonú. 

Al lascia söa jont 

te n dër gran spaont. 

Le sanch dai soldas da ermes tochés 
entonj spo les flus, d'Armentara i pres. 
De Fanes la forza vëgn rota sogŭ; 

de Fanes nemisc ai ó pö desdrü. 


Cor de famëis, sotusc y tiradöms: 


Famëis y sotusc y os, tiradöms, 

ma gnide alerch, abinesse adöm. 

Tal gran rëgn de Fanes al é múdamont, 
ciarede, aldide! Ci á pa la jont? 

Da n crëp a chël ater le sonn rondenësc 
de tan de trombëtes. Ci ó pa dí cösc? 
De Fanes fanfares an alda sonenn, 

de vera la ciantia an alda ciantenn. 

Ciarede! De Fanes soldas tan armés, 
te curt de ciastel ai s'é abinés 

baresć y saites, le guant spo de fer 
tal rai dal sorëdl lomina tan tler. 


Faméis: 


Soldas a ciaval, 
gran schires al n'é. 
Te curt de ciastel 
ai végn metús só. 
An alda scraienn, 
an alda sonenn 


ciavai cigognenn, 
les éres bradlenn. 


Tiradóms: 


O omes de Fanes, aldiun osc bradlé; 
üsc omi se lascia y chél se fej me. 
Os jones de Fanes messéis tan sofrí; 
te vera messéise (sc jogn lascé jí. 
De Fanes mituns, aldiun üsc lamonc: 
osc pere s'an vá. Al é bégn spaonc. 
De lagrimes rús co bagna la tera, 

al é cösc le frút dal strit y dla vera. 

Ai rús spo dles lagrimes végn moscedé 
le sanch dai soldas co méss pa tomé. 


Faméis: 


Ciarede ma jö, ci búsia ch'al é: 

de Fanes soldas le paisc méss lascé. 
Ai lascia les ciases, ai lascia sóa jont. 
De Fanes tal régn al é gran spaont. 


Sotusc: 


Con forza y förtl les ermes ai tol, 
s'les mét són la sciabla, encér le col, 
y con n bel salt ai sonta a ciaval 

y speta ch'al végni présc dé le segnal 
da jí spo te vera, mostré ai nemisc 
ch'ai ó ëi deféne so gran paisc. 


Faméis: 

Ciaréi ai ciavai, desch'ai alza le ce; 
ai scassa les tlines, ai n'ó nia plú sté; 
ai zapora y sofla y so cigogné 

se dij ch'ai á prescia, oress pó salté 
y sü ciavaliers te vera porté 

y cuntra i foresé sogú davagné. 

87 


Fameél: 


Aldide mo ségn les fanfares de Fanes 


co chérda a fá les veres plú granes! 
Faméis y sotusc: 


Danfora ciavai con so ciavalier 

galopéia debota y tan bel lesier, 

bel desch'ai ess ares y desch'ai jorass 
por munts y valades con sú bi soldas. 

| ciaps dai ciavai co bat le lastun, 

por créps y por vals rondeninn nos aldiun. 
Al végn spo do ca armades a pe. 

Da dúc i nemisc ai ó se paré. 


Famél: 


Amez les armades la gran Dolasila, 
dles éres de Fanes al é la plú bela. 
So guant co lomina de or y d'arjont, 
dalunc an le véiga, sce l'edl ne mont. 
La stéra de Fanes, speranza dal régn, 
da dúc i soldas végn laldada dassénmn. 


Cor de faméis, sotusc y tiradóms: 


La tera de Fanes méss présc tremoré 
da cóstes gran veres co méss spo donté. 

Por coi y por fopes, por créps y lastuns, 
por munts y por vals, por pres y forgnuns 
armades de Fanes odunse nos jenn, 

les cianties de Fanes aldiunse ciantenn. 
O jont de nosc Fanes, defénn to paisc 

y para demez foresé y nemisc! 


Soldas de Fanes (dalunc): 


De Fanes soldas nos sun y restun, 
por cósc nosc bel régn la vita nos dun. 
No tomp, no tompesta n'orunse sconé. 
Hura! Ma ennant! | messun davagné. 
Tla tera de Fanes ne pól nia ciapé 

le pe dai nemisc co l'ó profané. 

Hura! Ma ennant! | messun davagné! 
No forza, no vita podunse sconé. 

De Fanes soldas nos sun y restun, 
por cósc nosc bel régn la vita nos dun. 
Sonede, trombétes, trombétes d'arjont! 


Lascede ad nosc gran joramont! 
89 
Gana: 


O bela veriera, 

tó végnes só tlo? 

Tö n'os nia la vera, 
mo jí mëste empó. 

Tö chires atló 

la consolaziun. 

Che él pa co pó 

t'la dé, sc'al foss bun? 
To müs tan bel blanch 
y döt sprigoré 

sará prësc dal sanch 
dla vera ajié. 

O fia de ciastel, 

to cröde destin, 

al vëgn massa snel, 
te porta la fin. 

Adio, o stëra 

tan bela de Fanes. 
Adio, gran ëra 

dal bel rëgn de Fanes. 


Dolasila: 


| sun iu na ëra bëgn dër desfortünada. 
Mëss vire da ël, chël tochel a me. 

Te vera iu vá con nosta armada; 

i mëss spo copé empede daidé. 

De Fanes paisc, i mëssi te ciaré 

y canche iu vëighi tan bel che t'es tö, 
le cör al se rump, al mo vëgn da bradlé. 
La vita por te ofrésci iu só. 

De Fanes bi créps, lominés dal sorëdl, 
por l'ultimo ¡ade se ciara mio edl. 

Les vals y les fopes, i bosc, i forgnuns, 
i ciers, i barantli, co crésc söi lastuns; 
ciamurc y variós, le bel salvadrin, 
dagnora iu s'á or bun zonza fin. 

| ciófs y les flus de vigne Cor, 

por l'ultimo ¡ade iu s'á pa odú. 

Adio, bel paisc, dal monn le plú bel! 


Adio, de Fanes mio gran bel ciastel! 
Adio, mia oma! Adio, mia jont! 

Por os al se röa encö mio tramont. 

Le sanch de mia vita che iu mëssi dé ca, 
somonza sarál dal rëgn co gnará. 

Dla tera de Fanes le corp ái ciafé! 

Por te, o mia tera, la vita ói dé. 

Edl de Net: 


De Fanes tla tera l'amur ái ciafé; 
por te, o mia ëra, la vita ói dé. 


Cor de muntagnoles (dalunc): 


Sce tö das la vita 

por to gran amur, 

é cösta la lita 

de n om de valur. 

Te sacrifiché por l'ëra é dërt; 

con l'ëra ince Fanes al é co tol pert. 
Por önn y por l'ater le sanch oste dé? 
Spo méste pa bégn dassënn te proé. 
Le prisc é tan gran! Le prigo soo 
Tö l'as pa chirí, tó l'as pa orú. 

Do cion y cion agn ciamó cuntarái, 
de te y Dolasila ciamó ciantarái. 

No leges, no monn ne pó destódé 

le fü dal amur tan gran ch'i s'éis dé. 


Edl de Net y Dolasila: 


Y gnanca la mort con so bor ficiun 
ne pó nia desfá le bun ch'i s'orun. 

2. Pert. 

Prologh: 

O jont dai Ladins, 
ci véighi pa ségn 
són dúc tú confins? 


Sce l'edl ne mont, 
jó cuntra misdé 


él dot plégn de jont. 
Da pert dla doman 
Soldas él assá 

con ermes tla man. 
Olache sorédl 

s'an vá a florí, 
soldas véiga Ted. 
Y dot entoronn 
encér Fanes ia 

de vera él le sonn. 
Da vigne pert 

düc canc deboriada 
ai vëgn adalerch. 
Na roa al pö! 

N tomp spaontus 

al lea sëgn sö 

y brodera alerch 
döt scür y posoch 
da vigne pert. 
Soldas él, nemisc! 
Al s'é abinés 

da vigne paisc. 


Dui soldas de Fanes: 


Sön chisc bi pres d'Armentara nos stun 
y dúc i nemisc atló aspetun'. 

Da Tramesc ia y fora él plégn de soldas, 
tai pres y tai bosc cina sot le Gran Sas. 
Ai cianta les cianties dal régn de Fanes, 
de sóa Dolasila, muntagnoles y ganes. 
Les ermes a müs y dot ligherzins 
aspetai i nemisc co vëgn dai confins. 


Cor de soldas de Fanes: 


De Fanes nos sun, 
por Fanes moriun'! 


Salvan: 


Sön sóa Dolasila ai tégn pa dót cant, 
són söes saites co toca dot cant. 

Dui soldas de Fanes: 


No Spina de Músc, Lastoieres, Durans, 
a nos ne s'é pa degúgn massa gragn. 
L'amur a núsc créps, l'amur al paisc 

é bun da paré demez i nemisc. 


1. Cor de ëi: 


Sc'an ciara bel fit sö cuntra la net, 
spo vëigon i nii co lascia so let 

y brodera alerch y stopa le ci 

y spöda tranüdi, ch'al pö döt n fü. 

Al splundra le tonn y fej tremoré 

les munts y les vals y döt ci co á fle. 
Le ci, desch'an vëiga, é döt dessené, 
mo plú co le ci la jont, desch'al pö. 
Con ermes plú bortes ai ó se copé 

y nia ne vëgn pa n te iade sconé. 


2. Cor de ëi: 


Les schires de jont armés daspaont 
á fat düc adöm n gran joramont 

da gní y desdrú le bel rëgn de Fanes 
y rumper le lian con i tiers des tanes 
y spo la uniun con i variós destaché 
y ensció a dót Fanes la rúna porté. 

Dai bosc y dai fops, dles vals y dai pres 
ai salta alerch! Ai pó pó dlunch tres. 

| Fanes i aspeta söi pres d'Armentara. 
Ai é motús só cina fora en Fodara. 


Cor de éres de Fanes: 


Nemisc él tan trec! Ci mai pól dé ca? 
Al n'é na gran front co végn do munt ca. 


Jona de Fanes: 

A pe y a ciaval, 
por bosch y por val 
ai salta alerch 


y dot i fej lerch. 


Cor de ëres de Fanes: 


Nemisc él tan trec! Ci mai pól dé ca? 
Al é na gran front co végn do munt ca! 


Jona de Fanes: 


Por sémenes, trus, 
por fopes y jus 

ai fej tremoré 

le funz sot al pe. 

Cor de éres de Fanes: 


Nemisc él tan trec! Ci mai pól dé ca? 
Al n'é na gran front co végn do munt ca! 


Jona de Fanes: 


Rogossia al pó, 
co brodera jó 

y nia n'ó sconé 
y nia pordené. 


Cor de ëi y éres: 


| ciaps dai ciavai spo, bot por bot, 

con gran cródelté ai ciapa sot 

i ciófs dal tonn, les reses de munt, 
ardiuns, soldaneles y té de munt, 

les nagoles ince co crésc són chi pres, 
cancuns, paroncinc, les beles tles 

y dót ci co ordiëia tai bosc y tai pres. 

Ai ciapa spo jó, bégn zonza sconé, 
traféi y lavac, de munt le paé, 

tlafun y ansont, jalvá, zavalis, 

corscióm y spo mústl, valeriana y ciaris; 
granétes, misciagnores al végn pesté jö, 
losóra y dlasenes, fiadines, faú 

y dót cant cósc bel co por nos é corsciú. 
Anziana y arnica, stéres de munt, 

al n'é nia tan zite con ci ch'ai fej cunt. 
Jeniers, aonic, ciampaneles dal ci 

y dai ciófs dai corusc i plú bi. 
Ai végn ciarpodés y roc y dernés 


dal sénn dai nemisc co é tan armés. 
Dai pinc, dai barantli, dai lersc y pocios 
con ermes taiontes ai taia i fios 

y rëfla alerch y rump y desdrüj. 

Ensció ciara fora le sënn dai nemisc. 


Cor de ëi: 


Bel tres plú dampró al brodera alerch 

la roa dai nemisc co se fej plú lerch. 

| tiers de bosch y i tiers de munt 

ai sciampa tan. Ci mai éi sont? 

Ai sprinza demez, dúc canc sprigorés. 

Da n prigo dér gran ai é sciampés. 

| merli é i próms da fá ségn con so scrai, 
debota spo dun" jorenn s'an vái. 

Do chisc spo i corfs, i pic, i agaciuns, 

les cassores, finc, firadësses, ciaciuns, 

al n'é n dër gröm, te nen vëighes schiruns. 
An vëiga galedri, variós y gran iai, 

iarines de munt y dúli döt spai; 

vicí tan bi y de vigne corú 

s'an jora spaoris y con gran romú. 

La pesc de chi bosc, dles munts y dai pres, 
ara vëgn desturbada dai nemisc tan armés. 
Le tas y la olp s'an sciampa tan snel, 

le meder, i lei, ai fej ince chël. 

I rehli, ciamurc con de gran sbalzuns, 

ai salta adalerch danter légns y boscuns 

y sciampa a s'ascogne tai plú scúrs forgnuns. 
Da tonn y tranúde ne n'ái nia spaont, 

mo dal sënn y des ermes de cösta ria jont. 
Sónsom les munts cina a funz dla val 

s'an sont la natóra y la sprigora le mal 

co végn adalerch y ne conésc nia pordonn, 
mo mostra so sénn y an alda so sonn 

co fej tremoré dót cant le paisc 

y l'ó spo desfá con zop y raisc. 


Cor de soldas: 


GO pres d'Armentara 
aspeta i soldas. 

Co mai jarára? 

Na ligna do l'atra, 

n om dlungia l'ater, 


na man toca l'atra. 
Les ermes a mús! 
Dolasila con nos! 

| ne sun nia pordús! 
De Fanes nos jogn, 
de Fanes nos omi, 
les ermes al corp, 
tal cór le coraje. 

Ponsun ai mituns, 

co dess n de ester 

la jont de nosc Fanes. 
Ponsun ales omes, 
co dá con la vita 
bégn ince l'amur. 
Ponsun ales jones, 
les flus de nosc régn, 
co dess n bel de 

a Fanes i dé 

l'amur y la vita; 
ensció mantegní 

la forza de Fanes, 

la vita de Fanes, 
l'amur te Fanes. 
Ponsun ales munts, 
ponsun a sú créps 

y ince a söa tera 

co s'á lascé nasce 

y ségn se mantégn. 
La vita vaigunse 

por Fanes, nosc régn! 
Le sanch ince dunse, 
dagnora y ségn. 

Dui ëi: 

Ciodí pa tan chít te n iade él gnù, 

ch'an alda i vicí, ch'an alda le rü 

co rauscia la ciantia dai bosc y dai pres? 

Ne n'él nia dlunch plëgn de soldas döt armés? 


Cor de soldas: 


Ponsun ala ciasa, 
ai pres y ai ciamps, 


a rús y a les, 

a vals y a costes, 

ai plans y ai bosc, 

ai créps, ales munts, 

a dót ci co vir 

te cósc nosc paisc 

co é le plú bel 

de dot le gran monn. 

Porchél sunse tlo, n om dlungia l'ater, 

te lignes de dui y ince de cater. 

Na schira endó l'atra, dassénn dúc armés, 
por bater nemisc é duc arjignés. 

Deféne la ciasa, de Fanes le régn, 

al paia la méia y l'ora él segn. 

La forza de Fanes, dai omi y jogn, 

gonot á mostré ch'ai é stersc, ch'ai é bogn. 


101 

Y spo Dolasila, la jona de Fanes, 
ar'á chës saites spizades y granes, 
taiontes, roduntes y fates d'arjont, 
co toca sogú, co vá desco l'ont, 

co jora tal aier ia cuntra i nemisc. 
Ai ó pö rüné nosc bel gran paisc. 


1. Famëi: (cunta la gran vera d'Armentara) 


Dla vera de Fanes ói sëgn se cunté, 
de ci ch'al é döt n chël iade donté. 
Sönsom le gran Sas m'an stêi iu sonté, 
ciarâ spo jö te chi pres sot a me. 

N te gran spaont n'án mai ciamó od, 
ch'al é tla gran vera de Fanes sozedu. 
La tera ségn trémora sot a mi pîsc. 

De Fanes les schires afrontéia i nemisc. 
Ci véiga mi edli? Al stá só le fle. 

An n'á ciamó mai odú val' de te! 
Armades, soldas, 

na ligna do l'atra, 

gran schires y gróms 

con ermes taiontes, 

con ermes ficiontes; 

saites co jora 

y sciúra tal aier; 
soldas feris; 

le sanch co rogor 


y bagna l'erba 

y la tera dles munts; 
i scrais dai soldas, 
le sonn dles ermes 
söi crëps rondenësc 
y vëgn tres maiú. 

| ciaps dai ciavai 

y so cigogné 

s'é ince moscedé 
tal gran romú, 

co fej tremoré 

tan trep de cherié. 
Les erbes, les brúsces, 
i ciófs, i fonguns, 
dót végn ciapé sot, 
desdrút y rot. 

Cósc é le destin 

dal sénn y dla vera: 
copé y desdrúi, 
desfá, sopelí. 

L'aria tan tlera 

de nosta natóra 
végn ségn ajiada 
dal stóp y dal fóm 
CO é scassé só 

da schires armades 

y jora encérch, 
porté dal ont 

y se lascia jó 

són mús y mans, 
taché dal sóius 
dai soldas sfinis, 
taché ince dal sanch 
dai tomés y feris. 
Statues al pó 

de tera y paltan 
co salta y slopéta 
y tira y scraia 

y copa y ferésc 

y toma y mor. 
Cösc é le cader, 
ch'an vëiga lassó, 
sc'an ciara jö 

söi pres d'Armentara. 
Saites y lanzes, 
baresć y spades, 


les ermes co ficia 
y chéres co taia, 
jora tal aier 

y s'encrujéia, 
ferésc y copa, 

ne scona degúgn. 

2. Famél: 


Tartan les armades decá y delá 

se copa y ferésc, se sbürla ia y ca; 

can él chi de Fanes co rump la front, 

can él i nemisc co vëgn desco l'ont. 

Ensció la fortúna, can tlo, can enló, 

fej tan, che degúgn ne n'ó dé do. 

Tles schires de Fanes ségn aldon scraienn, 
trombétes de Fanes spo aldon sonenn, 

na ciantia dër ligra aldon ciantenn. 

Ci é la gaoja? ÉI forza o sënn? 


1. Famëi: 


Al é Dolasila, prinzëssa de Fanes, 

dles muntagnoles, salvanes y ganes, 
prinzëssa veriera tan sterscia, tan bela, 
sontada a ciaval con söa bela sela, 
con guant encanté, saites strinades, 
acompagnada dales armades. 

Con gran ardimont se fejera ennant 

y dlungia Edl de Net, so fant, 

co tëgn so gran paraermes dant 

por se paré dal rio döt cant. 


Cor de ëi: 


Tal sonn dles trombétes, tal scrai dai soldas 
ségn tonn y tranúde al gracia sól Sas. 

Cor de éres: 


Decá y delá ai alza le ce. 
Ci él pa co á dúc canc sprigoré? 


Cor de ëi: 


Le tonn, le tranúde con so lominé, 
o él Dolasila co i á encanté? 


Cor de éres: 


Él dért che na éra con ermes feji me? 
Él dért con strinéc ferí y copé? 


Cor de ëi: 


Tal aier da stöp saites al jora 
y dötes les atres ermes fej pora. 


Cor de ëres: 


O stëra de Fanes, ciodí oste pa tö 
desdrú y ferí y tres ma copé? 


Cor de ëi: 

La stëra de Fanes á spo motü 
na saita söl ergo y l'á spo tonü 
con forza, eleganza y ince ont: 

ar'á spo ciaré, moseré tan sogú 
ia cuntra le nemich co toma ferí. 


Cor de éres: 


O gran Dolasila, é cósc to ert? 
Le sanch de tóes ermes sará spo tóa pert. 


Cor de ëi: 

N gróm de saites sciúrades dla man 

dla bela veriera ferésc pa tan 

che le sënn dai nemisc fej dot por cherí 
le cór de ché éra, da ëi maledí. 

Él ségn le momont ch'ara méss la sontí? 


Cor de éres: 


Le guant da veriera corú á múdé! 
Le ciamp dles ermes dess éra lascé! 


Cor de ëi: 


Da pert dai Fanes al végn combatú 

con forza y coraje; le sanch végn sponú. 
Y bel le medemo fej ince i nemisc. 

Ch'ai poi davagné, ai dá vigne prisc. 
Vignónn ó salvé so bel gran paisc. 

Cor de ëi y éres: 


Na vera tan cródia n'án mai ciamó odú. 
Le gran régn de Fanes ne n'é nia sogú. 


Cor de ëi: 


Durans, Lastoieres, Caiútes, Landrins, 
chisc é i nemisc dles teres ijines. 

Lapró i Peleghetes, aúsés ala vera, 
manéja les ermes. De Fanes la tera 
ensció végn ajiada, dal sénn entossiada. 


Cor de éres: 


Ci mai él ségn sté, ci mai él donté? 

La stéra de Fanes ségn ciúgna le ce. 

Te n iade él gnú chít. Ci él pa donté? 
Les schires armades ciara ségn so. 

Le guant dla veriera múdé á corú! 

Ci ó pa dí cósc? Ci stál pa te tru? 

Ciodí pa ne tirera nia plú saites? 

Ciodí pa sóes mans te n ¡ade tan chites? 


Cor de ganes: 


Con le guant lominus y saites d'arjont 
ne n'ára nia bria d'avéi tema da jont. 

Mo ségn che so guant le corú á múdé, 
o stéra de Fanes, ci él pa donté? 

To gran lominus é ségn smart, 

tóa forza y coraje, dót é ségn sparí! 

Ci fej pa spo ségn i soldas zonza te? 
O rëgn de Fanes, ci n'él pa con te? 
La storia de Fanes mëss se múdé; 

al vëgn la desdrüta! Ci él da salvé? 

Dui ëi: 


La vera vá ennant con gran crödelté; 

da öna na pert y ince dal'atra 

al vëgn ferí y al vëgn fat me. 

A piet a piet al vëgn scombatú. 

La gran Dolasila endô tira saites. 

A ëra le nemich plú dampró é gnú. 

Tles schires nemiches con gran ardimont 
s'á fat ennant bëgn trëdesc soldas. 

Ai tëgn les saites strinades d'arjont. 
Ciafades les ái da chi pici striuns 

co s'á trasformé te te pici famëis 

co vardá les biesces y coea fonguns. 

Ci véigon pa ségn? O végnel ma en mont? 
An alda n scrai ch'al é n spaont! 

La bela prinzéssa, de Fanes la stéra, 
tocada al cór, toma ségn ia por tera. 

Le fant dla prinzéssa, Edl de Net, 

da d'atres saites la stopa con le piet. 
L'alza spo só y la mostra al ci 

y scraia ci ch'al é bun da dí. 

Edl de Net: 

O stéra de Fanes, mio gran tesur, 
por te ói iu dé la vita y l'amur! 

| veighi tóa vita co vá a finí. 

Ensció á orú la tera y le ci. 

Saites strinades che t'as scinché 

ai pici faméis, ares t'á toché. 

Le bégn ch'an ó fá, al é feter soguú, 
ch'al végn con ferides y mal spo rotú. 
Saites strinades, sëgn méssi le dí, 
tá bégn fat grana, mo ince maledí. 
Striuns y strinéc fortúna ne dá, 

ai porta desgrazies y mal bel assá. 
O gran Dolasila, amur de mio cór, 
atló te mio brac tóa vita sëgn mor. 
Tla vita ne n'ái nia podú te avéi, 
almanco da mort, dúc canc dess le sëi, 
che tó es mia stéra, che to é mio cór 
por dóta la vita y ince sc'al mör. 


Dui ëi: 


Tan checio y cialt rogor spo le sanch 

dla bela prinzéssa; so müs é gnú blanch; 
al bagna la tera, al bagna le guant, 

al bagna le corp de so fedel fant. 

La forza s'an é, la vita s'an vá! 
La stéra de Fanes á ségn fat assá. 


Faméis: 


Les ermes stá chites decá y delá, 
amisc y nemisc é dúc encantá. 

La gran Dolasila, de Fanes la stéra, 
á fat ségn na fin a cósta gran vera. 
Su edli bi bróms n'á nia plú la lóm, 
so corp é tla mort tomé ségn adóm. 

5. Act. 

1. Pert. 

(Val de Fanes) 
Prologh: 


Le gran régn de Fanes é ensció gnú toché 
tal vi de söa forza! Al é sëgn rúné. 
Le tort che le re á fat ai salvans, 

al végn ségn castié te sóes mitans. 
Luianta messál dé ca y lascé; 
ensció á le re or contraté 

con le re dal aier y tiers dles tanes, 
co ea belo dio tal régn de Fanes. 

Y ségn Dolasila, tocada a mort, 

dal re traditur desfá méss le tort. 

So sanch méss laé dal re le gran fal, 
al mëss reparé dót cant le gran mal. 
Richézes y ermes, l'or y l'arjont, 

ci fejai pa ater, co dé ala jont 
desgrazies y veres y sénn y spaont, 
che dót n paisc tan dio s'an sont. 

Aldí an messass bégn la usc dal amur, 
spo fossel plú pesc y al foss plú onur 


por gragn y por pici, por dót n paisc. 
L'amur é dal bégn sogú la raisc. 


1. Famëi: 


La stéra de Fanes é ségn smarida. 
An ess podú séi, ara l'á sontida. 

O Edl de Net, tó l'as són tú brac! 
To piet y to cör i fej da plomac. 

La gran Dolasila, tét'la con te 

y no la lascé ai nemisc profané. 


2. Famél: 


Al tol spo le corp de sóa bela éra 

y sciampa y le porta demez dla gran vera, 
dalunc dal sénn y dalunc dai nemisc, 

tla tera de Fanes, te so bel paisc. 

Dla gran Dolasila le cróde destin 

á ensció spo segné dal régn la fin. 


Cor de éres: 


Ciarede le jonn dal paisc dai Durans 
con so gran tesur, la stéra de Fanes. 

Les lagrimes toma adóm con le sóius 

y vá a s'uní con le sanch lominus 

dla stéra de Fanes co lascia so péis 

söl corp de so jonn y bagna i ciavéis 

co taca söl piet dal él tan amé 

co l'á dlungia le cór y pó la porté. 
Dalunc dala vera y dalunc dal sénn 

la portel sói brac y vá dlun' saltenn. 

Le péis són sú brac végn tres plú posoch, 
mo le jonn chël s'al tégn entres plú toch. 


1. Famëi: 


Por ménsc y por agn i gnél en mont, 
sot vigne tomp y a vigne momont, 
portassel chél péis tan plégn d'amur 
pormez a so cór tan plégn de dolur. 
Al n'á ciamó mai podú s'la tigní 

tan toch co ségn, che so cor é ferí. 
Al n'á ciamó mai podú s'la bajé 

con tan d'amur ch'al pó ségn mostré. 


Mo dat ci ch'al dá, ne végn plú rotú. 
Le cór dla prinzéssa ne n'á plú batú. 
Saites tan cródies, ciafades con le tort, 
desdrút á na vita, porté á la mort. 

2. Famél: 


Gran Edl de Net, ne n'este nia stanch? 
To fle vá posoch, to mús é tan blanch. 
Por bosc y por vals, sora peres, raisc, 
tó saltes debota, con plaies ai písc. 
Dalunc dala vera, dalunc dal romú, 

con tóa prinzéssa tó es ségn tan su. 

Te es corsciú só tai bosc y söi créps, 

al spao salvadrin soméieste trep, 

co sciampa da ermes y sciampa da jont. 
Tla bela natóra ma cösc fej spaont. 


Cor de ëi: 


La mort dla prinzéssa, ar'á fat scuté 

les ermes de Fanes. Dúc mëss s'an sciampé. 
Ciavai, ciavaliers, soldas a pe, 

armades de Fanes ar'á sprigoré. 

"La vera pordúda, se trá söi confins!", 

él ségn la parora, "al végn i ijins 

con sënn y con fü, al vegn i nemisc 

con söes armades te nosc bel paisc!" 

Al resta endó le corp dai tomés, 

co végn ciapé sot dai nemisc dessenés. 


116 
Cor de ganes y muntagnoles: 


Mo ince i nemisc, ai n'á ségn assá. 

Les forzes s'an é decá y delá. 

Ai mëss ince ëi sté chic y dé tria; 

ai á ince ëi feter düc ma la ria. 

Ai á ince ëi con strinëc davagné, 

con saites strinades ai á toché 

le cör dla prinzëssa, la stëra de Fanes. 
Cösc sá da se dí muntagnoles y ganes. 


Cor de ëi: 


Dal régn de Fanes les gran armades 

é ségn desfates y é sciampades. 

La mort dla prinzéssa á fat scuté 

les ermes, la vera, soné y cianté. 

Al é tla natóra, al é véi, al é dért, 

che ónn méss morí, coche n popul se perd. 
La gran Dolasila s'á bégn tan paré. 

Al é sté debanmn, al n'á nia joé. 

Tan trec de nemisc él sëgn söl confin. 

Al é cósc de Fanes le rio destin. 

Gran ora él ségn da cherdé i amisc 
co á fat l'alianza cuntra i nemisc: 

Les muntagnoles, i tiers des tanes, 

y spo i variós da Sas de Fanes. 

Sc'al é mefo chi ciamó bogn da daidé, 
scenó él de Fanes dla fin gnú le de. 


1. Famëi: 


Por bosc y forgnuns, 
por crépes, crepuns 
an véiga saltenn, 

an véiga sciampenn 
armades desfates 
sö cuntra les Frates. 
An alda scraienn 

y nia plú ciantenn. 
Ensció vá la vita: 

an cianta, an pita. 


2. Famél: 


Sónsom Ciamplorét 
él Edl de Net. 

Al é ségn tan stanch. 
So mús é bel blanch. 
Debota vá le fle. 

Le cör á tan me. 

Y ségn lascel jö 

ci ch'al á coú só 
són pre d'Armentara 
tratan la gran vera. 
Al é so tesur, 

al é so amur: 


la gran Dolasila, 
dles éres plú bela. 


Cor de ganes: 


Le monn ne orea nia consontí 

l'amur ch'ai s'á empormetú 

y cina ségn ince mantegní. 

Ma or y richézes, onur y arjont 

orea de Fanes regina y jont: 

Al n'é nia cósc co dai l'encontont! 

Al ó ciamó ester cotan val' deplú 

por l'él y por l'éra. Chél mésson bégn dí: 
l'amur ch'ai se dá, chël é dessogu. 

A Edl de Net i él on desdit 

l'amur dla prinzéssa ch'al á tres chirit. 
Porchél dla prinzéssa le cör é sté chit. 
An véiga spo Edl de Net, 

co ponn sóa tra tal let 

dla tera de Ciamplorét. 

Al lascia jö le corp dal tesur 
con mans tromorontes d'amur, 
con le cór co se rump dal dolur. 


2. Famél: 


Tan dio ciamó méssel ciaré 
al'éra ch'al á tan amé. 

Al n'ó nia se destaché. 

Por éra al á pó ofrí 

la vita, le cór, an mëss dí. 
Ségn méssel la sopelí! 


Dui faméis: 


Al tol les mans y ciaria la tera 

söl corp zonza vita de sóa bela éra. 

An véiga y conésc, ch'al mëss se sforzé 
da fá chël laur, che le cor i fej me. 

Sëgn stopa la tera le corp de sóa éra 

co é gnúda sforzada da jí tla gran vera. 
Dagnora chirira la pesc y l'amur. 

La tera ségn stopa le me y dolur. 

Y ci co ségn resta, chël é encorsciomun; 
de s'la desmoncé bégn mai sarál bun. 

Bégn dio enló stál, al pó encanté, 

són fossa dla jona ch'al á tan amé. 

Spo tolel na brúscia de bi ciófs dal tonn, 
por ël i plú bi de dót cant le monn, 

la sont són la fossa de so gran tesur. 
Por l'ultimo ¡ade i mostré ól l'amur. 

Spo s'ojel y vá y n'é mai plú endó gnú. 
Degúgn ne l'á mai plú envalgó enrosciú. 


1. Famëi: 


Costa é la storia de Ed de Net, 
co é júda a finí sónsom Ciamplorét. 


2. Famél: 


N cor é gnú rot y l'ater ferí, 
degúgn n'é stés bogn da i despartí. 


1. Famél: 


Dla gran Dolasila la forza é ciamó. 
Tan trec l'á chirida, mo sambëgn altró. 

2. Famél: 


La brúscia de ciófs che le prinz á sonté, 
vign'ann é corsciúda ennant da chël de. 


1. Famél: 


Le bel cióf dal tonn múdé á corú. 
Dal checio al blanch múdé á la flu. 


2. Famél: 

Ensció ciamó ségn vignónn pó odéi 

le cióf dal tonn, blanch desco la néi, 

sónsom Ciamplorét tal bosch tan bel vërt 
bégn dlungia tru de Fanes, n pú' són na pert. 


Ganes: 


Le corp dla prinzéssa n'é nia plú danló. 
Amisc dal régn de Fanes é gnús a s'al dó. 


Al ea muntagnoles, i tiers des tanes, 
co l'á trasportada tal régn de Fanes. 

La gran Dolasila ségn dorm con i amisc 
dër sot te ciastel de so bel paisc. 

Ará ala vera porté ségn la fin, 

mo dúc i nemisc é porchél söl confin. 

2. Pert. 

(Ciastel de Fanes) 
Prologh: 


Soldas, a gran schires, al végn adalerch 
por dot Val de Fanes, al n'é dlunch encérch. 
Can önn y can tréi y schires adóm 

nen saltel alerch, ch'ai fej ma n te Tom. 
Tla curt de ciastel al é gnú n spaont! 
Soldas y regina y düc i atri s'an sont. 
Notizies tremendes al vëgn sëgn porté 
tal rëgn de Fanes, co mëss tremoré: 

La gran Dolasila tomada te vera! 

Ar'é desfantada de Fanes la stëra. 

An alda spo omes y jones bradlenn, 

an alda mituns y vedli scraienn. 

Sön tera de vera lascé ái mossú 

le pere, le fre. Dót cant é pordü! 

L'om y cristian, ai n'é ségn nia plú. 
Amich y ijin, al n'é nia plú gnu. 

Families desfates al é ensció resté. 

Al n'é pa morvéia, sce dúc mëss bradlé. 
I frúc dla gran vera é bégn spaontusc! 
Ciamó dai nemisc an n'é nia sogúsc! 


Regina de Fanes: 


Encér a me ia él ségn la desdrúta. 

Con ermes, strinéc nos an la desdita. 

| véighi soldas feris y sfinis, 

mec morc y storpiés, de plaies coris, 
armades rúnades y dót sprigorades, 
lapró spo ciamó dai amisc tralasciades. 
| aldi le scrai dles omes y jones. 

Les lagrimes spo dles bones patrones 


co speta debann a so om y patrun; 

iu veighi y sonti tal cór n ficiun 

co fej n te me y mëss tremoré 

por dúc i tomés ch'i méssi tralascé. 

| véighi le sanch co rogor desco rús, 
entonj chi bi ciófs y dúc i fostús, 

co é gnús ciapés sot con gran cródelté 
dai pisc dal nemich tan trep dessené. 
Cösc é le momont ch'i condanéii la vera 
co copa la jont y rúna la tera. 

O gran Dolasila, mia fia de ciastel, 
te Fanes nos esson albú pó tan bel. 
| sá ch'i sun iu la gaoja dla mort 

co é gnúda por te. lu á bégn le tort. 
Podessi retrá y dót reparé, 

le corp y la vita oressi iu dé. 


Comandant de curt: 


Regina de Fanes, ci desson ségn fá? 

Al é le consëi ch'i ëis da dé ca. 

Odéise i soldas co végn dlun' sciampenn, 
les schires de ëi co végn dlun' saltenn? 
Dalunc ne sará plú nemich dessogú. 

Al é da teméi. A momonc al pó gní. 

Ci él pa da fá, Regina de Fanes? 

Ne desson chirí ségn Tat ince des ganes? 


Regina de Fanes: 


Le lian anse fat con i tiers des tanes. 
Chisc é i amisc dal rëgn de Fanes. 

O muntagnoles, sëgn gnide a daidé! 
Al stá söi confins le nemich tan armé. 

La gran Dolasila te vera é tomada, 

desdrúta y desfata é nosta armada! 

Dal rëgn de Fanes él sëgn la fin? 

É cösc por Fanes le rio bor destin? 

Luianta, o fia, ví pó en aiút, 

denant che nosc régn végni dót cant desdrút! 
Dl'alianza tan santa este tó la cauziun. 
Luianta, ví pó a porté redenziun! 


1. Cor de soldas (co végn dala vera): 


Sön Furcia dai Fers él sté l'ultima dada. 
Con dótes les forzes á nosta armada 
mostré so coraji y dot le valur, 

por dé a nosc Fanes l'ennom y l'onur. 


2. Cor de soldas: 


Le sanch y la vita al é bégn gnú dé; 
le me, les fadies an n'á nia sconé. 
Le régn de Fanes orénse salvé, 
mo dót cósc adóm ne n'á nia joé. 

1. Cor de soldas: 


Nemisc él tan trec y poténc daspaont, 
da fá sprigoré la jont y l'armont. 
Dla tera da fer y d'or y de plom 
dles vals de Agort y dai coi da Fodom, 


2. Cor de soldas: 

dles vals de Ciadura y ince Bigotin, 

ai s'á abiné por fá nosc destin. 

Por rumper la forza dal régn de Fanes 
con ermes tremendes y schires tan granes. 
1. Cor de soldas: 

Sön Furcia dai Fers él sté n spaont, 

co á fat tremoré la jont y l'armont. 

De sanch y de morc é plégn le ciampéi 
de Furcia dai Fers. Al é pa bégn véi. 

2. Cor de soldas: 

De dúc i soldas ciamó nos sun restés. 
Dla man dai nemisc é i atri copés. 

La tera de Fanes, ar'é ségn ajiada 

da sanch y da lagrimes éra bagnada. 

1. Cor de soldas: 


Sön Furcia dai Fers él sté l'ultima vera, 


che Fanes á fat són söa bela tera. 
Bel dlunch i nemisc é ségn söl confin. 
Dal régn de nosc Fanes é cósta la fin! 


Ganes: 


Por dot él ensció, ch'al végn spo l'altonn. 
Al é pó döt fat ensció són cósc monn. 

Le gran régn de Fanes á ince florí. 

Al é sté potént, mo ségn ál finí. 
L'aiscióda, l'isté y l'altonn é passé, 
d'invern ara toca da jí a palsé. 


3. Pert. 
(Curt de ciastel) 
Prologh: 


La storia de Fanes ségn éise aldí. 
Ará metú man y vá a finí. 

De resc y regines ar'á bégn cunté 

y ince de prinzésses ar'á spo cianté. 

De stries y striuns, salvanes y ganes: 

al alda dót cant pa la storia de Fanes. 
Faméis l'á cuntada. Degúgn na odú, 

ci co é te nosc Fanes zacan sozedü. 

Le gran régn de Fanes é tres ciamó chél, 
n régn demorvéia. A dúc i sál bel. 

Y ségn spo aldide ch'al végn pa cunté 

la storia daldöt. lu á segn roé. 


1. Cor de soldas: 


Ci él pa ch'an véiga són mür de ciastel”? 
Ci él pa danló, co lomina tan bel? 


2. Cor de soldas: 


Na jona al é, ¡estida a blanch 
y nia ajiada da vera y da sanch. 


1. Cor de soldas: 


Sü edli tan tlers, de bela statóra! 
Ar'é pó de Fanes, de nosta natóra. 

2. Cor de Fanes: 


Ar'é por baié, ar'é por se dí 
ci co é ségn da fá, podarunse aldí. 


Regina: 


Al é pö Luianta, al é pó la fia, 

che iu por l'alianza mossú á dé ia 

a chés muntagnoles, ai tiers des tanes, 
che iu á cherdé en at por nosc Fanes. 
Luianta, mia fia, ví ségn a daidé, 

la jont de nosc Fanes ví ségn a salvé! 
Nosc régn é tal prigo, tal prigo le paisc 
co ó gní desdrút dal sénn dai nemisc. 
La gran Dolasila te vera é pó morta. 
Les schires nemiches é dótes són porta 
dal bel régn de Fanes y ó le desdrü! 
Lat dai amisc messunse chirí. 


Luianta: 


Regina, mia oma, to scrai ái aldí, 

al ea tan gran, ch'al á rondení 

sot tera de Fanes y dlunch entoronn. 
Les muntagnoles aldi á so sonn. 

Te n prigo tan gran méss éres daidé. 
La jont de Fanes ó éres salvé. 

Por cósta salvéza al é ma n tru, 

te tan n gran prigo al n'é ma önn su. 

Y iu sun metúda da se dé le consëi 

y ci ch'an dess fá, se lascé a savél. 

Le tomp por palsé por Fanes él ont, 
da jí jö te tera, spo él al sogú. 

Les abitaziuns dai tiers dles tanes 
dess jí a chirí ségn la jont de nosc Fanes. 
Aldide, mia jont, fajede apel! 

Abinesse adóm te curt de ciastel. 

Bel dúc chi de Fanes cherdede alerch, 
són Plan de Parom ai á pa bégn lerch. 
Spo junse dúc canc tles abitaziuns 

de núsc aleac y danló spo s'an stuns' 
tan dio ch'al dóra le sénn dai nemisc, 


co ó pó desfá nosc bel gran paisc. 

Al végn spo l'invern, le nemich s'an jará. 
Sot créps y dlaciuns ci ól pa ince fá? 

Mo nos, al sogú, podun aspeté 

ch'al végn do le bort endó le bel de, 
ch'an alda sonenn les trombétes d'arjont, 
co chérda danó de Fanes la jont. 

Al végn ségn la ora de jí düc sot tera; 

la porta é daverta ia cuntra la séra. 

lu vá ségn danfora, os gnide dúc do. 

Os desse la man, mo degúgn lascé endó. 
Con me végn la oma, les éres, mituns, 

y spo i soldas dúc! Ma gnide, ségn juns"! 


Cor de ëi y ëres: 


Le popul de Fanes vá sëgn a palsé. 

Sot tera de Fanes al ó aspeté 

ch'al aldi le sonn dles trombëtes d'arjont 
co chërda danö de Fanes la jont. 

Le gran rëgn de Fanes é tres ciamó chël. 
A düc i Ladins i sál le plú bel. 

D'invern y d'aisciöda, d'altonn y d'isté, 

te Fanes él mefo dagnora bel sté. 


Cor: 


Ciarede, Ladins, de üsc bi paisc! 
Tignide dalunc düc canc i nemisc! 
Tigní bel adöm y nia strité, 

cösc pó, os Ladins, ciamó se salvé. 

Famëi: 


Ciamó él val' ch'i méssi se cunté; 
al é ciamó val' ch'an dess recordé. 
Tla net plú córta dal disté 

él vigne cion agn da osservé 

sot Sas dla Porta te chél le 

na picia barca co lomina. 

De Fanes él la gran regina, 

lapró Luianta jomelina 

y Dolasila, sóa gran so, 

te barca él ince lapró. 


De Fanes regina végn a scuté, 

sce les trombétes d'arjont á soné. 

Le sonn dles trombétes dess recordé 

a dúc chi de Fanes da s'endespré. 

La barca spo fej la roda dal le. 
Trombétes d'arjont, ne n'ëise soné? 

Spo méss la regina endó aspeté 

a d'atri cion agn sot Sas dla Porta, 

bégn cina ch'al végn daurí endó la porta. 
La storia é cósta de Fanes da n iade. 

Regina: 


Sonede, sonede, trombëtes d'arjont! 
Danö endesprede de Fanes la jont! 


Cor: 

Ciarede, Ladins, de üsc bi paisc! 
Tignide dalunc düc canc i nemisc! 
Tigní bel adóm y nia strité: 


cósc pó, os Ladins, ciamó se salvé! 


Fin 


